ޤާޠިލް – Esfiya\nމުޅިތަނުގައި ދުވަމުން ދިޔައީ ލޭގެ ކޯރުތަކެވެ. އެތަނުގައި މަސައްކަތް ކުރަމުން ދިޔަ ފުލުހުން ދިޔައީ އެއްވެފައި ތިބި މީހުން ދުރައްޖެއްސޭތޯ ބަލަމުންނެވެ. “ހޭ އާހިލް …. ބަލާބަލަ” މަރުވެފައިވާ މީހާ ކައިރީގައި ހުރި ޕޮލިހެއް އާހިލްއަށް ގޮވާލިއެވެ. އާހިލް ކެމެރާ ހިފައިގެން އެކި މަންޒަރުތަށް ފޮޓޯ ނަގަމުން ދިޔައެވެ. “ޔޭސް ސަރ” އާހިލް ކައިރިވެލިއެވެ. “މިތަން ނަގާލައްޗޭ” އަތުން ތަންކޮޅެއް ދައްކާލަމުން އެޕޮލިސް މީހާ ބުނެލިއެވެ. “ކޮބާ މިއަދު ކޮން ކެއުން ގަނޑެއް ކާދުވަހެއް ފަހުދު” އިންވެސްޓިގޭޝަންގެ ކަންތައް ބަލާ އަދި މި މަސައްކަތުގެ ބޮޑަކަށް އުޅޭ ރާއިދު އެމީހުންނާއި ކައިރިވެލަމުން އަހާލިއެވެ. ފަހުދު ރާއިދު ފެންނަ އިރަށް އެތަނުން ތެދުވެލިއެވެ. އަދި ސަރ އޭ ބުނެލިއެވެ. “ހަމަ މިވީ ދެމަސް ދުވަސް ތެރޭގައި ކާ އެއްޗެއް މިއަދުވެސް މި އޮތީ… ކާން ޖެހިފައި” އެމަސްގަނޑާއި ދިމާލަށް ބަލާލަމުން ފަހުދު ބުނެލިއެވެ. ރާއިދު މަޑުމަޑުން މަސްގަނޑާއި ކައިރިވެލިއެވެ. “ކާކު ކަން އެގިއްޖެތަ” ބޮލުގެ އިސްތަށިގަނޑާއި ދިމާލަށް ބަލާލަމުން ރާއިދު އަހާލިއެވެ. “ނޫން… އަދި ނޭނގެ.. ބަލާލާފަ ވެސް އެނގޭ ވަރެއް ނޫން… ކުރިން ފަހަރު ހެން މިފަހަރުވެސް ހަމަ އެގޮތް… ހަމަ ސޭމް އެމޯ… ” ފަހުދު ބުނެލިއެވެ. “އެހެންތަ… އެހެންވީމަ މިތަނުގަ ބަލާނެ އެއްޗެއް ނެތެއްނުން… އާހިލް.. ރަނގަޅަށް ފޮޓޯ ނަގާތި… ކޮބާތަ ނަދީމް.. އަދިވެސް އޭނަ ނާދޭތަ” ނަދީމް އަކީވެސް އެގްރޫޕްގެ މީހެކެވެ. “އަޅުގަނޑު މިހުރީ” ނަދީމްގެ އަޑު ފަހަތުން އިވުނެވެ. ރާއިދު ފަހަތަށް ބަލާލިއެވެ. ނަދީމްގެ ކަރުގައިވެސް ކެމެރާއެއް އޮތެވެ. ” ޔަ އަސްލު ބޭރުގަ ތިބި މީހުންވެސް ފޮޓޯ ނަގާލާށޭ ބުނަންވެގެން މި ހޯދަނީ” ރާއިދު ހީލަމުން ބުނެލިއެވެ. ބޮލުން އާއެކޭ ބުނެލަމުން އަނެއްކާވެސް ނަދީމް ބޭރަށް ނިކުތެވެ.\nމިއީ ރާއްޖޭގައި މިގޮތަށް ހިގި ތިންވަނަ ގަތުލެވެ. އެންމެ ފުރަތަމަ މީހާ ފެނުނީ މީގެ ދެމަސް ކުރިންނެވެ. އެދުވަހުން ފެށިގެން މިއަދާއި ހަމައަށްވެސް އެކަންތައް އޮތީ ސޯލްވް ނުކުރެވިފައެވެ. ތިންމީހުން މެރި އިރުވެސް ޕޮލިހުންނާއި ސިފައިންނަށް އެތަނުން އެއްވެސް މީހެއްގެ ފިންގާ ޕްރިންޓެއް ފެނިފައެއް ނުވެއެވެ. އދި ޑީ.އެން.އޭ އެއްވެސް ލިބިފައެއް ނުވެއެވެ. އަދި އޭނގެ އިތުރަށް އެމީހުންނަށް އެތަނުން މަޑަރ ވެޕަންވެސް ފެނިފައެއް ނުވެއެވެ. ކޮންމެ ފަހަރަކު ތަފާތު މީހެކެވެ. ކުރިން މަރުވި މީހާ އާއި އެއްވެސް ގުޅެއް ދެވަނަ މީހާގެ ނުވެއެވެ. ފުރަތަމަ މީހާ މަރާލުމާއި އެކު އެންމެވެސް ހީކުރީ އެކަން ހުއްޓޭނެ ކަމަށެވެ. ނަމަވެސް ޕޮލިހުން އެގޮތަކަށް ނުވިސްނިއެވެ. އަދި އޭގެ ބަދަލުގައި އެކަން ރަނގަޅަށް ހޯދާ އިންވެސްޓިގޭޓް ކުރުމަށް ޓީމެއް ކަނޑައެޅުނެވެ. އެޓީމްގެ ހެޑެއް ގޮތުން ހަމަޖެއްސީ ޕޮލިސް އިންސްޕެކްޓަރ އަހްމަދު ރާއިދުއެވެ. އަދި އޭނަގެ ދަށުން މަސައްކަތް ކުރުމަށް ސަބް އިނިސްޕެކްޓަރ އަހްމަދު ފަހުދު އާއި މުހައްމަދު ނަދީމްއެވެ. އަދި ވަރަށް ފަހުން ޕޮލިހަށް ޖޮއިންކުރި ކޯޕްރަލް ހުސައިން އާހިލްއެވެ. އަދި އޭގެ އިތުރަށްވެސް ގްރޫޕްގައި މީހުން އުޅެއެވެ. ނަމަވެސް ރާއިދުގެ އެދުމުގެ މަތިން ކޭސްތަކުގެ ޑީޓެއިލް އެގެނީ ފަސް މީހުންނަށެވެ. އެއީ ރާއިދުގެ މައްޗަށް ހުންނަ ވެރިޔާ ޑިރެކްޓަރ ބައިވެރިކުރުމުގެ ގޮތުންނެވެ.\n“އަވަހަށް އަޅުވާލަބަލަ ހުރިހާ ފޮޓޯތަކެއް” ކްރައިމް ސީނުގެ ފޮޓޯތަށް ހިފައިގެން އައިސް އޮފީހަށް ވަންނަމުން ނަދީމް ބުނެލިއެވެ. އާހިލް ކެމެރާ ހިފައިގެން އައިސް ބޮޑު މޭޒު ކައިރީގައި އިށީދެލިއެވެ. އެންމެ ތިބީ މާޑަރ އިންވެސްޓީކޭޓް ކުރުމަށް އެމީހުންނަށް ލިބިފައިވާ މީޓީން ހޯލްގައެވެ. އެތަނުގައި ދެ ބޯޑެއް ބަހައްޓާފައި ކުރީގެ ދެމާޑަރގެ ޕޮޓޯތަށްވަނީ ހަރުކުރެވިފައެވެ. “އަޅެ އަހަރެންނަށް އަދި ނުވިސްނޭ …. ވައި ދިސް ޕީޕަލް” ނަދީމް އެތަނުން ބޯޑެއް ކައިރިއަށް މަޑުކޮށްލަމުން އަތުގައި އޮތް ގަލަން ބޯޑުގައި ޖައްސާލަމުން ބުނެލިއެވެ. “މިދެމީހުންގެ ކޮންކުށެއްތަ އޮތީ” އެތަނުގައި ހުރި ފޮޓޯތަކަށް ބަލަމުން ނަދީމް ބުނެލިއެވެ. އެވަގުތު ފަހުދު އެތެރެއަށް ވަދެގެން އަންނަ ތަން ފެނުނެވެ. ” ސަރ މިއަދުވެސް ތޯ” އާހިލްއަށް ފަހުދު ފެނުމާއި އެކު ބުނެލިއެވެ. މޫނުގައި ވާ ދާތަށް ފޮހެލަމުން ފަހުދު އިށީދެލިއެވެ. “މިއަދުވެސް ވަޓް” އާހިލްއާއި ދިމާލަށް ބަލާލަމުން ފަހުދު ބުނެލިއެވެ. “މިއަދުވެސް ފާހާނައަށް ވަދެފަތަ ތި އައީ… އެކަމަކު ވާ.. ފިރިހެނެއްތަ ތީ” ނަދީމްވެސް ބޭނުންވި ފަހުދު އާއި ދިމާކޮށްލާށެވެ. ފަހުދު އަކީ ލޭ ފެނުނީމަ ބޮލަށް ގޮތްވާ މީހެކެވެ. އެންމެ ފުރަތަމަ ކްރައިމް ސީނަށް ގޮސްފައި އެތަނަށް އަބުރައިގަނެގެން ނުވެއްޓުނީ ކިރިޔާއެވެ. އަނެއްކާ އޮފީހަށް އައިސް ހޮޑުވެސް ލިއެވެ. އެކަމަކު މިހާރު އެބައި ވަރަށް ރަނގަޅު ކޮށްފިއެވެ. ރާއިދުގެ އެހީއާއި އެކުގައެވެ. އެހެންނޫންނަމަ މިއަދު ބޮޑީއާއި އެހާ ކައިރީގައި އޭނައެއް ނުއިނީހެވެ. “ޔާ ވެރީ ފަނީ… ކޮބާތަ ރާއިދު ސަރ” ފަހުދު ބުނެލިއެވެ. “ދިޔައީ ޑިރެކްޓަރ އާއި ބައްދަލު ކުރަން… ގޯޑް ނޯސް ވަޓް ވިލް ހެޕެން” ނަދީމް ބުނެލިއެވެ. “ކޮބާ އެއްޗެއް އެނގޭ ގޮތެއް ނުވޭތަ އަދިވެސް” ފަހުދު އާހިލްގެ ގޮޑީގައި ޖަހާލަމުން އަހާލިއެވެ. އޭރު އާހިލް އިނީ ލެޕުން ފޮޓޯތަށް ބަލާށެވެ.\n“އެގޭނީ ކިހިނެއްތަ… މިހުރީ ވިއްޔަ މި މީހާއަށް ކޮށްފައިވާ ވަރު” އާހިލް ފޮޓޯތަށް ޕްރޮޖެކްޓަރއިން އަޅުވާލަމުން ބުނެލިއެވެ. ނަދީމްއާއި ފަހުދު އެދިމާލަށް ބަލާލިއެވެ. “ހަމަ ކުރީގެ ގޮތް ދޯ” ނަދީމް ބުނެލިއެވެ. “ނަތިން ޑިފެރެންޓް… ސޭމް… މޫނަށް ކޮށްލާފަ އެހުރި ވަރު ބަލާބަލަ… އެއްކޮށް ފިއްސާލާފަ… އަތުގެ އިނގިލިތަށް ކަނޑާލާފަ…ހައު ކޭން ސަމްވަން ޑޫ ދެޓް” ފަހުދު ބުނެލިއެވެ. “ހަމަ ގައިމުވެސް އިންސާނަކަށް ނުކިޔޭނެ” ނަދީމް ތެދުވެލަމުން ބުނެލިއެވެ. އެވަގުތު ދޮރު ހުޅުވާލާފައި ރާއިދު ވަދެގެން އަންނަތަން ފެނުނެވެ. “ސަރ ކިހިނެއްވީ” ރާއިދުގެ ހާސްކަމުން ފުރިގެންވާ މޫނު ފެނުމާއި އެކު ކަންތައްތަށް ދިޔައީ ރަނގަޅަކަށް ނޫންކަން އެތަނުގައި ތިބި އެންމެންނަށް އެގިގެން ދިޔައެވެ. “ކިހިނެއްވާނީ… ޑިރެކްޓަރ ވޯންޓް އާންސަރ… ލައިކް އަސް… ބަޓް ދަ ޓްރޫތް އިސް ވީ ޑޯންޓް ހޭވް އެނީ” ރާއިދުގެ ހާސްކަން ފާޅުވަމުން ދިޔަ މޫނު ރުމާލުން ފޮހެލަމުން ގޮޑީގައި އިށީދެލިއެވެ. “އަހަރެން ޑިރެކްޓަރ ބްލޭމް އެއް ނުކުރަން… އަސްލު ކޮންމެ މީހަކުވެސް ހާސްވާނެ ދޯ… އެމީހެއްގެ ބެލުމުގެ ދަށުގައި މިގޮތަށް ކަންތައް ވީމަ… މިއީ ތިންވަނަ ފަހަރު ވިއްޔަ.. ބަޓް ސްޓިލް ވީ ގޮޓް ނަތިން” ރާއިދު ބުނެލިއެވެ. “ވީ އާ ޓްރައިން… އިޒިންޓް އިޓް” ނަދީމް ބުނެލިއެވެ. ރާއިދު ނަދީމްއާއި ދިމާލަށް ބަލާލަމުން ހީލިއެވެ. އައެކޭ ބުނެލާ ގޮތަށެވެ. “ޕޯސްޓްމޯޓަމް ރިޒަލްޓް ލިބޭނީ ކޮން އިރަކުން” ރާއިދު އަހާލިއެވެ. “އަދި އިރުގަނޑެއް ވާނެ.. އެޓް ލީސްޓް އާފްޓާ ފޯ އަވާޒް” ފަހުދު ބުނެލިއެވެ. “ސޯ ނައު ވީ ގޮޓް ނަތިން” ރާއިދު ބުނެލިއެވެ. ފަހުދު އާއި ނަދީމް އަދި އާހިލް ރާއިދު އާއި ދިމާލަށް ބަލާލިއެވެ.\n“އޭނަގެ އައިޑެންޓިފިކޭޝަން އެއް އެގިއްޖެތަ ނައު އާހިލް” ރާއިދު ތެދުވެ ފޮޓޯތަކާއި ދިމާލަށް ބަލާލަމުން އާހިލް އާއި ސުވާލު ކުރިއެވެ. “ނޯ ސަރ… އެކަމަކު އެގޭހާ ވެސް އެއްޗަކީ ފިރިހެނެއްކަން.. ނަތިން މަޗް… އެއްވެސް މީހަކު ގެއްލިގެން އުޅެކަމަށް ނެތް ރިޕޯޓް ކޮށްފައެއްވެސް… އެއްވެސް ރަށެއްގައި… ސޯ އަދި ނޭނގޭ ކާކު ކަމެއް” އާހިލް އޭނައަށް ލިބިފައިވާ މައުލޫމާތު ކިޔައިދިނެވެ. “އޯކޭ.. ސޯ ހަތަރު ގަޑިއިރު ވަންދެން އަހަރުމެންނަށް ކުރެވޭނެ ކަމަކީ ކުރީގެ ދެކޭސް އަލުން ބެލުން” ރާއިދު ފޮޓޯތަކަށް ބަލަމުން ވާހަކަ ދެއްކިއެވެ. “އަޅުގަނޑުމެން ކިތައް ފަހަރުތޯ ތި ކޭސްތަށް ބަލަންވީ ސަރ.. މިހާރު ހުރިހާ އެއްޗެއް ހިތު ދަސްވާ ވަރު ވެއްޖެ” ނަދީމް ބުނެލިއެވެ. ” އާހިލް… ހުރިހާ ކޭސްތަކެއް ގެނޭ.. އެންމެންވެގެން ބަލާނީ.. ހިނގާ ކޮންމެވެސް ކަމެއް ފާހަގަ ވޭތޯ ބަލަމާ” ރާއިދު ބުނެލިއެވެ. ހަގީގަތަކީ ނަދީމް އެބުނީ ތެދެއްކަން ރާއިދުއަށް އެނގޭ ކަމެވެ. ނަމަވެސް އޭނަ އުއްމީދު ދޫކޮށްލައިފިނަމަ ދެން ވާނީ ކިހިނެއްކަން ރާއިދުއަށް އެނގެއެވެ. ރާއިދުގެ ފުލުހުންގެ ހަޔާތުގައި ކުރިމަތިލާން ޖެހުނު އެންމެ ބޮޑު ޗެލެންޖް އަކީ މިމަސައްކަތެވެ. ކުރިއަށް ދެވޭނެ މަގެއް ނުފެނި އެތަށް ދުވަހެއް ވެއްޖެއެވެ. އުމުރުން 45 އަހަރު ވީ އިރު ރާއިދު މިހާ ނާއުއްމީދުވި ފަހަރެއް ނާދެއެވެ. އެކަމަކު އޭނައަށް އެކަން އެއްވެސް މީހަކަށް ނުދެއްކޭނެކަން އޭނައަށް އެނގެއެވެ.\nކުރީގެ ދެކޭސް ގެނެސްގެން އަލުން ދެކޭސް ރިވިއު ކުރަން ފެށިއެވެ. ތިން ވައިޓް ބޯޑް އެތަނަށް ވެއްދުނެވެ. “ފުރަތަމަ ކޭސް ކިޔައިދީބަލަ” ރާއިދު ތެދުވެ ރަތްކުލައިގެ މާކަރއެއް ނަގަމުން ބުނެލިއެވެ. ނަދީމް ފައިލް ހުޅުވާލިއެވެ. “25 އަހަރުގެ ޒުވާން ފިރިހެނެއް.. ސޭމް.. މޫނު ފިއްސާލަފަ ނޫނީ އަންދާލާފަ.. ހުރިހާ އިނގިލި ވަކިކޮށްލާފަ… 18 ތަނަކަށް ވަޅި ހަރާފައި…” ނަދީމް ކިޔައިދެމުން ދިޔަ ވަރަކަށް ރާއިދު ދިޔައީ ހުދު ބޯޑުގައި ލިޔަމުންނެވެ. “ދެވަނަ ކޭސް” އަނެއް ބޯޑު ކައިރިއަށް ޖެހިލަމުން ރާއިދު ބުނެލިއެވެ. ” 20 އަހަރުގެ ކުއްޖެ… ފިރިހެން… ހުރިހާ އިނގިލިތަކެއް ބުރި ކޮށްލާފައި… މޫނު އަންދާލާފައި… 20 ތަނަކަށް ވަޅި ހަރާފައި” ފަހުދު ކިޔައިދިނެވެ. “އަސްލު މިދެމީހުން މަރުވީ ކިހިނެއްތަ” ރާއިދު ތިން މީހުންގެ މޫނަށް ބަލާލަމުން ބުނެލިއެވެ. ” ޑޮކް ބުނާ ގޮތުން ބަނޑަށާއި މެއަށް ލިބިފައިވާ ގެއްލުމުން… ފުރަތަމަ ކޭސްގަ ބަނޑަށް 10 ފަހަރު ވަޅި ހަރާފައި އަދި މެއަށް 03 ފަހަރު.. އެގޮތުން ހިތަށް ވަނީ އެއްފަހަރު އަރާފައި” އާހިލް ބުނެލިއެވެ. “ސޯ ދެޓް ކިލް ހިމް” ނަދީމް ބުނެލިއެވެ. ރާއިދު ނަދީމް އާއި ދިމާލަށް ބަލާލިއެވެ. “ދެވަނަ ކޭސްގަވެސް ޑޮކް ބުނަނީ އެގޮތަށް ތިން ފަހަރު މެއަށް ހަރާފައިވާކަމަށް.. އޭގެން އެއްފަހަރު ސީފާ ހިތަށް އަމާޒުކޮށް ހަރާފައިވާ ކަމަށް… އަދި އެއީކަމަށް އޭނަ މަރުވި ގޮތަކީ” ނަދީމް ބުނެލިއެވެ. “ސޯ ދިސް ޕާސަން ވޯންޓް ވިކްޓިމް ޓު ސަފަރ އަ ލޮޓް” ރާއިދު ބުނެލިއެވެ. ތިން މީހުންނަށް އެއްފަހަރާ ބޯ ޖަހާލެވުނެވެ. “އަސްލު ހީ އިސް ގުޑް އިނގޭ.. އެއްވެސް ފަހަރަކު އޭނަ ފިންގާ ޕްރިންޓްއެއް ޑީ.އެން.އޭވެސް ލިބިފައެއް ނުވޭ އެއްވެސް ސީން އަކުން” ފަހުދު ބުނެލިއެވެ. “ޔާ .. އެކަމަކު އެއީ މޮޅުވުމެއް ނޫން.. އެއްވެސް މުޖުރިމަކީ މޮޅު މީހެކޭ ހީކޮށްފިއްޔާ އަހަރުމެންނަށް އޭނަ ހޯދަން އުދަގޫވާނެ” ރާއިދު ބުނެލިއެވެ. ފަހުދު އިސްޖަހާލިއެވެ.\n“އަސްލު ސަރ އެބުނީ ދޮގެއް ނޫން … ސަރ… މިގޮތަށް ކަމެއް ކޮށްފަ އަދި ބޮޑީ އެކަހަލަ ތަނަކަށް އެއްލާލާއިރު އެއްވެސް އެއްޗެއް ނުފެންނަ ގޮތަށް އެއްލާލެވޭނީ މޮޅުވީމަ” އާހިލް ފަހުދުގެ ދިފާއުގައި ވާހަކަ ދެއްކިއެވެ. ފަހުދު އެވަގުތު އާހިލް އަށް ހިނިތުންވެލިއެވެ. “ޔާ.. އެކަމަކު އެއީ ސިކް ޕާސަންއެއް.. މިގޮތަށް މީހަކާއި ދޭތެރޭގައި ކަންތައް ކުރެވޭނީ ވަރަށް ސިކް ވީމަ” ރާއިދު އެތަނަށް އަޅުވާފައި ހުރި ފޮޓޯތަށް ދައްކާލަމުން ބުނެލިއެވެ. އޭނަ ގަބޫލު ކުރާ ގޮތުގައި އެމީހާއަކީ އެއްވެސް މޮޅު މީހެއް ނޫނެކެވެ. “އެސް ކިއުޒް މީ ސަރ” ކުއްލިއަކަށް އިވިގެން ދިޔައީ އަންހެނެއް ގެ އަޑެވެ. ހަތަރު މީހުންގެ ސަމާލުކަން އެއަޑު ހޯދިއެވެ. “ޔޭސް” ރާއިދު އެކުއްޖާއާއި ދިމާލަށް ބަލާލަމުން ބުނެލިއެވެ. ޔުނިފޯމްގައި ހުއްޓިލައިގެން ހުރި ކުއްޖާގެ ދޮން މޫނުމަތިން ފެންނަމުން ދިޔައީ ކުޑަކޮށް ނަމަވެސް ވަރުބަލިކަމެވެ. އަތުގައި ފައިލްއެއް އޮތެވެ. ބޮލުގައި ތޮފި އަޅާފައި އޮތް އިރު އިސްތަށިކޮޅެއް ވަނީ ވެއްޓިފައެވެ. “ސޮރީ ފޮ ޑިސްޓާބެންސް.. ބަޓް ހައި ތިންކްސް ދިސް ވަން އިސް އިމްޕޯޓެންޓް” އެކުއްޖާ އިސްތަށިކޮޅު ތޮފީ ތެރެއަށް ލަމުން ކުރިއަށް ފިޔަވަޅެއް އަޅާލިއެވެ. “ވަޓް” ރާއިދު އަހާލިއެވެ. “މި ރިޕޯޓް… ޑޮކް ބުނީ ފުލީ ރިޕޯޓް ނިމޭނީ އިރުކޮޅަކުންނޯ.. އެކަމަކު މި މައުލޫމާތު މުހިއްމުވާނެތީ” އެކުއްޖާގެ ބުނެލިއެވެ. ފަހުދު އެވަގުތު ނަދީމްގެ ގޮޑީގައި ޖެހިލިއެވެ. ނަދީމް ފަހުދުއަށް ލޯ އަޅާލަމުން އެކުއްޖާއާއި ދިމާލަށް ބަލާލިއެވެ. “ކޮން ނަމެއްތަ ކިޔަނީ” ރާއިދު އަހާލިއެވެ. “އާމް.. އަޅުގަނޑަށްތޯ.. މާއިން ސަރ” މާއިން ލަދުން ހުރެ ނަން ބުނެލިއެވެ. “އޯކޭ މާއިން.. ކީކޭތަ ރިޕޯޓްގައި އޮތީ.. ތިހާ މުހިއްމުވީ” ރާއިދު ގޮޑިއެއް ކައިރިކޮށްލަމުން އިށީދެލުމަށް މާއިން ކައިރީގައި ބުނެލިއެވެ. އެވަގުތު މާއިން އެތަނުގައި ތިބި ތިން މީހުންގެ މޫނަށް ވަކިވަކިން ބަލާލިއެވެ. ފަހުދު ނުބައި ފާޑަކަށް ހީލާފަ އިން އިރު ނަދީމްގެ ތޫނު ނަޒަރު ހުއްޓިފައިވަނީ މާއިންގެ މޫނަށެވެ. އާހިލްގެ މޫނު މަތިންވެސް ވަނީ ފަޑު ހިނިތުންވުމެކެވެ. “ޑޮކް ބުނީ ވިންޓިމް އަކީ 18 އަހަރުގެ ކުއްޖެއް ކަމަށް… މިފަހަރު 30 ތަނަކަށް ވަޅި ހަރާފައިވޭ… އެންޑް މިފަހަރު އަސްލު މަރުވެފައިވަނީ ކަރުގައި ވަޅި އަޅުވައިގެން..” މާއިން ބުނެލިއެވެ. “ވަޓް” ރާއިދު ހައިރާން ކަމާއި އެކު ބުނެލިއެވެ. އަދި ފޮޓޯތަކާއި ކައިރިއަށް ޖެހިލިއެވެ. “ކީއްވެތަ އަހަރެންގެ ލޮލުގައި ތިކަން ނާޅައިގަތީ… އިތުރު ތަފްސީލެއް ލިބޭނެތަ މާއިން” ރާއިދު ބުނެލިއެވެ. “އަދި ގާތްގަނޑަކަށް ތިން ގަޑިއުރ ވާނެ” މާއިން އިސްޖަހާލަމުން ބުނެލިއެވެ. “ތެންކްސް އަ ލޮޓް” އެހެން ރާއިދު ބުނެލުމާއި އެކު މާއިން އެތަނުން ނިކުންނަށް ހިގައިގަތެވެ. އެވަގުތު ފަހުދު ވަރަށް ބާރަށް ކަރު ކެހިލިއެވެ. ނަދީމް ފަހުދުގެ ކޮނޑުގައި ބޮޑިއެއް އަޅާ މައިތިރި ކޮށްލިއެވެ.\n“ކީއްވެތަ އަހަރުމެންނަށް އެކަން ނުފެނުނީ” ރާއިދުގެ ހަރުއަޑުން އެންމެން ހަމަހިމޭން ވިއެވެ. ” އާހިލް ފޮޓޯތަށް އަޅުވާލަބަލަ” ރާއިދު ބުނެލިއެވެ. އާހިލް ފޮޓޯތަށް އަޅުވާލިއެވެ. “އަސްލުވެސް.. މިފަހަރު ތަފާތަކީ އޭނަގެ ކަރުގައި ވަޅި އަޅާފަ އިންކަން” ފޮޓޯ ފެނުމާއި އެކު ފަހުދު ބުނެލިއެވެ. “ތެންކްސް… އެކަމް މިހާރު އެކަން އެގިއްޖެ” ރާއިދު ބުނެލިއެވެ. ރާއިދު މަޑުމަޑުން ފޮޓޯތަކަށް ބަލަމުން ދިޔައެވެ. ފަހުދުވެސް އަދި ނަދީމްވެސް ކޮޕީ ނަގާފައި މޭޒުމަތީގައި ބަހައްޓާފައި ހުރި ގަނޑުތަކަށް ބަލަމުން ދިޔައެވެ. އާހިލް ދިޔައީ ލެޕުން ފޮޓޯތަށް ބަލަމުންނެވެ. “އިތުރު ތަފާތެއް” ރާއިދު ބުނެލިއެވެ. އެއްވެސް މީހެއްގެ ފަރާތުން އެއްވެސް ޖަވާބެއް ނައެވެ. ރާއިދު އެންމެންނާއި ދިމާލަށް ބަލާލިއެވެ. އެންމެންގެ މޫނުމަތިން ފެންނަމުން ދިޔަ ވަރުބަލިކަން ރާއިދުއަށް ފާހަގަވިއެވެ. “އޯކޭ ލެޓްސް ޓޭކް އަ ބްރޭކް… ކޮންމެ ގޮތެއްވިޔަސް ޕޯސްޓް މޯޓަމްގެ ނަތީޖާވެސް ލިބޭނީ ތިންގަޑި އިރު ފަހުން. ނަދީމް ތިންގަޑިއިރު ފަހުން އަންނަ އިރު ބޮޑީގެ ހުރިހާ މައުލޫމާތެއް ހިފައިގެން އާދޭ… ފަހުދު ހުރިހާ ކޭސްތަކެއް އަލުން ރިވިއުކޮށް ފަހުދުއަށް ފާހަގަވާ ތަފާތުކަންތައްތަށް ބަލައިގެން އާދޭ… އެންޑް އާހިލް… ޔުރ ވޯކް އިޒް ހުރިހާ ފޮޓޯތަކުންވިޔަސް އަދި އެތަނަށް ގޮސްގެންވިޔަސް ބޮޑީ ފެނުންތަނުން އެއްވެސް ކަހަލަ ކަމެއް އިތުރު ކަމެއް ފާހަގަ ވޭތޯ ބެލުން.. ސޯ ލެޓްސް މީޓް އާފްޓަރ ތިރީ އަވާޒް… އޯކޭ” ރާއިދު އެންމެންނަށް މަސައްކަތްތަށް ބަހާލިއެވެ. އަދި ކުޑަ ހިނިތުން ވެލަމުން އެތަނުން ނިކުންނަށް ހިގައިގަތެވެ.\n“މީދެން ކިހާ ދެރަކަމެއް… ކެޔަސް ބުޔަސް މި ޖެހެނީ ފޮޓޯތަށް ބަލަން.. މިހާރު ނިދިފަ އޮތަސް އަދި ހޭލާ ހުއްޓަސް މަށަށް ފެންނަނީ މި އެއްޗެހިތަށް” ފަހުދު ފޫހިކަމާއި މޭޒުމަތީގައި ހުރި ފޮޓޯތަށް އެއްކުރަމުން ބުނެލިއެވެ. “އޯކޭއެއްނުން.. އޭރުވެސް ތިހުރި ފިޑިކަމެއް ކެނޑެނިކޮށް” ނަދީމް ހިނިތުންވެލަމުން ފަހުދުއަށް އެހީވަން ފެށިއެވެ. “އާ ދެން ކަލޭ ބުނޭ ތިހެން.. ކަލެއަށް ރަނގަޅެއްނުން… އެ ލެބޯޓްރީއަށް ކަލެއަށް ވަދެވެނިކޮށް އެނިމުނީ… އަހަރެންނަށް ހީވަނީ ރާއިދުސަރ އަށް މިހާރު ކަލޭމެންގެ ކަންތައް އެނގޭހެން… އެހެންނޫންނަމަ ކަލޭ އެތަނަކަށް ނުފޮނުވާނެ ކީކޭ އާހިލް ބުނަނީ” އާހިލް މާމަޑުން އިނުމުން ފަހުދު އާހިލް އާއި ދިމާލަށް ބަލާލަމުން އަހާލިއެވެ. “އަޅުގަނޑު ތި ތަޅާފޮޅުމުގެ މެދަށް ލާން މަސައްކަތް ނުކުރޭ… ނޯ ކޮމެންޓް… މިދަނީ ފުރަތަމަ ސީންއަށް…” ލެޕް ލައްޕާލަމުން އާހިލް ތެދުވިއެވެ. އާހިލް އެހެން ބުނެލުމުން ނަދީމް ހީގަތެވެ. އާހިލް އިތުރު އެއްޗެކޭ ނުބުނެ ނިކުތެވެ.\nVaahaka v reethi. Waiting for the next part\nVvvvvvv rythi… Ekm haadha lahey update kohdhey leh…\nHaadha gina dhuvaheh koffa ey fantasy ge story eh kiyaalan mi libuny.. vaahaka v reethi.. ingey dhn fantasy ge story eh vejjeyya hadi eh nuvaanekan… dhn oyy bai vs avahah kiyaalan libeyne kamah ummeedhu kuran..\nvara salhi hama habeyx like it <3\nmashah heevany fantasy aky police kujjeh hen…ehen veema mihaa molhah police case thah liyan ingeny…noontha? …i like it <3\nSavdhaan Maldives… :p\nvarah salhi, waiting4the next part!!!!!!\nok ekam haadha english words gina ey. solve-hallu, detail-thafseelu, adhives faahaga kurevunu baeh words. dialog ga use kurias story kiyaidhey iru eng words use kureema odd\nhiyaal dhevi hurihaa kudin nah v bodah shukuriyya… fantasy balaanan hafathaaku dhefaharu vaahaka up koh dheveythoo.. and hurihaa kudinge hiyaalves fantasy v beynun 🙂\nroxe fantasy aky police kujjeh nun igey <3\nsum 1 fantasy massakai kuraanan kuda koh english bai kuda kohelveythoo igey <3\nvarah salhi!!!!!!! 🙂\nVaanuvaa eh neygey\nthis was realy awsome and v.reethi\nހިތާމަ ބިރުވެރި ލޯބި March 24, 2018\nކުރަމުން ތިދާހާ ގޯނާ 13..\nހިތާމަ މަޖާ ލޯބި June 13, 2020\nދީނީ ލޯބި January 2, 2018


ކެމްބްރިޖް އެސެސްމަންޓް އިންގްލިޝް އިމްތިޙާނުގެ އެޕްލިކޭޝަން ދޫކުރަން ފަށައިފި – DhiDaily\nކެމްބްރިޖް އެސެސްމަންޓް އިންގްލިޝް އިމްތިޙާނުގެ އެޕްލިކޭޝަން ދޫކުރަން ފަށައިފި\nއަންނަ ނޮވެމްބަރުމަހާއި ޑިސެމްބަރުގައި ބޭއްވުމަށް ހަމަޖެހިފައިވާ ކެމްބްރިޖް އެސެސްމަންޓް އިންގްލިޝް (ސީއޭއީ،ސީޕީއީ،ކެޓް،ޕެޓް،އެފްސީއީ) އިމްތިޙާނުގެ އެޕްލިކޭޝަން ދޫކުރަން ފަށައިފިއެވެ.\nމި ގޮތުން މި އިމްތިޙާނުގެ އެޕްލިކޭޝަން ދޫކުރުމާއި ފައިސާބަލައިގަތުން މި މަހުގެ 21 ވަނަ ދުވަހުން ފެށިގެން އަންނަ އޮކްޓޫބަރުމަހުގެ 08 ވަނަ ދުވަހުގެ ނިޔަލަށް ކުރިއަށްގެންދާނެކަމަށް ޑިޕާޓްމަންޓް އޮފް ޕަބްލިކް އެގްޒެމިނޭޝަން މިއަދު ވަނީ ބުނެފައެވެ.\nއަދި ފައިސާ ނަގާނެގޮތުގެ ތަފްސީލު އެ ޑިޕާޓްމަންޓުން ލިބެންހުންނާނެކަމަށް ވެސް ޑިޕާޓްމަންޓް އޮފް ޕަބްލިކް އެގްޒެމިނޭޝަނުން ވަނީ ބުނެފައެވެ.\nޑިޕާޓްމަންޓް އޮފް ޕަބްލިކް އެގްޒެމިނޭޝަނުން ބުނިގޮތުގައި ފޯމު ދޫކުރުމާއި ފޯމު ޗެކުކުރުމުގެ އިތުރުން ފައިސާ ބަލައިގަތުމަށް ހަމަޖެހިފައިވަނީ ސަރުކާރު ބަންދުނޫން ކޮންމެ ދުވަހެއްގެ ވެސް ހެނދުނު 08:30 އިން ފެށިގެން މެންދުރުފަހު 13:30 އާއި ހަމައަށެވެ.\nމި ގޮތުން ފޯމު ހުށަހަޅާއިރު ދިވެހިރައްޔިތެއްކަން އަންގައިދޭ ކާޑުގެ އަސްލާއި ފޮޓޯކޮޕީ ގެންދަންވާނެކަމަށް ވެސް އެ ޑިޕާޓްމަންޓުން ބުނެއެވެ. އަދި އެޕްލިކޭޝަން ފޯމާއި ފީޝީޓު އެ ޑިޕާޓްމަންޓުންނާއި އެ ޑިޕާޓްމަންޓުގެ www.dpe.edu.mv ވެބްސައިޓުންވެސް ލިބެން ހުންނާނެކަމަށް ވެސް ވަނީ ބުނެފައެވެ.


"Balhindhu" ge dhakkailumeh | Mihaaru\n01 މާޗް 2020 - 15:09\nމިހާރު ޝޫޓިން ކުރިއަށްދާ މި ފިލްމަކީ މިދިޔަ އަހަރު "ގޮށްރާޅު" ގެނެސްދިން އަހުމަދު ޝިނާން ޑައިރެކްޓްކުރާ ފިލްމެކެވެ. އަދި "ބަޅިނދު" އަކީ އޭނާ ހަދާ ދެވަނަ ބިރުވެރި ފިލްމެވެ. ޝިނާން 2016 ގައި ޑައިރެކްޝަނަށް ނުކުތީ ފާތުމަތު ނަހުލާއާ އެކު ގެނެސްދިން ބިރުވެރި ފިލްމު "4426" އިންނެވެ.\n"ބަޅިނދު" އަކީ ސްކްރީން ރައިޓިން އަށް އަލަށް ނުކުމެގެން އުޅޭ ޒުވާން ލިޔުންތެރިޔާ ހޫދު އިބްރާހީމްގެ ސްކްރީންޕްލޭއަކަށް ހަދާ ފިލްމެކެވެ.\nBalhindhu Teaser https://t.co/em0NPfNYwW via @YouTube\n— Dark Rain Ent (@DarkRainEnt) March 1, 2020\nމީގެ ކާސްޓުންގެ ތެރޭގައި ޑާކް ރެއިންގެ މޫނުމަތި ކަމަށްވާ ޖުމައްޔިލް ނިމާލް (ޖުމަލް) އާ އެކު މުހައްމަދު ޔުނާން، އިސްމާއީލް (ޖުމާ) ޖުމައިހް، އައިމިނަތު ރަޝްފާ (އާޝާ)، ޝަރާ އަދި ހުނޭޝާ އާދަމް ހިމެނެ އެވެ.\n"ބަޅިނދު" ލޯގޯ ޓީޒާ ދައްކައިލި ނަމަވެސް ފިލްމު ބެލުންތެރިންނަށް ގެނެސްދޭ އިރެއް އަދި އިއުލާނެއް ނުކުރެ އެވެ. މި ފިލްމުގެ އިތުރުން ހޫދަކީ ޑާރް ރެއިނުން އިއުލާންކޮށްފައިވާ "ކައިވެނީގެ އަމާޒު" ވެސް ސްކްރީން ރައިޓަރެވެ.\nމި އަހަރު ޑާކް ރެއިނުން ގެނެސްދޭން ތާރީހު އިއުލާންކޮށްފައިވާ ހަމައެކަނި ފިލްމަކީ ޝޫޓިން ނިންމާލައި، މިހާރު ޕޯސްޓް-ޕްރޮޑަކްޝަން މަރުހަލާގައި އޮތް ލޯބީގެ ފިލްމު "ނޮވެމްބާ" އެވެ. އަލީ ޝިފާއު އާއި އައިޝަތު ފުއާދު ތައުފީގް ޑައިރެކްޓްކޮށްފައިވާ އެ ފިލްމު ސިނަމާ އަށް އަންނާނީ މި އަހަރުގެ ޖުލައި6ގަ އެވެ.\nShinan ge "Balhindhu" he shooting fashaifi


ޗޯޓުގެ ގޯލަށް ފަހު ރާއްޖޭގެ ކުޅުންތެރިން އުފާފާޅުކުރަނީ. ކޯޗު ޝާޒްލީ ބުނީ ސެމީ ފައިނަލަށް ދިއުމުގެ ހިތްވަރު ކުޅުންތެރިންގެ އެބަހުރި ކަމަށް. - ފޮޓޯ: އިބްރާހީމް ފާއިދު / އެފްއޭއެމް\nއަންޑަ 18 ސާފް ޗެމްޕިއަންޝިޕްގައި ފުރަތަމަ ފަހަރަށް ސެމީ ފައިނަލަށް ދިއުމުގެ ހިތްވަރު ރާއްޖޭގެ ޒުވާން ޓީމުގެ ކުޅުންތެރިންގެ ކިބައިގައި އެބަހުރި ކަމަށް ކޯޗު މުހައްމަދު ޝާޒްލީ ބުނެފި އެވެ. މިއަދު ނޭޕާލުގެ ކަތުމަންޑޫގައި ފެށި ސާފް ޗެމްޕިއަންޝިޕްގެ ފުރަތަމަ މެޗުގައި ރާއްޖޭގެ ޒުވާން ޓީމުން ވަނީ ހިތްވަރުގަދަ ކުޅުމަކަށް ފަހު ފުރަތަމަ ދެ މުބާރާތުގެ ޗެމްޕިއަން ނޭޕާލާ 1-1 އިން އެއްވަރުކޮށްފަ އެވެ.\nމެޗަށްފަހު “ފަހުމިނެޓް” އަށް ދިން އިންޓަވިއުއެއްގައި ޝާޒްލީ ބުނީ މިދިޔަ ދެ އަހަރުގެ ޗެމްޕިއަނުންގެ އަމިއްލަ ދަނޑުގައި ކުޅެ އެއްވަރުކުރުމަކީ ޓީމަށް ލިބުނު ވަރަށް ބޮޑު ކާމިޔާބެއް ކަމަށާއި، ފުރަތަމަ ފަހަރަށް ރާއްޖޭގެ އުމުރުފުރައެއްގެ ޓީމެއް ސެމީ ފައިނަލަށް ގެންދިއުމުގެ ހިތްވަރު ހުރިކަން ކުޅުންތެރިންގެ ކިބައިން މިއަދު ފެނުނު ކަމަށެވެ. ޓީމު ނޭޕާލަށް އައީ ވެސް އެ ޓާގެޓަށް އަމާޒުކޮށްގެން ކަމަށް ޝާޒްލީ ބުންޏެވެ.\n“މިއީ ވަރަށް ބޮޑު ކާމިޔާބީއެއް. މިދިޔަ ދެ އަހަރުގެ ޑިފެންޑިން ޗެމްޕިއަން އަނެއްކާ އެމީހުން ހޯމްގަ މި ކުޅެނީ. ރާއްޖޭން މިހާތަނަށް އައިއިރުގަ ޖޫނިއާ އޭޖް ގްރޫޕަކަށް އަދި ސެކަންޑް ރައުންޑަކަށް ނުދެވޭ. ވާގޮތަކީ މިހިސާބުގެ ޓީމުތައް ހަމަ ވަރަށް ބޮޑަށް އޭޖް ވެސް އޮޅުވާލާ. އެހެންނަމަވެސް މިފަހަރު ހަމަ ވަރަށް ރަނގަޅަށް ތައްޔާރުވެގެން މިކޮޅަށް އައީ. ދެން މެޗަށް އައިއިރު ވެސް އެނގޭ ވަރުގަދަ ޓީމެއް އަދި ޑިފެންޑިން ޗެމްޕިއަނުންކަން އެއީ. މިއަދުގެ މުޅި ޓާގެޓް ފުރިހަމަވީ. އެއީ ބޭނުންވީ މިއަދުގެ މެޗުން ބަލިނުވެ ފައިބަން” ފުޓްބޯޅައިގެ އެންމެ މަތީ ކޯޗިން ލައިސަންސް ކަމަށްވާ އޭއެފްސީ ޕްރޯ ލައިސަންސް ފުރިހަމަކޮށްފައިވާ ހަމައެކަނި ދިވެހި ކޯޗު ޝާޒްލީ ބުންޏެވެ.\n18 އަހަރުން ދަށުގެ ޓީމުގެ ކޯޗު ޝާޒްލީ. މުބާރާތައް ޓީމު ތައްޔާރުކުރުމަށް ޝާޒްލީ ވަނީ ބުރަ މަސައްކަތްތަކެއް ކޮށްފައި\nމިއަދުގެ މެޗުގެ ފުރަތަމަ ހާފުގައި ރާއްޖޭން ލީޑު ނެގީ ލިބުނު ޕެނަލްޓީއެއް ވައްދާލައިގެންނެވެ. މި ގޯލު ރާއްޖޭގެ ޓީމަށް ކާމިޔާބުކޮށްދިނީ މިހާރު ސީނިއާ ގައުމީ ޓީމުގައި ވެސް ހިމެނޭ ހަސަން ނަޒީމް (ޗޯޓު) އެވެ. މުޅި މެޗުގައި ނޭޕާލުން ރާއްޖޭގެ ގޯލަށް ގިނަ ހަމަލާތަކެއް ފޮނުވާލީ ނަމަވެސް ޑިފެންސުގައި ތިބި ކުޅުންތެރިންނާއި ހާއްސަކޮށް ގޯލްކީޕަރު ހަސަން އަލީފް ވަނީ މޮޅު ކުޅުމެއް ދައްކައިފަ އެވެ. މެޗުގެ ނަތީޖާ ނޭޕާލުން ހަމަހަމަ ކުރީ 75 ވަނަ މިނެޓުގައި ބޮލުން ވައްދާލި ގޯލަކުންނެވެ.\n2015 ވަނަ އަހަރު ފެށި މި މުބާރާތުގެ ޗެމްޕިއަންކަން އެފަހަރު ނޭޕާލް ހޯދީ އަމިއްލަ ގައުމުގައި ކުޅެގެންނެވެ. ފައިނަލުގައި އިންޑިއާއާ ދެކޮޅަށް ކުޅުނު މެޗު 1-1 އިން އެއްވަރުވުމުން ޕެނަލްޓީ ޖަހައިގެން އިންޑިއާގެ މައްޗަށް ނޭޕާލް ކުރިހޯދީ 5-4 އިންނެވެ. އޭގެފަހުން 2017 ވަނަ އަހަރު ބޫޓާންގައި އޮތް މުބާރާތުގެ ފައިނަލުގައި ނޭޕާލް ވަނީ ލީގު ބުރުން ކުޅެ އެއް ވަނަ ހޯދައި ޗެމްޕިއަންކަން ކަށަވަރުކޮށްފަ އެވެ. ނޭޕާލުގެ ފަހަތުން އެ ފަހަރު ދެ ވަނަ ލިބުނީ ބަގްލަދޭޝްއަށެވެ.\nމި އަހަރު ނޭޕާލުގައި މުބާރާތް ކުރިއަށްދާއިރު މުބާރާތުގައި ބައިވެރިވާ ޓީމުތަކުގެ އެންމެ ބޮޑު ޝަކުވާއަކީ މެޗު ކުޅޭ ދަނޑުގެ ޕިޗް ރަނގަޅު ނުވުމެވެ. ވިނަގަނޑު އެއްވަރުނުވުމާއި މިދުވަސްކޮޅު ކަތުމަންޑޫއަށް ވިއްސާރަވެ ޕިޗް މާބޮޑަށް މަޑުވުމުގެ ސަބަބުން ކުޅުންތެރިންގެ އަސްލު ފެންވަރުން ދެއްކުމަށް އުނދަގޫވާތީ މުބާރާތުގެ އޯގަނައިޒިން ކޮމިޓީން ވެސް ވަނީ ދަނޑު ބަދަލުކުރުމުގެ ވިސްނުމަކަށް ގޮސްފަ އެވެ. އެކަމަކު ފަހުން ނިންމީ މިއަދުގެ މެޗު ކުޅުނު އޭޕީއެފް ސްޓޭޑިއަމްގައި މެޗުތައް ކުރިއަށް ގެންދިއުމަށެވެ. ދަނޑުގެ މައްސަލަ ހައްލު ނުވިޔަސް ޝާޒްލީ ބުނީ ޝަކުވާ ނުކުރާނެ ކަމަށާއި، މިފަހަރުގެ މުޅި ޓީމުން ބޭނުންވަނީ ކޮންމެ ކަމަކާއިވެސް ކުރިމަތިލައި ދެ ވަނަ ބުރަށް ދިއުން ކަމަށެވެ.\n“ސެކަންޑް ރައުންޑަށް ނުދެވި އޮތީމަ އެކަން ހާސިލްކޮށް ދެން އެއަށްވުރެ ވެސް ދުރަށްދާން އަމާޒަކީ. ދެން މި ޓީމުގެ ވަރަށް ހިތްވަރު އެބަހުރި. މިއަދު ޑިފެންސްލައިން ވަރަށް ވަރުގަދަކޮށް މި ފެނުނީ. މިއަށްވުރެ މާ ރަނގަޅު ގޭމެއް ރާއްޖޭގެ ޓީމުގެ ފަރާތުން ފެނުނީސް އަދި މޮޅުވުމުގެ ޗާންސަސް ކްރިއޭޓްވެސް ކުރީސް ޓާފް ޕިޗުގަ ކުޅެވުން ނަމަ. މިތާ އޮތް ޓާފް ޕިޗަށް ބަދަލުކުރަން އުޅުނީ ކުރިން. އޭރުން މިއަށްވުރެ މާ ބޮޑުތަން ވެސް ރަނގަޅު ކުރެވޭނެ” ފުރަތަމަ ޑިވިޝަނުގެ ބައެއް ކްލަބްތަކަށް ވެސް އިރުޝާދުދީފައިވާ ކޯޗު ބުންޏެވެ.\nނޭޕާލާ ދެކޮޅަށް މިއަދު ކުޅުނު މެޗުގައި ރާއްޖޭގެ ފޯވާޑް އަހުމަދު ހުސާމް ބޯޅަ ހިފައިގެން ދަނީ. – ފޮޓޯ: އިބްރާހީމް ފާއިދު / އެފްއޭއެމް\nޕިޗުގެ މައްސަލަ ގައުމުތަކުން ހުށަހެޅުމުން މުބާރާތުގެ އިންތިޒާމު ކޮމިޓީން ފުރަތަމަ ވިސްނީ މިދިޔަ އަހަރު 15 އަހަރުން ދަށުގެ ސާފް ޗެމްޕިއަންޝިޕް ފުޓްބޯޅަ މުބާރާތް ކުރިއަށްގެންދިޔަ އަންފާ ކޮމްޕްލެކްސް ސްޓޭޑިއަމަށް މުބާރާތް ބަދަލުކުރާށެވެ. މިއަދު ކުޅުނު ދަނޑާއި އަޅާބަލާއިރު އެއީ ހުރިހާ ގޮތަކުން ވެސް ފެންވަރު ރަނގަޅު ދަނޑެކެވެ. އެކަމަކު އިންތިޒާކު ކޮމިޓީން އެކަން އެގޮތަށް ނުނިންމި ސަބަބެއް ނޭނގެ އެވެ.\nމުބާރާތުގައި ރާއްޖެ ދެން ކުޅޭ މެޗުގައި އަންނަ އަންގާރަ ދުވަހުގެ ވާދަކުރާނީ ބޫޓާނާ އެވެ. މި މެޗު ފަށާނީ ރާއްޖެ ގަޑިން އެދުވަހު 2:45 ގަ އެވެ.\nއަންޑަ 18 ސާފް ޗެމްޕިއަންޝިޕް, މުހައްމަދު ޝާޒްލީ, ޒުވާން ގައުމީ ފުޓްބޯޅަ ޓީމް\nހިތްވަރުގަދަ ކުޅުމަކަށް ފަހު ރާއްޖޭން ޗެމްޕިއަން ނޭޕާލާ އެއްވަރުކޮށްފި ފައިނަލް ސްކޮޑާއެކު ޒުވާން ޓީމް މާދަމާ ސައުދީ އަށް ޒުވާން ޓީމު ސައުދީ އަރަބިއާ އަތުން ބަލިވެއްޖެ


ޙަފްޞާ ބިންތު ޢުމަރު | ސިޔަރަތު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ސިޔަރަތު ޙަފްޞާ ބިންތު ޢުމަރު\nޙަފްޞާއާއި ކީރިތި ރަސޫލާ ރަސޫލާ ކައިވެނި ބައްލަވައިގަތީ، ޙަފްޞާގެ ކުރީ ފިރިކަލުން ޚުނައިސް ބިން ޙުޛާފާ އަވަހާރަވެ ހުވަފަތް ވެ ވަޑައިގަތުމުންނެވެ.\nމި ކައިވެންޏަކީ، އޭގައި ދަރިފުޅު ވަރި ކުރެވުމުން ނުވަތަ ހުވަފަތް ވުމުން ބައްޕަ އެ ދަރިފުޅު އެހެން މީހަކާއި ދެވަން މަސައްކަތް ކުރުމަކީ ރަނގަޅު ކަމެއްކަން ދޭހަކޮށްދޭ ކައިވެންޏެކެވެ. އަދި ހުވަފަތް ވުމުން ނުވަތަ ވަރި ވުމުން ޙަޔާތް އެ ހިސާބުން ނިމުނީ ނޫން ކަންވެސް މި ކައިވެނިން ދޭހަވެއެވެ. ވީމާ މި ކައިވެނި ހިނގައި ދިޔަ ގޮތުގެ ވާހަކައަށް ކުރު ގޮތަކަށް ބަލާލާނަމެވެ. ތިރީގައި މިވާ ޙަދީޘް ވާރިދުވެފައިވަނީ ސުނަން އައްނަސާއީގެ ކައިވެނި ބާބުގައި އަދި މުސްނަދު އަޙްމަދުގައެވެ.\nޢުމަރުގެފާނުގެ ދަރިކަނބަލުން ޙަފްޞާ، ޢުމަރު ބިން ޚުނައިސް ބިން ޙުޛާފާއާއި ކައިވެނި ބައްލަވައިގެން ހުންނަވަނިކޮށް ހުވަފަތް ވިއެވެ. ދެން ޢުމަރުގެފާނު ޢުޘްމާންގެފާނާއި ބައްދަލު ކުރައްވައި ޙަފްޞާގެ ކައިވެނި ހުށައެޅުއްވިއެވެ. ފަހުން ޖަވާބެއް ދެއްވާނެ ކަމަށް ވިދާޅުވެ ދުވަސް ކޮޅެއްފަހުން ދިމާވުމުން، ޢުޘްމާނުގެފާނު ދެއްވި ޖަވާބަކީ މި ވަގުތަށް ކައިވެނި ކުރައްވަން ބޭނުންފުޅު ނޫން ކަމަށެވެ. ދެން ޢުމަރުގެފާނު ވަޑައިގަތީ އަބޫބަކުރުގެފާނު އަރިއަހަށެވެ. ނަމަވެސް އަބޫބަކުރު ޖަވާބެއް ނުދެއްވިއެވެ. އެންމެ ގާތް ދެ ރަޙްމަތްތެރިންގެ ފުށުން މި ފަދަ ކަމެއް ދިމާވެވަޑައިގަތުމުން އެކަމުގެ ޝަކުވާ ކުރައްވަން، ޢުމަރުގެފާނު ރަސޫލާ އަރިއަހަށް ވަޑައިގަތެވެ. އަދި މި ވާހަކަ ދެންނެވުމުން ''ޙަފްޞާ ޢުޘްމާނަށް ވުރެ ހެޔޮކަންބޮޑު މީހަކާއި ކައިވެނި ކުރައްވާނެ ކަމަށާއި، ޢުޘްމާން ޙަފްޞާއަށް ވުރެ ހެޔޮކަންބޮޑު މީހަކާއި ކައިވެނި ކުރައްވާނެ '' ކަމަށް ޙަދީޘް ކުރެއްވިއެވެ.\nއަދި ކީރިތި ރަސޫލާ ޙަފްޞާއާއި ކައިވެނި ބައްލަވައިގަތެވެ. ޢުޘްމާންގެފާނު އުއްމު ކުލްޘޫމާއި ކައިވެނި ކުރެއްވިއެވެ. ދެން ފަހުން އަބޫބަކުރުގެފާނު ޢުމަރުގެފާނާއި ބައްދަލުވެވަޑައިގަތުމުން، ކުރީ ދުވަހު ޖަވާބެއް ނުދެއްވުމުން ޢުމަރުގެފާނު އެކަމާއި މެދު ހިތްޕުޅާ ހަމަ ނުޖެހިވަޑައިގެން ހުންނެވީމާ، ޙަޤީޤަތް ސާފުކޮށް ދެއްވިއެވެ. އަދި ޖަވާބު ނުދެއްވީ ކީރިތި ރަސޫލާ ޙަފްޞާގެ ވާހަކަ އަބޫ ބަކުރުގެފާނު އަރިއަހުގައި ވިދާޅުވެފައި އޮތީމާ އެ ސިއްރު ހާމަ ނުކުރަން ކަމަށާ، ރަސޫލާ ކައިވެނިބައްލަވައި ނުގަތް ނަމަ، އަބޫބަކުރުގެފާނު ޙަފްޞާއާއި ކައިވެނި ކުރެއްވީސް ކަމަށް، ޢުމަރުގެފާނު އަރިއަހުގައި ދެންނެވިއެވެ.


Oman ge kunfunyakun hedhi Kuda Vilingili resort hulhuvaifi | MBS NEWS\nކ. ކުޑަ ވިލިނގިލީގައި ހެދި ރިސޯޓު. ހަތް އަހަރު ފަހުން އެ ރިސޯޓު މިއަދު ވަނީ ހުޅުވާފައި. ފޮޓޯ: ކުޑަ ވިލިނގިލި\nއޮމާންގެ ކުންފުންޏަކުން ހެދި ކުޑަ ވިލިނގިލި ރިސޯޓް ހުޅުވައިފި\n06 June 2021, 13:39\nއޮމާންގެ ކުންފުންޏަކުން ހެދި ކުޑަ ވިލިނގިލި ރިސޯޓް މިއަދު ހުޅުވައިފި އެވެ.\nމީގެ ހަތް އަހަރު ކުރިން ހަދަން ފެށި ލަގްޒަރީ ރިސޯޓު ތަރައްގީކުރީ އިންޑިއާއަށް އުފަން ބިލިއަނަރެއް ކަމަށްވާ މުހައްމަދު އަލީގެ އެމްފާ އިންނެވެ. މި ރިސޯޓު ހަދަން 150 މިލިއަން ޑޮލަރު (2.3 ބިލިއަން ރުފިޔާ) ހޭދަކޮށްފައިވެ އެވެ.\nއެމްފާއިންއިންޑިއާ އާއި އޮމާންގައި ގިނަ އަދަދެއްގެ ލަގްޒަރީ ހޮޓާތައް ހިންގަ އެވެ.\n"ޗެޑި ކުޑަ ވިލިނގިލި" ނަމުގައި ތަރައްގީކުރި ރިސޯޓުގައި 59 ބީޗް ވިލާ އާއި 36 ވޯޓާ ވިލާއާއެކު ޖުމްލަ 95 ވިލާ ހިމެނެ އެވެ.\nފަސް ތަރީގެ މި ރިސޯޓުގައި ތަފާތު އެކި ކެއުންތައް ލިބޭ ތިން ރެސްޓޯރެންޓް ހުރެ އެވެ. އަދި ޓޫރިސްޓުން ބޭނުންވާނެ އިތުރު ޙިދުމަތްތަކާއި، ސްޕާއެއްގެ ޙިދުމަތް ވެސް މި ރިސޯޓުން ލިބެން ހުރެ އެވެ.\nވެލާނާ އިންޓަނޭޝަނަލް އެއާޕޯޓުން 30 މިނެޓުގެ ލޯންޗު ދެވޭ ހިސާބުގައި އޮންނަ ރިސޯޓަކީ ކާށިދޫ ދާއިރާގެ މެމްބަރު އަބްދުﷲ ޖާބިރަށް ކ. ވިލިވަރު ބިޔާދޫގެ ބަދަލުގައި ސަރުކާރުން ދިން ރަށެވެ. އަދި އޭނާއަށް އެ ރިސޯޓު ހެދޭނެ ގޮތެއް ނެތިގެން އެމްފާއަށް ވިއްކާލީ އެވެ.\nރިސޯޓު ވިޔަފާރި ޓޫރިޒަމް


ދުޅަހެޔޮ ހަށިހެޔޮ ކަސްރަތު ޕްރޮގްރާމުގެ4ވަނަ ބުރުގައި ބައިވެރިވުމަށް ހުޅުވާލައިފި – Mikal News\nދުޅަހެޔޮ ހަށިހެޔޮ ކަސްރަތު ޕްރޮގްރާމުގެ4ވަނަ ބުރުގައި ބައިވެރިވުމަށް ހުޅުވާލައިފި\nމާލޭގައި ކުރިޔަށްގެންދިޔަ މޫދު ކަސްރަތު އިންސްޓްރަކްޓަރުން ތަމްރީނުކުރުމުގެ ހަރަކާތުގެ ތެރެއިން\nދުޅަހެޔޮ ހަށިހެޔޮ މުޖުތަމައެއް ބިނާކުުރުމުގެ ގޮތުން ސަރުކާރުން ފައްޓަވާފައިވާ ސިޔާސަތުގެ ދަށުން ފުވައްމުލައް ސިޓީގައި ހިންގަން ފަށާފައިވާ ކަސްރަތު ޕްރޮގްރާމްގެ4ވަނަ ބުރުގައި ބައިވެރިވުމުގެ ފުރުސަތު ފުވައްމުލައް ސިޓީ ކައުންސިލުން ހުޅުވާލައިފިއެވެ.\nކަސްރަތު ޕްރޮގްރާމުގެ4ވަނަ ބުރު ފެށުމަށް ހަމޖެހިފައި ވަނީ އަންނަ ޖެނުއަރީ މަހު9ވަނަ ދުވަހުއެވެ.\nއުމުރުން 15 އަހަރުން މަތީގެ މީހުންނަށް ބައިވެރިވެވޭ ގޮތަށް ހުޅުވާލެވިފައިވާ މިޕްރޮގްރާމުގައި މޫދު ކަސްރަތާއި އެއްގަމު ކަސްރަތު ހިމެނެއެވެ. މި ޕްރޮގްރާމުގައި ބައިވެރިވާން އެދޭ ފަރާތްތަކުން އެކަމަށް ކަނޑައެޅިފައިވާ ފޯމު ފުރިހަމަ ކުރެއްވުމަށް ފަހު 20202 ޖެނުއަރީ މަހުގެ7ވަނަ ދުވަހުގެ އޮފީސް ބަންދުވުމުގެ ކުރިން ސިޓީ ކައުންސިލްގެ އިދާރާއަށް ހުށަހެޅުމަށް އާއްމުކޮށް އިއުލާން ކޮށްފައި ވެއެވެ.\nމިޕްރޮގްރާމުގައި ބައިވެރިވުމަށް ބޭނުންވާ ފަރާތްތަކުން ނަމާއި އެޑްރެސް، އައިޑީ ނަމްބަރު އަދި ވައިބަރ ކޮންޓެކްޓް ނަމްބަރު ސިޓީ ކައުނސިލްގެ 9894858 ނަމްބަރު ފޯނަށް މެސެޖުކޮށްގެން ބައިވެރިވެވޭ ގޮތަސ ްވަނީ ހަމަޖެހިފައެވެ. އަދި މި ޕްރޮގްރާމާއި ގުޅޭ ގޮތުން އިތުރު މައުލޫމާތު ހޯއްދެވުމަށް 9894858 ނަމްބަރު ފޯނާއި ގުޅުމުން ލިބޭގޮތަށް ވަނީ ހަމަޖެހިފައެވެ.\nމީގެ ކުރިން ބޭއްވި މިޕްރޮގްރާމުގެ ފުރަތަމަ ބުރު ފައިތުވި ޖޫން މަހު އަދި2ވަނަ ބުރު ފާއިތުވި އޮކްޓޯބަރު، އަދި3ވަނަ ބުރު މި ނިމޭ ޑިސެމްބަރު މަހުގެ ތެރޭގައި ވަނީ ބާއްވާފައެވެ.\nމި ކަސްރަތު ޕްރޮގްރާމަށް ވަރަށް ބޮޑު ތަރުޙީބެއް ލިބިގެން ގޮސްފައިވާކަމަށް މައުލޫމާތު ލިބެއެވެ.\nގުޅުންހުރި މައުލޫތައް:ކަސްރަތު, ދުޅަހެޔޮ ހަށިހެޔޮ މުޖުތަމައަ\nފިރިހެނުންނަށް ޚާއްސަ މޫދު ކަސްރަތު ޕްރޮގްރާމެއް\nއަންނަ އީދު ދުވަހު ފުވައްމުލަކުގައި ކަސްރަތު ޕްރޮގްރާމެއް ބާއްވަނީ\nފުވައްމުލައް ސިޓީގައި އައުޓްޑޯ ޖިމްއެއް ހަދަނީ


Bodu aabaadhee eh genes manage kohli goiy molhu!\nބޮޑު އާބާދީއެއް ގެނެސް މެނޭޖުކޮށްލި ގޮތް މޮޅު!\nމި ރަށުގެ އާބާދީއަކީ ގާތްގަނޑަކަށް 1،500 އެވެ. އެކަމަކު މިހާރު މިރަށުގައި އިތުރު ބާރަ ސަތޭކަ މީހުން އެބަތިއްބެވެ. މި މީހުން މި ރަށަށް ޖަމާވެގެން އެތިބީ އެމްޑީޕީއިން މިއަދު ކުރާ "އަދަޔާ ހިލާފު ކޮންގްރެސް" އަށެވެ. މި މީހުންގެ ކެއުމާއި ތިބުން އޮތީ ވަރަށް ފުރިހަމަ އަށް އިންތިޒާމު ވެފަ އެވެ. އެއްވެސް މީހަކަށް ޝަކުވާއެއް ކުރާނެ ޖާގައެއް މިކަން އިންތިޒާމު ކުރި އެމްޑީޕީގެ އިންތިޒާމު ކޮމެޓީއަކުން ނުދެ އެވެ.\n"މި ރަށުގައި މިހާރު ތިޔަކުރާ މަސައްކަތްތަކުގެ ހުރިހާ ކަމެއް އެ ކުރަނީ ހިލޭ ސާބަހަށް. ހަމަ ކުރާ ހިތުން ނުކުމެ. އެއްވެސް ފައިސާއެއް ހިފުމެއް ނެތި،" ކޮންގްރެސްގެ ކަންކަން ރޭވުމުގައި އިސްކޮށް އުޅުއްވާ، އެމްޑީޕީގެ މެދު އުތުރު ޕްރޮވިންސްގެ ނައިބު ރައީސް މޫސާ ނައީމް "އަވަސް" އަށް ވިދާޅުވި އެވެ.\nމީހުން އުފުލުގެ ބޮޑު އޮޕަރޭޝަން\nސިޔާސީ ގޮތުން މި ޖޯޝު ހުއްޓަސް 1200 އެއްހާ މީހުން އެއް ފަހަރާ އެއް ރަށުން އަނެއް ރަށަށް ގެންގޮސް އެ މީހުން ބޭނުންވާނެ ހުރިހާކަމެއް ފުރިހަމަ ކޮށްދިނުން ވާނީ ގޮން ޖެހުމަކަށެވެ. މީގައި އެންމެ ބޮޑު ގޮންޖެހުމަކަށްވެގެންދާނީ ލޮޖިސްޓިކް އެވެ. މި ކޮންގްރެސްއަށް މީހުން އުފުލުމުގައި ހަ ލޯންޗެއް ވަނީ ހާއްސަކޮށްފަ އެވެ. މީގެ އިތުރުން 250 މީހުންގެ ޖާގައިގެ ބޮޑު ލޯންޗެއް ވެސް ހިމެނެ އެވެ.\nމި ރަށުގައި މިހާރު ތިޔަކުރާ މަސައްކަތްތަކުގެ ހުރިހާ ކަމެއް އެ ކުރަނީ ހިލޭ ސާބަހަށް. ހަމަ ކުރާ ހިތުން ނުކުމެ. އެއްވެސް ފައިސާއެއް ހިފުމެއް ނެތި\nއެމްޑީޕީގެ މެދު އުތުރު ޕްރޮވިންސްގެ ނައިބު ރައީސް މޫސާ ނައީމް\nނައީމް ވިދާޅުވީ މި މަސައްކަތަކީ ގޮން ޖެހުންތައް ބޮޑު، އަދި ބުރަ މަސައްކަތެއް ކަމަށެވެ.\nއެކަމަކު މިކަން ވެސް ވަނީ ފުރިހަމަ އިންތިޒާމެއްގެ ދަށަށް ގެނެސްފަ އެވެ. ދަތުރުފަތުރާއި އުކުޅަހަށް މީހުން ގެނައުމަށްފަހު އެމީހުން ތިބޭ ތަންތަނަށް ގެންގޮސް ދިނުމުގެ އިންތިޒާމު ވެސް އޮތީ ފުރިހަމައަށް ކޮށްފަ އެވެ. މީގެ ދެ ދުވަސްކުރިން ފެށިގެން އުކުޅަހާއި ކައިރި ރަށްރަށަށްވެސް ދިޔައީ މީހުން ގެންދަމުންނެވެ.\nކާން ދިއުމާއި އެކޮމޮޑޭޝަން\nކޮންގްރެސްއަށް ގެނެސްފައިވާ 1200 މީހުންގެ އެކޮމޮޑޭޝަން ހާއްސަކޮށްފައި ވަނީ މިރަށުގެ 24 ގެސްޓްހައުސްގަ އެވެ. އަދި ކޮންގްރެސް ކަވަރު ކުރުމަށް އައި މީޑިޔާތަކާއި އެމްޑީޕީ ޑެލިގޭޝަންގެ ކެއިން ބުއިމުގެ ހުރިހާކަމެއް އިންތިޒާމު ކޮށްދެނީ ރެސްޓޯރެންޓް ތަކުންނެވެ. އެކަމުގައި މި ރަށުގެ ހަ ރެސްޓޯރެންޓެއް ހަރަކާތްތެރިވެ އެވެ. ކޮންމެ ރެސްޓޯރެންޓަކުން 200 މީހުންގެ މީލް "ހިލޭ" ތައްޔާރު ކޮށްދީފައިވެ އެވެ.\nކޮންގްރެސް ފެށުމުން، ތިން އިރުގެ ކޮއްތުގެ ދިނުމަށް 1200 މީހުންނަށް އެއްފަހަރާ ކެއުމަށް އިންސާފު ކުރެވޭނެ ބޮޑު ޓެންޓެއް މިރަށު ބަނދަރު ސަރަހައްދުގައި ވަނީ ޖަހާފަ އެވެ. މި ހުރިހާ ކަމެއްވެސް ކޮންގްރެސް އިންތިޒާމު ކޮމެޓީއިން ވަނީ ފުރިހަމައަށް މެނޭޖުކޮށްފަ އެވެ. މިހާރު މިރަށުގެ އާބާދީއާ އެއްވަރުގެ އާބާދީއެއް ގެނެސް ބަލަހައްޓައިލާ ގޮތް އެއީ ލާމަސީލު މިސާލެކެވެ.\nއެމްޑީޕީ ކޮންގްރެސް 2018 އއ. އުކުޅަސް\nމި އުކުޅަހުގެ ހުރިހާ ކުންޏަކީ ފައިސާ!\nއުކުޅަހަށް މި ލިބުނީ ރަންގަނޑެއްނު!


Muskulhin gunboa hedhdhun | Bithufangi\n” ގުނބޯލޯ! ގުނބޯލޯ!\nނަށަން ނަށަން ތެދުވަޅޭ!\nއާލިބާސް ލާން ތެދުވެ!”\nމީ އަހަރެމެން ކުޑައިރު ވަރަށް ގިނައިން ކިޔާ އުޅުނު ބަނޖެކެވެ. ގުނބޯ ނަގާގެން އެ ހައްދަން ކިޔާ ބަންޖެކެވެ. " ގުނބޯ ހައްދުވަން " ކިޔާ ބަނޖެކެވެ.\nގުބޯލަކީ ހިރަފުސް ހުންނަ ތަންތާ، ބިތުބުޑުގައި، ހަރުކޮނެގެން އުޅޭ ކުޑަ ސުއިއްޕެކެވެ. ވައްކޮން ވަށައިގެން މައްޗަށް ފަސް އަރުވާ އެތެރެޔަށް ދޯރިކޮން ހުންނަ ހޮރެއްގައި ވަޅުޖަހާ އޮންނަ އެއްޗެކެވެ. އެކަހަލަތަނެއް ހާވައިލުމުން ގުނބޯ ފެނިދާނެއެވެ. މި ކަހަލަ ތާކުން ގުނބޯލެއް، ނުވަތަ ދެތިން ގުނބޯ ނަގާ، ދޮލަނގަކަށް ވެލި އަޅައި، އެ ވެލިކޮޅުގައި ގުނބޯ ބައިނދައިގެން، އޭގެ ވަށައިގެން އިނގިލިކުރިން ރޮނގުއަޅާން ފަށައިފިނަމަ، ވަރަށް ރީތި ނެށުމެއް، އޭތި ނަށައެވެ. ބައެއްފަހަރަށް ކުރިޔަށް ޖެހިލައެވެ. ބައެއްފަހަރަށް ފަހަތަށް ޖެހިލައެވެ. އަރިއަރިއަށްވެސް ޖެހެއެވެ. މިއީ ފޫހިފިލުވުމުގެ ގޮތުން ބައެއް ކުދީން ކުޅޭ ކުޅިވަރެކެވެ. މިކުޅިވަރަށް ގުނބޯ ނެއްޓުމޭ ނުވަތަ ގުނބޯ ހެއްދުމޭ ކިޔައެވެ.\nއަދު ފެނިގެން މިދިޔައީ މި މަންޒަރެވެ. ތަފާތަކީ ހަމައެކަނި ގުނބޯގެ ބަދަލުގައި ބޭނުން ކުރީ ދުވަސް ވެފައިތިބި މުސްކުޅިންނާއި ހާއްސަ އެހީތެރިކަމަށް ބޭނުންވެފައިތިބި މީހުން ކަމެވެ. އަދި ގުންބޯ ހައްދުވަންތިބީ ކުޑަކުދިން ނޫން ކަމެވެ. ބާލިޣުވެ ތަސައްރަފު ފުދިފައިތިބި ބޮޑެތި މީހުންކަމެވެ. އަދި ދޮލަނގުގައި ނެއްޓުވި ނެއްޓުވުން މަގުތަށް މައްޗައް ބަދަލުވެފައި ވާކަމެވެ. މާއުނައީ ހާއްސަ އެހީޔަށް ބޭނުންވާ މީހުންގެ އިތުރުން މުސްކުޅިވެރިން މަގުތަކަށް ނެރެ\n” ކަލޯމެނޯ! ކޮޔާމެނޯ !\nނަށަން ބިރަކާ ނުލާ ތެދުވަޅޭ!\nހަމައިން ނެއްޓެން ބޯންތެދުވެ!\nވެރިކަމަށް މަ ލާން ތެދުވެ!” ކިޔާ އެވެރިން ނައްޓުވާތަނެވެ. ހަށިގަނޑުގައި ބާރުހުރި މީހުން ކުޅިބަލާ އަތްޖަހަން ތިބޭތަނެވެ. ވެރީންކަމަށް ވަޑައިގަންނަވަން ތިއްބެވި ބޭފުޅުން ގޭގައި ހޭން ތިބޭތަނެވެ.\nމިއީ ހިތާމަ ހުރި ކަމެކެވެ. ސިޔާސީ ވިޔަސް ބޮޑުވަރެވެ. އެއްވުންތަކަށް މީހަކު ނުނިކުތުމުން ގައިބާރުދޫވެ އަޅާލުމާ އޯގާތެތިކަން އެންމެ ބޭނުންތެރިވި މުސްކުޅި ވެރީން މަގުތަކުމަތީ " ގުނބޯ ހެއްދުވުން " އެއީ ޑިމޮކްރަސީ އަށްވެސް ހުތުރެވެ. ޑިމޮކްރަސީ ގެ ބައްޕައިންނާ ބޮޑުބޭބޭއިން ގައުމުގެ ކާބަފައިންނަށް މިފަދަ ދަށުދަރަޖާގެ އިއްޒަތެއް ދިނުމަކީ ބަލައިގަނެވޭނެ ކަމެއް ނޫނެވެ.\nހާއްސަ އެހީތެރިކަމަށް ބޭނުންވާ ފަރާތްތަކުން ސިޔާސީ ބޭނުންތަކަށް ނެރެ ގަންހިންގުވާ ގުނބޯ ހެއްދެވުމަކީ ސިޔާސީ ޕާޓީ އަކުން ނުވަތަ އެފަދަ ފަރާތްތަކަކުން ކުރާނެ އެންމެ " ހުތުރު " އެއް އަމަލެވެ. މާޔޫސްވެ ގޮތް ހުސްވެފައި ތިބިކަމުގެ އިންތިހާއެވެ. އެފަދަ ފަރާތްތަކުގެ ސިކުނޑި އަށް ސަވާރުވެ ސަލާމަތީ ބާރުތަކަށް ހުތުރު އެއްޗެހި ގޮއްވާ މަގުމަތީ ގަޑި ދެގަޑިއިރު ނެއްޓެވުން އެއީ އެފަރާތްތަށް ބަތޮލަކަށް ވުމެއް ނޫނެވެ. އެއީ އެފަދަ ފަރާތްތަކުން މަގުތަކަށް ނެރޭ ފަރާތްތަކުގެ ހުރި ނުކުޅެދުންތެރި ކަމެކެވެ. ސިޔާސީ ޕާޓީ ހިންގުމާ އެފަދަ ހަރަކާތްތަށް ރާވާ ހިންގުމުގެ ލަޔާގަތާއި ގާބިލިއްޔަތުކަން ނެތްކަމުގެ ދަލީލެކެވެ. ލަޔާގަތާއި ގާބިލިއްޔަތު ނެތީޔާ ގޭގައި މަޑުކޮއްލާށެވެ.


ލޯބިވުމުގައި ހައްދުފަހަނައަޅައި ނުދާށެވެ. – DhiSalafiyyah\nލޯބިވުމުގައި ހައްދުފަހަނައަޅައި ނުދާށެވެ.\n11/02/2012 އެހެނިހެން, ދީންއަލް އަޚް ބިލާލް ޢަބްދުއްސައްތާރު\nރަސޫލުﷲ ޞައްލަﷲ ޢަލައިހި ވަސައްލަމަ ރަސޫލުކަމާއިގެން ފޮނުއްވެވި ބިމަކީ އެބިމެއްގައި އެއްބަޔަކު އަނެއްބައެއްގެ މެދުގައި ބައިބައި ވުމާއި ދެކޮޅުވެރިކަން، އިންތިހާއަށް ގޮސްފައިއޮތް ބިމެކެވެ. ވެރިކަމާއި ޒަޢާމަތައްޓަކައި ހަނގުރާމަކޮށް ތަޅާފޮޅައި ލޭ އޮހޮރުވަމުން ދިޔައެވެ. ޤަބީލާ ހަނގުރާމައެވެ. ކޮންމެ ޤަބީލާއެއްވެސް ބޭނުންވަނީ، އެބައެއް އެއީ ވެރިކަން ކުރާމީހުން ކަމުގައި ވުމަށެވެ. ބާރުވެރި ފަރާތަކީ އެބައިމީހުން ކަމުގައި ވުމަށެވެ. ލޭ އޮހޮރުވުމާއި މާރާމާރީ ހިންގުން އޮތީ އިންތިހާގައެވެ. އިންސާނިއްޔަތުގެ ހާލަތު މިފަދަ ދަށުދަރަޖައެއްގައި އޮއްވައި، މުޅި އިންސާނިއްޔަތަށް އޯގާވަންތަވެ ވޮޑިގަންނަވައި ﷲ ތަޢާލާ އެބައިމީހުންގެ ގާތައް ހަމަ އެބައި މިހުންގެ ތެރެއިން ރަސޫލަކު ރިސާލަތާއިގެން ފޮނުއްވެވި އެވެ. ﷲ ތަޢާލާ ވަހީކުރެއްވިއެވެ. (( لَقَدْ جَاءَكُمْ رَ‌سُولٌ مِّنْ أَنفُسِكُمْ عَزِيزٌ عَلَيْهِ مَا عَنِتُّمْ حَرِ‌يصٌ عَلَيْكُم بِالْمُؤْمِنِينَ رَ‌ءُوفٌ رَّ‌حِيمٌ ))﴿١٢٨﴾ سورة التوبة މާނަ:” ހަމަތިޔަބައިމީހުންގެ ތެރެއިންވާ ރަސޫލަކު ހަމަކަށަވަރުން، ތިޔަބައިމީހުންގެ ގާތަށް ވަޑައިގެންފިއެވެ. ތިޔަބައިމީހުންނަށް އުނދަގޫވެ ދަތިވެއްޖެ ކޮންމެ ކަމެއް، އެކަލޭގެފާނަށް ބޮޑުކަމަކަށް ވެއެވެ. އެކަލޭގެފާނީ (ތިޔަބައިމީހުންނަށް ތެދުމަގު ލިބުމުގެ މައްޗަށް) ދަހިވެތިވެވަޑައިގެންވާ ބޭކަލެކެވެ. މުއުމިނުންނަށް ނުހަނު އޯގާވެރި، ރަޙުމުހުރި ބޭކަލެކެވެ. “\nލޮބުވެތި މުސްލިމު ދިވެހި ރައްޔިތުންނޭވެ. މިއަދު އަޅުގަނޑުމެންގެ ޤައުމު މިސްރާބު ޖަހާފައި މިވަނީ ކޮންދިމާއަކަށްތޯއެވެ؟ ޤައުމުގެ ހާލަތާއި މެދު ވިސްނާ ފިކުރުކޮށްލީ ކިތައް ކިތައް ބޭފުޅުންތޯއެވެ. އިންސާފުވެރި ނަޒަރަކުން ވިސްނާ ފިކުރުކޮށްލައިފި ކޮންމެ ސިކުނޑިއަކަށް ހާމަވެގެންދާނީ، އަޅުގަނޑުމެންގެ ޤައުމު މިއަދު މިސްރާބު ޖަހާފައި މިވަނީ ހަމަ ޖާހިލައްޔަ ޒަމާނުގެ ޤަބީލާ ހަނގުރާމައާ ދިމާއަށް ކަމެވެ. އަޅުގަނޑުމެނަށް ޤަބޫލު ކުރެވުނަސް އަދި ނުކުރެވުނަސް މިއަދު ކަންތައް މިދަނީ އެދުވަސްވަރާއި ވަކި ތަފާތުގޮތަކަށްނޫނެވެ. ޤަބީލާ އޭ ނުކިޔާ ” ޕާޓީ ” އޭ ކިޔާކަން ފިޔަވާ ދެން އޮތީ ކޮންތަފާތެއްހެއްޔެވެ؟\nތިމަންނަގެ ޕާޓީގެ މީހަކު ގޯސްކަމެއް ކުރާނެކަމަކަށް ގަބޫލެއް ނުކުރެވެއެވެ. އަނެއް ޕާޓީގެ މީހާ ރަނގަޅު ކަމެއް ކުރާނެކަމަކަށް ގަބޫލެއް ނުކުރެވެއެވެ. އަނެއް ޕާޓީ ގެ މީހަކު ކިތައްމެ ހެޔޮބަހެއް ބުންޏަސް، ގަބޫލެއްނުކުރެވެއެވެ. އަދި ތިމަންނަގެ ޕާޓީގެ އިސްމީހަކު ﷲ ގެ ދީނަށް ފުރައްސާރަކޮށް ، ﷲ ގެ ރަސޫލާއަށް ބަދުބަސްބުނެ ޝަރުޢީ ޙުކުމްތަކަށް ހަޖޫޖަހަމުން ދާއިރުވެސް ތިމާގެ ހިތުގައި ﷲ އާއި އެއިލާހުގެ ރަސޫލާއަށް އެއްވެސް ޣީރަތްތެރިކަމެއް ނޯވެއެވެ. އެއީ އެއްވެސް އެއްޗަކަށް ނުވެއެވެ. ނަމަވެސް ތިމަންނަގެ ޕާޓީގެ އިސް މީހެއް ކޮށްފައިވާ ގޯސްކަމެއްގެ ވާހަކަ އެހެން މީހަކަށް ބުނެވިއްޖެ ނަމަ، އެހެން އެބުނި މީހަކާ ދިމާއަށް ރުޅިބާލައި އެއްޗެހި ގޮވާ ހަދައެވެ. އެމީހަކާއި ގުޅުން ކަނޑާލައެވެ. ދެމަފިރިން ވަރިވެއެވެ. ރަޙިމުގެ ގުޅުން ކަނޑާލައެވެ. “ޕާޓީ” އަށްޓަކައި ދަރީން އެއީ ދަރީން ނޫންކަމަށް ހެދުމަށާއި ، އަނބިމީހާ ވަރިކޮށްލަންވެސް ތައްޔާރަށް ހުރިކަމަށް މީސްތަކުން ބުނަމުން ދާކަމީ މިއަދުގެ ހާލަތު ގޯސްވެފައިވާ މިންވަރު ހާމަވާ ކަމެކެވެ. ޕާޓީ ލޯބީގައެވެ. އާދެ ޖާހިލިއްޔަ ޒަމާނުގައި މީސްތަކުން ޤަބީލާ ލޯބީގައި، ޤަބީލާއަށްޓަކައި ޤުރުބާންވީފަދައިންނެވެ.\nދިވެހިރާއްޖޭގެ ލޮބުވެތި މުސްލިމު އަޚުންނޭވެ! އަޅުގަނޑުމެންގެ ލޯބި ބިނާވެފައި އޮންނަންވީ ޤަބީލާގެ ނުވަތަ ޕާޓީގެ މައްޗަކަށްނޫނެވެ. އާދެ ޑިމޮކްރަސީ އެއީ އަޅުގަނޑުމެން ސަލާމަތުގެ އައްސޭރިއަށް ގެންގޮސްދޭނޭ އެއްޗެއްނޫނެވެ. އެހެނެއްކަމަކު އެއީ އަޅުގަނޑުމެންގެ ތެރޭގައި ބައިބައިވުމާއި ފަސާދައުފައްދާނެ އެއްޗެކެވެ. އަޅުގަނޑުމެންގެ ލޯބި ބިނާވެފައި އޮންނަންވާނީ ތަވްޙީދުގެ ކަލިމަ لاَ إِلَهَ إِلاَّ اللَّهُ ގެ މައްޗަށެވެ. އިސްލާމް ދީނުގެ މައްޗަށެވެ. އެކަލިމައަށް ނަސްރުދޭ މީހުންނަކީ އަޅުގަނޑުމެން އެބަޔަކަށް ނަސްރުދޭންވީމީހުންނެވެ. އަޅުގަނޑުމެން ނަސްރުދޭންވީ ވަކި ނަމެއް ކިޔާ މީހަކަށް ވީމައެއްނޫނެވެ. ނުވަތަ ވަކި ނަމެއްކިޔާ ޤަބީލާ އެއް ނުވަތަ މިހާރުގެ ގޮތުންނަމަ ޕާޓީ އަކަށްވީމައެއްވެސް ނޫނެވެ. ﷲ ތަޢާލާ އަޅުގަނޑުމެން އެއްބައިވަންތަކުރީ އެކަލިމައިގެ ސަބަބުންނެވެ. އެކަލިމައިން ފޭވެ ކުފުރުގެ ތަފާތު ނިޒާމުތަކުގެ މައްޗަށް އެއްބައިވާން އުޅުނަސް އެކަމެއް ނުވާނެއެވެ. އެއާއި ޚިލާފަށް އަޅުގަނޑުމެންގެ ތެރޭގައި އޭގެ ސަބަބުން ބައިބައި ވުމާއި ހަމަނުޖެހުމާއި ލޭއޮހޮރުވުން ފިޔަވައި އެހެން ކަމެއް އާލާނުވާނެއެވެ. ﷲ ތަޢާލާ ވަހީކުރައްވާފައި ވެއެވެ. (( وَاعْتَصِمُوا بِحَبْلِ اللَّـهِ جَمِيعًا وَلَا تَفَرَّ‌قُوا ۚ وَاذْكُرُ‌وا نِعْمَتَ اللَّـهِ عَلَيْكُمْ إِذْ كُنتُمْ أَعْدَاءً فَأَلَّفَ بَيْنَ قُلُوبِكُمْ فَأَصْبَحْتُم بِنِعْمَتِهِ إِخْوَانًا وَكُنتُمْ عَلَىٰ شَفَا حُفْرَ‌ةٍ مِّنَ النَّارِ فَأَنقَذَكُم مِّنْهَا ۗ كَذَٰلِكَ يُبَيِّنُ اللَّـهُ لَكُمْ آيَاتِهِ لَعَلَّكُمْ تَهْتَدُونَ )) ﴿١٠٣﴾ سورة آل عمران މާނަ : ” ތިޔަބައިމީހުން އެންމެން ﷲ ގެ ދީނުގައި ހިފަހައްޓާށެވެ! އަދި، ވަކިވަކިވެ ނުގަންނާށެވެ! އަދި، ﷲ ތިޔަބައިމީހުންނަށް ދެއްވި (އަޚުވަންތަކަމުގެ) ނިޢުމަތް ތިޔަބައިމީހުން ހަނދުމަކުރާށެވެ! އެހެނީ، ތިޔަބައިމީހުން ޢަދާވާތްތެރިން ކަމުގައިވަނިކޮށް، އެކަލާނގެ ތިޔަބައިމީހުންގެ ހިތްތައް އެކުވެރި ކުރެއްވިއެވެ. ދެން، އެކަލާނގެ ދެއްވި ނިޢުމަތުގެ ސަބަބުން ތިޔަބައިމީހުންނީ އަޚުންތަކެއް ކަމުގައި ވެއްޖައީމުއެވެ. އަދި، ތިޔަބައިމީހުން ނަރަކައިގެ ވަޅުގަނޑެއްގެ ތުންފަތްމަތީގައި ވީމުއެވެ. ދެން، އެކަލާނގެ ތިޔަބައިމީހުން އެއިން ސަލާމަތް ކުރެއްވިއެވެ. ﷲ އެކަލާނގެ އާޔަތްތައް ތިޔަބައިމީހުންނަށް ބަޔާންކޮށްދެއްވަނީ، އެފަދައިންނެވެ. (އެއީ) ތިޔަބައިމީހުން ތެދުމަގު ލިބިގަތުމަށްޓަކައެވެ. ” ގަބީލާ ލޯބީގައި ބައިބައިވެފައިވަނިކޮށް އިސްލާމީ ޝަރީޢަތުގެ ސަބަބުން ﷲ ތަޢާލާ އެބައިމީހުން އެއްބައެއްކަމުގައި ލެއްވިއެވެ. އަޅުގަނޑުމެންގެ ޤައުމު މިއަދު އެފަދަ ދަށު ދަރަޖައަކަށް ވެއްޓިފައި ނުވޭތޯއެވެ. އެހެންކަމުން އިސްލާމީ ޝަރީޢަތް ޤާއިމުކުރުމަށް އަޅުގަނޑުމެން އެއްބަޔަކު އަނެއްބަޔަކަށް ވާގިވެރިވެ މަސައްކަތް ކުރަމާތޯއެވެ.\nމުއުމިނުން އެންމެ ލޯބިވާ ފަރާތަކީ މުޅި ކައުނު ނެތުމުގެތެރެއިން ވުޖޫދަށް ގެންނެވި ޚާލިޤުވަންތަ ﷲ ތަބާރަކަ ވަތަޢާލާއެވެ. އެއިލާހަށް ވާލޯބި އެއްވެސް މަޚްލޫޤަކަށް އަނބުރާލައިފިނަމަ ނުވަތަ އެފަދަ ލޯތްބެއް އެއްވެސް މަޚްލޫޤެއްދެކެ ވެއްޖެނަމަ އެއީ ކަނޑައެޅިގެން ޝިރުކެވެ. ތިމާ އެމީހަކު ދެކެވާ ލޯތްބެއްގެ ސަބަބުން، އެމީހަކު ﷲ ތަޢާލާގެ ދީނަށް ކިތައްމެ ފުރައްސާރައެއްކުރިޔަސް އެއިލާހުގެ ޝަރީޢަތަށް ހަޖޫޖެހިޔަސް އެކަން އެއީ މާބޮޑުކަމަކަށް ނުވަނީ، އިންސާނުންދެކެ ލޯބިވުމުގައި ހައްދުފަހަނަ އަޅައިދިޔައީމައެވެ. ﷲ ތަޢާލާގެ ޝަރީޢަތަށް ފުރައްސާރަކުރާމީހުންދެކެ ނާންނަ ރުޅި، ” ގަބީލާ ” ގެ އިސް މީހަކާ ދިމާއަށް އެއްޗެކޭ ބުނާމީހާދެކެ އާދެއެވެ. ސަބަބަކީ ﷲ ތަޢާލާއަށް ވާންޖެހޭ ލޯބި ” ގަބީލާ ” ގެ އިސްމީހުންދެކެ ވެވުނީތީއެވެ. ގަބީލާއާ އަށްޓަކައި ޤުރުބާންވަނީ އެވެ. ފުރާނަ ދުއްވާލަނީ އެވެ. ނަމަވެސް ﷲ ގެ ދީނަށް ނަސްރު ދިނުމަށްޓަކައި އެއްވެސް އެދުންވެރިކަމެއް ނުހުރެއެވެ. ﷲ ތަޢާލާ ވަޙީކުރައްވާފައި ވެއެވެ. (( وَمِنَ النَّاسِ مَن يَتَّخِذُ مِن دُونِ اللَّـهِ أَندَادًا يُحِبُّونَهُمْ كَحُبِّ اللَّـهِ ۖ وَالَّذِينَ آمَنُوا أَشَدُّ حُبًّا لِّلَّـهِ … )) ﴿١٦٥﴾سورةالبقرة މާނަ : ” އަދި ﷲ ފިޔަވައި އެކަލާނގެއާ އެއްފަދަ ޝަރީކުން ތަކެއް ބަލައިގަންނަ ބަޔަކު، މީސްތަކުންގެ ތެރެއިންވެއެވެ. ﷲ ދެކެ ލޯބިވާ ފަދައިން، އެއުރެން އެ މީހުން ދެކެ ލޯބިވެތެވެ. އަދި އީމާންވީ މީހުން ﷲ ދެކެ ލޯބިވުން މާބޮޑެވެ … “\nދިވެހި ރާއްޖޭގެ ލޮބުވެތި މުސްލިމު އަޚުންނާއި އުޚުތުންނޭވެ! މުއުމިނުން އެއްބަޔަކު އަނެއްބަޔަކަށް ލޯބިވެ ނަފްރަތުވަނީ ހަމަ އެކަނި ﷲ އަށްޓަކައެވެ. އެއީ އަނބި ފިރިކަމުގެ ލޯބިކަމުގައި ވިޔަސް، ދަރިންނާއި މައިން ބަފައިންގެ މެދުގައި އޮންނަ ލޯބިކަމުގައި ވިޔަސް މެއެވެ. އެއްވެސް ހާލެއްގައި ޕާޓީ އަށްޓަކައި ނުވަތަ ގަބީލާއަށްޓަކައެއްނޫނެވެ. އެބައިމީހުން ގުޅުންކަނޑައި ގުޅުން ބާއްވަނީވެސް ހަމައެކަނި ﷲ އަށްޓަކައެވެ. އެއްވެސް ހާލެއްގައި ޕާޓީއަށްޓަކައި ނުވަތަ ޤަބީލާއަށްޓަކައެއްނޫނެވެ. ކުރިން މީސްތަކުންގެ މައްޗަށް އަނިޔާވެރިވެ އިސްލާމްދީނުގެ ޝިޔާރުތައް ފުނޑުކޮށްލަން މަސައްކަތްކުރި މީހެއްދެކެ އަންނަ ރުޅި އެއީ، އަނެއްމީހާ ދެކެ ލޯބިވާން އޮތް ސަބަބެއްނޫނެވެ. ކޮންމެ މީހެއްކަމުގައި ވިޔަސް އެމީހަކާއި ނަފްރަތުވާން ޖެހޭ ވަގުތުގައި ނަފްރަތުވާން ޖެހޭނެއެވެ. މީހުންދެކެ ލޯބިވެ ރުޅި އަންނަން ޖެހެނީ ﷲ އަށްޓަކައެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައި ވެއެވެ. ((سَبْعَةٌ يُظِلُّهُمُ اللَّهُ فِي ظِلِّهِ يَوْمَ لاَ ظِلَّ إِلاَّ ظِلُّهُ… )) رواه البخاري މާނަ: ” ﷲ ތަޢާލާގެ އަރުޝީގެ ހިޔާވަހިކަން ފިޔަވާ އެހެން ހިޔާވަހިކަމެއްނުވާ ދުވަހުގައި ހަތް ވައްތަރެއްގެ ބަޔަކަށް ﷲ ތަޢާލާ އަރުޝީގެ ހިޔާވަހިކަން ދެއްވައެވެ. ” އާދެ އެދުވަހަކީ އިރުގެ ހޫނުކަން އިންތަހާއަށް ގަދަވެގެންދާ ދުވަހެވެ. މީސްތަކުންގެ ގައިން އޮހޮރޭ ދަލުގެ ސަބަބުން އެކި މިންވަރަށް މީސްތަކުން ޣަރަޤުވެގެންދާނެއެވެ. އެފަދަ ސުންޕާ ބިރުވެރިކަން ބޮޑުދުވަހެއްގައި ﷲ ތަޢާލާ އެއިލާހުގެ އަރުޝީގެ ހިޔާވަހިކަން ދެއްވާ ހަތް ވައްތަރެއްގެ މީހުންގެ ތެރެއިން އެއް ވައްތަރެއްކަމުގައި މާތް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައި ވެއެވެ. ((…وَرَجُلاَنِ تَحَابَّا فِي اللهِ اجْتَمَعَا عَلَيْهِ وَتَفَرَّقَا عَلَيْهِ… )) رواه البخاري މާނަ : ” އަދި ދެމީހެކެވެ. އެދެމީހުން އެކަކު އަނެކަކަށް ލޯބިވެ އެއްބައިވީ ﷲ އަށްޓަކައެވެ. އަދި ގުޅުންކަނޑާލައި ވަކީވީ ވެސް ހަމަ ﷲ އަށްޓަކައެވެ.”\nއެހެންކަމުން ﷲ ތަޢާލާގެ ދީނަށް ފުރައްސާރަކޮށް އެދީނުގެ ޝިޢާރުކަށް ފަރުވާކުޑަކޮށް އެއިލާހުގެ ޝަރީޢަތަށް ހަޖޫޖަހާނަމަ، އެއީ ތިމާގެ ކިތައްމެ ލޯބިވާ މީހެއްކަމުގައި ވިޔަސް، އެމީހަކީ ގާތްމީހެއްކަމުގައި ހަދައި އެމީހާއަށް ނަސްރުދީ ހެދުމަކީ އިސްލާމީ އުސޫލެއްނޫނެވެ. މީހުންނާއި ގުޅުންބާއްވައި ގުޅުން ކަނޑަންވީ ޒާތިކަންކަމުގައެއްނޫނެވެ. ޕާޓީ އަށްޓަކައެއްވެސްނޫނެވެ. ނަމަވެސް ﷲ ތަޢާލާއަށްޓަކައެވެ. އެކަން ބަޔާންކޮށްދެއްވާ ﷲ ތަޢާލާ ވަޙީކުރައްވާފައި ވެއެވެ. ((لَّا تَجِدُ قَوْمًا يُؤْمِنُونَ بِاللَّـهِ وَالْيَوْمِ الْآخِرِ يُوَادُّونَ مَنْ حَادَّ اللَّـهَ وَرَ‌سُولَهُ وَلَوْ كَانُوا آبَاءَهُمْ أَوْ أَبْنَاءَهُمْ أَوْ إِخْوَانَهُمْ أَوْ عَشِيرَ‌تَهُمْ ۚ أُولَـٰئِكَ كَتَبَ فِي قُلُوبِهِمُ الْإِيمَانَ وَأَيَّدَهُم بِرُ‌وحٍ مِّنْهُ ۖ وَيُدْخِلُهُمْ جَنَّاتٍ تَجْرِ‌ي مِن تَحْتِهَا الْأَنْهَارُ خَالِدِينَ فِيهَا ۚ رَ‌ضِيَ اللَّـهُ عَنْهُمْ وَرَ‌ضُوا عَنْهُ ۚ أُولَـٰئِكَ حِزْبُ اللَّـهِ ۚ أَلَا إِنَّ حِزْبَ اللَّـهِ هُمُ الْمُفْلِحُونَ )) ﴿٢٢﴾ سورة المجادلة މާނަ: ” ﷲ އަށާއި، އާޚިރަތް ދުވަހަށް އީމާންވާ މީހުންނީ، ﷲ އާއި، އެކަލާނގެ ރަސޫލާއަށް ދެކޮޅުވެރިވާ މީހުންނަށް ލޯބިކުރާ ބަޔަކުކަމުގައިވާތީ ތިބާ ނުދެކޭނޫއެވެ. އެއުރެންނީ، އެއުރެންގެ މައިންބަފައިން ކަމުގައިވިޔަސް، ނުވަތަ ދަރިން ކަމުގައި، ނުވަތަ އަޚުން ކަމުގައި، ނުވަތަ ގާތްތިމާގެ މީހުންކަމުގައި ވިޔަސްމެއެވެ. އެއުރެންނީ، އެއުރެންގެ ހިތްތަކުގައި އެކަލާނގެ އީމާންކަން ލިޔުއްވި މީހުންނެވެ. އަދި އެކަލާނގެ ޙަޟްރަތުން ލިބިފައިވާ ރޫޙަކުން، އެއުރެންނަށް ގަދަކަންދެއްވި މީހުންނެވެ. އަދި އެތާނގެދަށުން ފެންކޯރުތައް ހިނގަހިނގާ ހުންނަ ސުވަރުގެތަކަކަށް އެކަލާނގެ އެއުރެން ވައްދަވާނެތެވެ. އެތާނގައި އެއުރެން ދެމިތިބެނިވި ގޮތުގައެވެ. ﷲ އެއުރެންނަށް ރުއްސެވިއެވެ. އަދި އެއުރެން އެކަލާނގެއާމެދު ރުހިގެންވެއެވެ. އެއުރެންނީ ﷲ ގެ ޖަމާޢަތެވެ. ދަންނާށެވެ! ހަމަކަށަވަރުން، ﷲ ގެ ޖަމާޢަތުގެ މީހުންނީ ހަމަ، ދިންނަވާނޭ މީހުންނެވެ. “


Idhikolhu Faraiythakun Beynun Vanee Hukuru Dhuvahu Uss Imaaraaiy Thakun Meehun Faiban - Vaguthu\nއިދިކޮޅު ފަރާތްތަކުން ބޭނުންވަނީ ހުކުރު ދުވަހު އުސް އިމާރާތްތަކުން މީހުން ފައިބަން\nހުކުރު ދުވަހު އުސް އިމާރަތް ތަކުން އެންމެން ބިންމައްޗަށް ފޭބުމަށް އިދިކޮޅު ޕާޓީ ތަކުން ގޮވާލައިފިއެވެ.\nރައްޔިތުންގެ މަޖިލީހުގެ މަކުނުދޫ ދާއިރާގެ މެމްބަރު އަނާރާ ނައީމް ކުރެއްވި ޓުވީޓެއްގައި ވިދާޅުވީ އަންނަ ހުކުރު ދުވަހު ހަވީރު އުސް އިމާރަތްތަކުން އެންމެން ބިންމައްޗަށް ފައިބައި މަޖީދީ މަގަށް ނިކުތުމަށް ޕާޓީ ތަކުން ގޮވާލާ ކަމަށެވެ.\nAnna hukuru dhuvahu haveeru, uss imaaraythakun enmen binmachhah faibe, majeedhee magah nukuthumah gulhifava partythakun govaalaifi.\n— Anara Naeem (@AnaraNaeem) February 27, 2018\nއިދިކޮޅު ޕާޓީތަކުން ބޮޑު މުޒާހަރާއަކަށް ތައްޔާރު ވަމުންދާއިރު މީގެ ކުރިން ވެސް ބޮޑު މުޒާހަރާއެއް ބާއްވަން އިދިކޮޅު ފަރާތްތަކުން މައްސަކަތް ކުރިއެވެ. ނަމަވެސް ބައެއް ކަންކަން ހަމަ ނުޖެއްސިގެން ފަހުގެ ތާރީހަކަށް ވަނީ ބަދަލުކޮއްފައި ކަމަށް އިދިކޮޅު ފަރާތް ތަކުން ކުރިން ވަނީ ބުނެފައެވެ. އިދިކޮޅު ފަރާތް ތަކުން ބުނެފައިވަނީ ބޮޑު މުޒާހަރާގައި ރާއްޖޭގެ އެކި ކަންކޮޅު ތަކުން މީހުން ބައިވެރިވާނެ ކަމަށެވެ.\nބޮޑު މުޒާހަރާ އަކަށް ތައްޔާރު ވަމުންދާއިރު ރޭގަނޑު 10:30 ގެ ފަހުން ސިޔާސީ އެއްވުން ބޭއްވުމަން އޭއީ މަނާކަމެއް ކަމަށާއި އެފަދަ ކަންކަން ހުއްޓުވާނެ ކަމަށް ފުލުހުން ދާދި ފަހުން ބުނެފައިވާއިރު ރޭގަނޑު 10:30 ގެ ފަހުންވެސް އިހުތިޖާޖަށް މަގުމައްޗަށް ނުކުންނާނޭ ކަމަށާއި، ގާނޫނުއަސާސީން ލިބިދީފައިވާ އަސާސީ ހައްގެއް ފުލުހުންނަށް ނުހިފެހެއްޓޭނޭ ކަމަށް ގުޅިފައިވާ ޕާޓީތަކުން ވަނީ ބުނެފައެވެ.\nއަދި މީގެ އިތުރުން އިދިކޮޅު ޕާޓީ ތަކުން ބޮޑު މުޒާހަރާ އަކަށް ތައްޔާރު ވަމުން މިދަނީ ކުއްލި ނުރައްކަލުގެ ހާލަތު އިއުލާން ކުރުމުގެ ގަރާރާއި، ކުއްލި ނުރައްކަލުގެ ހާލަތު އިތުރު 30 ދުވަސް ދަންމަން ރައްޔިތުމްގެ މަޖިލީހުގެ 38 މެމްބަރުންގެ އިއްތިފާގުން ފާސްކޮށްފައި ވަނިކޮށެވެ.\nފެބުރުއަރީ 28, 2018 11:02\nފުރަތަމަ ކުރަންވީ ކަމަކީ ތިނަގާ މުސާރަ ހަލާލުވާވަރަށް މަޖްލީހަށް ގޮސް މަސައްކަތް ކުރަންވީ.\nފެބުރުއަރީ 28, 2018 11:03\nއިލްމު ވެރިއަކަށް ވެ ހުރެ ގައުމުގައި ހަމަނުޖެހުން ނަގަން މަސައްކަތް ކުރުމުން ދީނީ އިލްމުވެރި އެކޭ ބުނަން ލަދު ގަނޭ. އަމިއްލަ އެދުން ބޮޑުވިޔަސް ތީ ބޮޑުވަރެއް.\nނުދާނަން. ކަލޭމެނަނަށް ކުރެވޭ ހަމައެކަނި ކަމަކީ މިގައުމަކީ ސީރިޔާއާ އިރާގާ ޔަމަނު ފަދަ ގައުމަކަށް ހެދުމަށް ކުރާ މަސައްކަތް.\nކޮޔާ! ކޯންޗެއް ލިބޭނީ މަގުތަށްމައްޗަށް ނުކުމެ ހަމަނުޖެހުން އުފައްދާ ވެރިމީހާއަށް ނުހައްގުން ވަގަށް ގޮވައިގެން. ކަލޭނޭ މި ގޮތްކުޑަ އަންހެނާވެސް މިލާދީނީ ގުރޫޕާ ބައިޢަތު ހިފުފަހުން ލައްކަ ނުލަފާ ވެއްޖެ.\nފެބުރުއަރީ 28, 2018 11:07\nކޮންކަމަކަމަކާބާ ނުކުންނަންވީ؟ އިދިކޮޅު ކެންޑިޑޭޓަށް ވާނެ މީހަކު ނެގުންތަ އޮތީ؟ ގުރުލުން ވެއްޖެއްޔާ ގޮސްފާނަން.\nފެބުރުއަރީ 28, 2018 11:13\nކޮންކަމެއް އޮތީ؟ އެމް.އެމް.އޭގެ ގަވަރނަރގެ ހަވާލުގަ ހުރި ދައުލަތުގެ ފައިސާތައް ގުނާފަ ބޮލުގެ ނިސްބަތުން ބެހުންތަ؟ ނޫނީ މީރާއިން ބަލައިގަންނަ ފައިސާ ރައީސް މީހާ ފޮނުވި ރަސީދުތައް ރައްޔިތުންނަށް ދޭންތަ؟ ހަމަ ޔަގީނުންވެސް ދައުލަތުގެ ފައިސާ ބަލައިގަންނަތަނަކީ މީރާ އެތާނގެ ފައިސާ ލިޔެ ޖަމާކުރާ ތަނަކީ އެމް.އެމް.އޭ. ރައީސް މީހާއަތަކަށްނޫން ފޮނުވަނީ.\nފެބުރުއަރީ 28, 2018 11:17\nތިޔަ އިސް ކުރަނީ އަމިއްލަ މަގްސަދު ، ބަޔަކައް ވާގޮތެއް ނުބަލާނެ.\nއުސް އިމާރާތާ ނުކުޅެއްޗޭ. މުޒާހަރާ އަށް އިންވައިޓް ކުރިޔަސް ތީ ބޮޑުވަރު. ބިރުން ފިތްކަނޑައިގެން ނުދިޔައީ ކިރިޔާ އެއްނު. 4ކޭ ވިދާޅުވެވުނެސް އެނގިނުލައްވާ ދެއްތޯ؟\nފެބުރުއަރީ 28, 2018 11:18\nއިސްލާމީ ގިނަ ގައުމު ތައް ހަލާކު ކުރުމުގެ ފަހަތުގަ ވަނީ ޔަހޫދިންގެ ރޭވުން ތައް.\nފެބުރުއަރީ 28, 2018 11:19\nޔާމީނު އޯކޭތަ 10:30 ގެ ފަހުންވެސް؟؟؟؟\nފެބުރުއަރީ 28, 2018 11:20\nދެން ކިހިނެކޯ ހަދަންޖެހެނީ އުސް އިމާރާތްތަކުން ފައިބާފަ! މިސައިލް ހަމަލާއެއް އަންނަނީތަ؟\nފެބުރުއަރީ 28, 2018 11:22\nއަޅެ ފައިބާބަލަ. މި ފުރަ މާލޭގައި މާލޭގެ ރައްވެހިންވެސް އެބަތިބީމޭ އަދި. އަމިއްލަ ރަށަށް ގޮސް ފާޑުފާޑު ދައްކާ. މިތާގަ ފާޑުފާޑަކަށް ނޫޅެވޭނެ. އެއްވެސް ކަމެއް ނުކުރެވޭނެ. އިރާގް، މިސްރު، ލީބިޔާ އަށް ވީގޮތް ވުމަކަށް މިގައުމުވެސް ފުރުސަތެއް ނެދޭނެ. މަޑުން ތިއްބަވާ.\nފެބުރުއަރީ 28, 2018 11:24\nއިދިކީލި މީހުން ވައިކުޑައިގަ ބިމަށް ފޭބިޔަސް ދިފާއީ ބާރު ނުސިހޭނެ. ދެންއަަރާ ޖައްވައް.. .\nފެބުރުއަރީ 28, 2018 11:25\nއަނާރާ މެން ކިޔެވީ ކޮންތާކުންބާ؟؟ އިސްލާމް ދީނުގައި އޮންނަނީ ތިހެންބާ؟؟؟ އެދުވަހުން ތި ޓްވީޓް ތަކަށް ޖަވާބުދާރީ ވާންޖެހޭނެ............\nފެބުރުއަރީ 28, 2018 11:37\nއަނާރާވެސް މިހާރު ޙަޔާތްކެނޑުނީތަ؟ މާތް ޢިއްފަތްތއެރި ކަބަލެއްގެގޮތުގައި މީގެކުރިން ފެނުނު އަނާރާ އެއްނޫންތަ މިހާރު މިފެންނަނީކީ؟\nފެބުރުއަރީ 28, 2018 11:42\nމުޒާހަރާކުރަންޖެހޭ ސަބަބެއް ނެތް! މުސްލިމު މުޖުތަމަޢުތަކުގައި ޢާއްމުގޮތެއްގައި މުޒާހަރާކުރަނީ ރައްޔިތުންނަށް ބޭނުންވާ އަސާސީ ކަންތައްތަކެއް ސަރުކާރުން ފުއްދައިނުދީގެން ، ނުވަތަ ވަލިއްޔުލްއަމްރު ދީނާ ޚިލަފްވެ މުރުތައްދުގެ ޢަމަލެއް ހިންގައިގެން! ޣައިރުޤާނޫނީ އަމުރެއް ތަމުފީޒްނުކޮށްގެން ، މަގުމަތި ނާމާންކުރުމަށް ފުރުޞަތުނުދީގެން މުޒަހަރަކުރާކަމެއް ނުދެނަހުރިން! ހަމަ އެހެންކަމެއްނޫން ، ސަރުކަރުން ހިންގާ ބިޔަ ބޮޑަތި މަޝްރޫޢުތައް ޙަޖަމްނުކުރެވިގެން މި އުޅެނީ!\nފެބުރުއަރީ 28, 2018 11:46\nޓާގެޓް5. ޢަބްދުﷲރިޔާޟް ހައްޔަރުވަންދެން މުޒާހަރަކުރުން! ޓާގެޓް ،2،3،4،1 އޮތީ ޙާޞިލްވެފަ!\nފެބުރުއަރީ 28, 2018 11:53\nކޮބާ ފުލުހުންގެ އިންޓަލިޖެން ސް ، ނެތީބާ ނޫސް ބަޔާނެއް!!\nފެބުރުއަރީ 28, 2018 12:17\nއާނ ފުންމާލާ އުސް އިމާރާތްތަކުން\nފެބުރުއަރީ 28, 2018 12:21\nނިކަމެތި ރައްޔިތުންގެ ބަޔަކަށް ގެއްލުންތަކެއް ދޭން، ދުރުގައި ބޮނދާ ތިބޭ "ބޮޑުން" ރާވާ ކަމެއް ތީ؟ ރައްޔިތުންގެ ތެރެއިން ހެޔޮ ވިސްނޭ މީހުން އެ ކަހަލަ މޮޔަ ގޮވުމަކަށް އިޖާބައެއް ނުދޭނެ. މޮޔައިން ހެޔޮތާ ޖަލަށް ދިޔަޔަސް.\nފެބުރުއަރީ 28, 2018 12:22\nފެބުރުއަރީ 28, 2018 12:23\nޢެހެން ވީމާ ބިމުއަޑީން ވެސް ބަޔަކު އަރަންވެއްޖެ އެއްނު. ގަބުރުތައްވެސް. ޢަނާރާމެން އުޅޭލެއް ހާދަ ހަޑިއެ. ލަދެއް ހަޔާތެއްވެސް މިހަރަކު ހުންނަނީކީ ނޫނޭ. ލާދީނީ ފިކުރައް ތާއީދު ކުރެވެންފެށީމާ ވަރައްހަޑި އަހުލާގު ދަށުދަރަޖަ އައް ވެއްޓޭލެއް\nއަހަރުމެން ނޫޅެން މޮޔަވެގެނެއް......... އަހަރުމެން ވިސްނަނީ ތިބައި މީހުންގެ ސިކުނޑިއަކުންނޫންކަން ދަންނަވާލަން، އަހަރުމެން މި ވިސްނަނީ އަބަދުވެސް އަހަރުމެންގެ ސިކުނޑިން އެހެންވީމައި ތިބައިމީހުން މީ ރޭގަނޑޭ ބުންނަސް ޤަބޫލުކުރާ ބަޔަކު ތިއްބަސް އަހަރުމެން ޤަބޫލެއް ނުކުރަން.. މިހާރު މެންދުރު 13:30ވީ އަހަރުމެންގެ ސިކުނޑިން މީ ދުވާލު، ލައްކަވާހަކަ މިބުނީ، ވަރަށް ސަލާމް\nފެބުރުއަރީ 28, 2018 12:27\nދީނީ ކަމެއް ނޫނިއްޔާ ހާދަބޮޑު ފާފައެކޭ\nފެބުރުއަރީ 28, 2018 12:30\nމައުޅެނީ އުސް އިމާރާތެއްގައެއް ނޫނެވެ. އެހެނަސް މަމީ ތަންތަނަށް ގޮސްހަދާމީހެއް ނޫނެވެ. އެންމެން އެއްފަހަރާ ފައިބައިފިއްޔާ ފިތިބާރުވެގެން ވަރަށް ގިނަބަޔަކަށް އަނިޔާ ވުން އެކަށީގެންވެއެވެ.\nފެބުރުއަރީ 28, 2018 12:31\nލަވަޖަހާ ނެށުން އޮތީ މިއަދު ހަވޯރުތަ؟ ގައުމު 11.00 ގަ ފެށޭ ނައިޓް ކުލަބްތައް ކަލޭމެން މިހާރު ހިންގަނީ\nފެބުރުއަރީ 28, 2018 12:34\nއަނެއްކާ އެމްޑީޕީ މީހުން އިމާރާތްތަޢް ތަޅާލަނީތަ؟!\nފެބުރުއަރީ 28, 2018 12:49\nއަނާރާ މީކާކު؟ ރައްޔިތުން ކަލެއަށް ހަވާލު ކޮށްފާ އޮތް ޒިންމާ އަދާ ކުރަން މަޖިލީހަށް އަދި މިޙަރު ނުވަދޭ. ކަލޭބުނެގެން ނިކުންނާނީ ކާކު؟\nއަންނާރޭވެސްދޯ؟ ތިޔައުޅެނީ އަދކިރިޔާ ހަމަބިމައްފައިބަން\nއަމިއްލައަށް ސައިޒްވާން. ބަރާބަރު .އުސްއިމާރާތަކައް އަރާފަ ފައިބާ! ފުންމާނުލާތި!! ނުވެއްޓޭތި!! ޞަލަައިގެންފައިބާތި!!\nފެބުރުއަރީ 28, 2018 13:45\nދުނިޔެ ގިޔާމަތްވަނީތަ...؟ އެހެން ވިއްޔާ ފޭބުމަކުން ވަކި ކުރާނެ ކަމެއް ނޯންނާނެ.....!!!\nފެބުރުއަރީ 28, 2018 13:47\nބަޣާވާތް ކުރުމަކީ ދީނުގައި ހުއްދަ ކަމެއްނޫން....!!!\nފެބުރުއަރީ 28, 2018 14:09\nއެންމެން ހަމަބިމަށް ތިރިކުރަނީ............ޔޯ\nފެބުރުއަރީ 28, 2018 14:25\nޜީދޫހުންު ޖެހުނު ގިނަ މީހުންގެ ތެތެއިން މަދު މީހަކަށް ނޫނީ މިހާރު އެނގޭ ތިޔަ ގޮވާ ގޮވެލިފައްޗަށް އިޖާބަ ދީފިނަމަ ތިޔަކަމުގައި ބައިވެރިވާ ރައްޔިތުންގެ މީހުންނަށް ކަން ހުރިހާ ގެއްލުމާ އަނިޔާއެއް އެއްލިބޭނީ ވަރަށް ސަލާމް އަނާރާ އަށް\nފެބުރުއަރީ 28, 2018 14:56\nބިޗޫ ކަށިޖެހީމާ ވިވާފަދައިން ރީނދޫ ބަލި ޖެހުމާއެކު އެމީހެއްގެ ލަދުޙަޔާތާއި ގޮތާފޮތާ ކެނޑިގެން ދެއެވެ. އެގޮތުން އަނާރާ ފަކީރާ މައުމޫނުފަކީރަށްވެސް ވަނީ މި ވިހައިގެ އަސަރު ފޯރާފައެވެ.\nފެބުރުއަރީ 28, 2018 14:58\nސުނާމީއެއް އަރަނީބާ؟ ސުނާމީގެ އިންޒާރުގައި އުސްތަންތަނުން މީހުން ފޭބުމަށް އަންގާނެ. އަނާރާއަކީ މިހާރު ސުނާމީ ވޯނިންގް ސިސްޓަމެއްބާ؟\nފެބުރުއަރީ 28, 2018 15:42\nއުސްޢިމާރާތްތަކުން މީހުންނައިލައިގެން އަނާރާތިޔައުޅެނީ އެމީހުންނާ ބެހެންތައަޅެފަހެ ގޮތެއްފޮތެއްނެތިގެންތިއުޅެނީ ތަޔައްވުރެމާރަނގަޅުވާނެ ތިމާޔައްﷲމިންވަރުކުރެއްވިޢިލްމުން މީހުންނައްއެއްޗެއް އުނގައްނައިދިނިއްޔާ\nފެބުރުއަރީ 28, 2018 17:21\nދެކިބަލަ އެމްޑީޕީއަށް ނިސްބަތްވާ ދިވެހި ކަނބަލުންގެ ޙާލަތު! ލަދުން ހަލާކު!\nފެބުރުއަރީ 28, 2018 17:25\nނޫކުލައިގެ ހެދުން ތުރުކުރައްވައިގެން ހުންނެވި ކަނބުލޭގެ އަތްޕުޅުލައްވައިގެން ތިޔަ ހުންނެވީ ކޮންތާކުތޯ ހުންނަ ހަޔާތްކުޑަކަމާޢި ގޮތްކުޑަކަމާޢި ލާދީނީ ކަން ނިކަން ބެލެއިލެބެލެ ފަކުރު ހީވޭ !\nފެބުރުއަރީ 28, 2018 17:26\nމަކުދޫ މީހުންނަށް ސާބަސް ތިއޮތީ ވެރިކަން ވެއްޓިފާ! ލޮލް\nފެބުރުއަރީ 28, 2018 17:27\nއުސް އިމާރާތްތަކުން ވަންނަނީ މަކުނު ހާއްޔަކަށްތަ! އަނާރާ\nފެބުރުއަރީ 28, 2018 17:53\nކަލެންނޭ ބޮންއަޅަން ތައްޔާރުވީތަ. އުސްތަންތަނުން މީހުންބާލަން ތިއުޅެނީ. އަންހެނަކަށްވީތީ މަ ލަދުގަނޭ\nއަނާރާ މިހާރު ތިޔަ ހަރަގެން މޮޔަ ގޮވެނީ\nފެބުރުއަރީ 28, 2018 19:02\nފެބުރުއަރީ 28, 2018 21:33\nއަނާރާ ތިހެން އުޅެންހަދައިގެން އެޑަމް އަނެއްކާ3ވަނަ އަތްބަށް މީހަކާ އިނދެފާނެ.2ވަނަ އަބިމީހާއާ އިނީމާވެސް ކަމަނާ އޮތީ އައި ސީ ޔޫގަ ބާއްވާފަ. ޢެހެންވާކަށް އަޅުގަނޑު ނޭދެން.\nމާޗް 1, 2018 09:31\n15 ވަނަރަ ވަރަކަށް މޮޔައިން ނިކުމެ އާއްމުނަށް ކޮންޖެއްސުމެއްތޯ މި ކުރަނީ އެހެންބައެއްގެ މިނިވަން ކަމަށް ހުރަސް އެޅުމަށް ތި މީހުނާ ބައިވެރިވާނެ މޮޔައެއް ނެއް ދެން މި ގައުމަކު މަޅީގަ ޖެހިފަ ތިބެ\nމާޗް 6, 2018 05:15\nފުރަތަމަ އިބްރާހިމީ މިސްކިތް ކުރިމަތީ ތިހެރަ އުސް އިމާރާތުގެ އެންމެ މަތީގަ އުޅޭ އާއިލާ ފައބަން ވާނީ\nމާޗް 6, 2018 08:32\nމުސްކުޅި ހައެއްކަ އަންހެނުންތަ ފޭބީ. އަޅެ ދެރަވޭ. ކެކެކެކކެ\nމާޗް 6, 2018 08:44\nހުކުރުދުވަހު އިދިކޮޅު ފަރާތްތަކުން ދަންޖެހެންވީ


BREAKING: New Radiant Sports Club Suspend Kohfi - Vaguthu\nނިއު ރޭޑިއަންޓް ސްޕޯޓްސް ކްލަބް ސަސްޕެންޑް ކޮށްފި\nފުޓްބޯލް އެސޯސިއޭޝަން އޮފް މޯލްޑިވްސްގެ ހިންގާ ކޮމިޓީން ރާއްޖޭގެ އެންމެ ކާމިޔާބު ކްލަބު، ނިއު ރޭޑިއަންޓް ސަސްޕެންޑް ކުރަން ނިންމައިފިއެވެ.\nއެފްއޭއެމް އިން ނެރެފައިވާ ބަޔާނެއްގައި ވިދާޅުވީ ވޭތުވެދިޔަ އަހަރުގެ އޯގަސްޓު މަހުން ފެށިގެން މިއަދާ ހަމައަށް 10 ކުޅުންތެރިއަކަށް ދޭން ޖެހޭ ޖުމުލަ 3.8 މިލިޔަން ރުފިޔާ އަށްވާ މުސާރައާއި އުޖޫރަ އެކުލަބުން ދައްކާފައި ނުވާތީއާއި އެކަމާ ގުޅިގެން ތަފާތު އެކި ފަހަރު މަތިން އެފްއޭއެމްގެ ޕްލޭޔަރ ސްޓެޓަސް ކޮމިޓީއަށް ހާޟިރު ކުރެވި މައްސަލަ ހުށަހަޅާފައިވާ ކުޅުންތެރިންނަށް ދޭން ޖެހޭ އުޖޫރަ ދިނުމަށް އެތައް މުހުލަތެއް ދެވިފައިވާކަމަށެވެ.\nމީގެއިތުރުން، މި މައްސަލަ އިތުރަށް ބަލާ ދިރާސާކޮށް އަޅަން ޖެހޭ ފިޔަވަޅެއް އޮތްތޯ ބެލުމަށް އެފްއޭއެމްގެ ޑިސިޕްލިނަރީ ކޮމިޓީ އަށް މައްސަލަ ފޮނުވުމަށް ނިންމާފައިވާކަމަށްވެސް ވިދާޅުވިއެވެ.\nއެފްއޭއެމްގެ ބަޔާނުގައި އިތުރަށް ވިދާޅުވީ ކުޅުންތެރިންނާއި ކުލަބުތަކުގެ ހައްގުތައް ހިމާޔަތް ކުރުމަކީ އެއިދާރާއިން ވަރަށް އިސްކަން ދޭ ކަމެއްކަމުގައެވެ. އެހެންކަމުން، މިފަދަ ހާލަތްތަކުގައި ބައިނަލްއަޤުވާމީ ގޮތުންނާއި އިދާރާގެ އެތެރޭގެ ގަވާއިދުތަކާ އެއްގޮތްވާގޮތުގެ މަތިން މައްސަލަތައް ހައްލުކޮށް ފުޓުބޯޅަ ކުރިއަރުވަން އަޅަން ޖެހުނު ފިޔަވަޅުތައް އެޅުމުގައި ސާބިތުވެ ތިބޭނެކަމަށްވެސް ވިދާޅުވިއެވެ.\nމިދިޔަ ސީޒަނުގައި، މުސާރައިގެ މައްސަލައިގައި އަލީ އަޝްފާގު (ދަގަނޑޭ) އާއި އިމްރާން މުޙައްމަދު ވަނީ ކުލަބު ދޫކޮށްލާފައެވެ. އޭގެ އިތުރުން، ނިއު އަށް ކުޅުނު އަފްޣާނު ޑިފެންޑަރު އަމީރީ، މުސާރައިގެ މައްސަލަ ވަނީ ފީފާ އަށް ހުށަހަޅާފައެވެ.\nވަގުތަށް އެނގިފައިވާ ގޮތުން ނިއު އަކީ އެފްއޭއެމްގެ އެކްސްޓްރާ އޯޑިނަރީ ބައްދަލުވުމެއް ބާއްވަން ތާއީދު ކުރި ފުރަތަމަ ޑިވިޜަނުގެ ޓީމެކެވެ. ދެން އެނގިފައިވާ ގޮތުން އެކަމަށް ތާއީދު ކުރީ ވިކްޓްރީ، ފޯކައިދޫ، ޓީސީ އަދި ގްރީން ސްޓްރީޓްސް އެވެ.\nއާ ގައިޑްލައިނާއި އެއްގޮތަށް ފަރިތަކުރުމުގެ ހުއްދަ ކުލަބުތަކަށް ދެނީ\nމާޔަންގެ ކަންބޮޑުވުންތަކާ ގުޅިގެން މަޖިލީހުން އެ މައްސަލަ ބަލަނީ\nކުޅުންތެރިން ތިބީ ވެކްސިކް ޖަހައިގެން ވިޔަސް ލީގު ފަށަން ތައްޔާރަށް: ބައްސާމް\nބޮޑު ކަރާ ވަގު\nޖެނުއަރީ 26, 2019 18:20\nތޮއްޑޫ ވަގު ކަރާ ވަހީދު ނިއުރޭޑިއަންޓުގެ ހުރިހާ ލާރިކޮޅެއް ދަވާލައިގެން ފިލީ. ރާއްޖެއިން ބޭރުގަ ސިޔާސީ\nމަޖަލުގައި އުޅެފަ އައިސް އެހެރީ ޓުއަރިޒަމް މިނިސްޓަރ\nޖެނުއަރީ 26, 2019 19:16\nކިތަންމެ ވަރަކަށް ސަސްޕެންޑުކުރިޔަސް ބަސްސާމު ބޭރުވާނެ ބޭރު ކުރާނަން.. ގަދަފައި ވިއްދަން ނުހަދާ.. ނިއުއާ ކުޅުމަކީ ލެއާ ކުޅުން.


ފެނުގެ ޔަޤީންކަން ކަށަވަރުވީ މި ވެރިކަމުގައި، މިދިޔަ ވެރިކަމުގައި...\nފެނުގެ ރައްކާތެރިކަން ކަށަވަރު ކުރުން\nފެނުގެ ޔަޤީންކަން ކަށަވަރުވީ މި ވެރިކަމުގައި، މިދިޔަ ވެރިކަމުގައި ދެއްކީ ހުސް ވާހަކަ!\nމި ދެ އަހަރު އެކަނިވެސް ފެނާއި ނަރުދަމާގެ 32 ޕްރޮޖެކްޓް ފަށާފައިވޭ\nރައީސް ޔާމީންގެ ވެރިކަން ނިމުނު އިރު ފެނާއު ނަރުދަމާގެ ނިޒާމު ތަރައްޤީކުރެވިފައިވަނީ ރާއްޖޭގެ އެންމެ 30 އިންސައްތަ ރަށުގައި\nއިދިކޮޅުން ދަޢުވާކުރާ5އަހަރުގައި ފެނުގެ ނިޒާމު ފެށުނީ އެންމެ 10 ރަށުގައި\n22 މާރޗް 2021 | ހޯމަ 19:56\nރަސްދޫގައި ގާއިމް ކުރި ފެން ޕްލާންޓް\nކޮންމެ އަހަރެއްގެ މާރޗް މަހުގެ 22 ވަނަ ދުވަހަކީ ދުނިޔޭގެ ފެނުގެ ދުވަހުގެ ގޮތުގައި ފާހަގަކުރާ ދުވަހެވެ. ބައިނަލްއަގުވާމީ ގޮތުން 1993 ވަނަ އަހަރުން ފެށިގެން މުޅި ދުނިޔޭގައި އަންނަނީ މިދުވަސް ފާހަގަކުރަމުންނެވެ. މިދުވަހަކީ ފެނުގެ ވަސީލަތްތައް ދެމެހެއްޓެނިވި ގޮތުގައި ބޭނުންކުރުމަށް ބާރުއެޅުމަށާއި މިކަމަށް މީހުން ހޭލުންތެރިކުރުމަށް ޚާއްސަ ކުރެވިފައިވާ ދުވަހެކެވެ.\nމިފަދަ ދުވަހެއް ފާހަގަކުރާއިރު، ފެނުގެ ރައްކާތެރިކަމާއި، ރައްކާތެރި ބޯފެން ރާއްޖޭގެ ރައްޔިތުންނަށް ލިބިފައިވަނީ ކިޔާ މިންވަރަކަށްތޯ ބަލާލުމަކީ މުހިންމުކަމެކެވެ. މި ސަރުކާރު ވެރިކަމަށް އައީ ތަރައްޤީގެ ބޮޑު ބިޔަ މަޝްރޫޢުތައް ހިންގިކަމަށް ދަޢުވާކުރި މިއަދު ޖަލުގޮޅީގައި އިންނެވި ކުރީގެ ރައީސް އަބްދުﷲ ޔާމީން އަބްދުލް ޤައްޔޫމްގެ ވެރިކަން ނިމުމަށްފަހުއެވެ. މިއަދު އިދިކޮޅުގައި އޮވެގެން ޕިންކް ކްލަސްޓާ ހަދާ މަގުމަތީގައި މިދިޔަ ސަރުކާރުގެ ސަނާކިޔާ ނުނިމޭއިރު، މިދެންނެވި ޒަރޫރީ ވަސީލަތުގެ ޙާލަތު އޮތްގޮތައް ބަލާލަން ޖެހެއެވެ. އެހެންކަމުން މިހާ ހިސާބުން ތަފާސްހިސާބުގެ ފޮތް ހުޅުވާލާނަމެވެ. ތަފާސް ހިސާބުތައް ދައްކާގޮތުން ކުރީގެ ރައީސް ޔާމީންގެ ވެރިކަން ނިމުނު އިރު ފެނާއު ނަރުދަމާގެ ނިޒާމު ތަރައްޤީކުރެވިފައިވަނީ ރާއްޖޭގެ އެންމެ 30 އިންސައްތަ ރަށްރަށުގައެވެ. ތަރައްޤީ މެކުހަށް ޖެހިކަމަށް އިދިކޮޅުން ދަޢުވާކުރާ5އަހަރުގައި ފެނުގެ ނިޒާމު ފެށުނީ އެންމެ 10 ރަށުގައެވެ. އަދި ނަރުދަމާގެ ނިޒާމުގެ މަސައްކަތް ފެށުނީ 12 ރަށުގައެވެ.\nކޮންމެއަކަސް މިއީ ޒަރޫރީ ޚިދުމަތެއް ކަމުގައިވާއިރު، މި ޚިދުމަތުގެ ކަށަވަރުކަން ޔަޤީންކޮށްދިނުމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިޙްވެސް ވަނީ ފެނާއި ނަރުދަމާގެ ޔަޤީންކަން ކަށަވަރުކޮށްދެއްވާނެކަމަށް ވަޢުދުވަޑައިގެންފައެވެ. މި ވެރިކަމަށް އަދި ވީ އެންމެ ދެ އަހަރެވެ. މި ދެ އަހަރުގެ ތެރެއިން އެއް އަހަރަށްވުރެ ގިނަ ދުވަސް ކަޑަތުކުރަންޖެހުނީ ދުނިޔެ މީން ދުވަހަކު ތަޖުރިބާކޮށްފައި ނުވާ ދަތި އުނދަގޫ ޙާލަތަކުއެވެ. މިދެެންނެވީ ކޮވިޑްގެ ދަތި އުނދަގޫ ޙާލަތުގެ ވާހަކައެވެ. އެހެންނަމަވެސް، ރައީސް ޞާލިހްގެ ޙިކްމަތްތެރިކަމާއެކު އެމަނިކުފާނުގެ ވަޢުދުފުއްދެވުމުގައި އެންމެ ފިޔަވަޅެއްވެސް ފަހަތައް ޖެހިވަޑައިގެންފައެއް ނުވެއެވެ. މިކަން ސާބިތުކޮށްދިނުމަށްވެސް މު ހުޅުވާލަނީ އެއްކަލަ ތަފާސްހިސާބުގެ ފަތްފުއްތަކެވެ.\nތަފާސް ހިސާބުތައްދައްކާގޮތުން ރާއްޖޭގެ ހުރިހާ ރަށެއްގައި ފެނުގެ ނިޒާމު ޤާއިމުކުރުމުގެ މަސައްކަތް ވަނީ ފަށާފައެވެ. އެގޮތުން ޒަމާނީ ފެނުގެ ނިޒާމު ޓެންޑަރ ނުކުރެވި ވާރަށެއް މިއަދު ނެތްކަމީ ހަޤީޤަތެކެވެ. އަދި 30 ރަށެއް ފިޔަވާ ހުރިހާ ރަށެއް މިއަދު ވަނީ ކޮންޓްރެކްޠްވެސކޮށްފައެވެ. މި ދެ އަހަރު އެކަނިވެސް ފެނާއި ނަރުދަމާގެ 32 ޕްރޮޖެކްޓް ފަށާފައިވުމުން ރައީސްގެ ތަޞައްވުރު ވަރަށް ސާފުކަން އިނގި ހާމަވެގެން ހިނގައްޖެއެވެ.\nކޮންމެއަކަސް މިދައްކަނީ އަސާސީ ޚިދުމަތެއްގެ ވާހަކައެވެ. އަޅުގަނޑުމެންގެ ދިރިއުޅުމާއި އެކި ގޮތްގޮތުން ލާމެހިފައިވާ ކަމެއްގެ ވާހަކައެވެ. ރައްކާތެރި ފެނުގެ ނިޒާމެއް ނެތި ރާއްޖޭގެ ރައްޔިތުންގެ ސިއްޙީ ރައްކާތެރިކަން ކަށަވަރު ކުރެވެން ނެތް އިރު، ރާއްޖޭގެ ދަނޑުތަކުންއުފައްދާ ލިބިދޭ ރޯދީގެ ރައްކާތެރިކަންވެސް ކަށަވަރު ކުރެވޭނީ މި ދަންނަވާ ފެނާއި ނަރުދަމާގެ ރައްކާތެރިކަން ކަށަވަރު ކުރެވިގެންނެވެ. މީގެ ދެ އަހަރު ކުރިއާއި ޚިލާފަށް، މިއަދު ހަމަގައިމުވެސް އަޅުގަނޑުމެން މިތިބީ މި ޔަޤީންކަން ލިބި އުންމީދީ އައު ފެށުމަކަށް ތައްޔާރުވެފެކަން ޔަޤީނެވެ.\nއެމްޑަބްލިޔުއެސްސީ ރައީސް އިބްރާހިމް މުޙައްމަދު ސޯލިޙް\nރަށްރަށުގައި ހަދަން ފަށާފައި ނުހެދި ހުރި ގެތަކާއި ގެ އެޅުމަށް ދޫކުރާ ލޯނުގެ ތަފްސީލު މިރޭ އާންމު ކުރަނީ\nހުޅުމާލޭގައި މެޑިކަލް ފެސިލިޓީއަކަށް ބަދަލުކުރަމުންދާ އިމާރާތް ރައީސުލްޖުމްހޫރިއްޔާ ބައްލަވާލައްވައިފި\nސްޓޫޑެންޓް ލޯން މިއަހަރުގެ ނިޔަލަށް ވާނީ ފަސްކޮށްފައި- ރައީސް\n22 މާރޗް 2021 | ހޯމަ 22:38\nތަރަގީ ނުދަންނަ ބަޔަކު އަރާ ރައްޔަތުން ބަޖެޓުން 70 ބިލިޔަން ރުފިޔާ ވަކަން ކޮއް ދަރުވާލާފި ފައިސާ ހޯދަން އެވެސް ގޮތެ ނުހޯދާ މިދިޔަ5އަހަރު ހުރި ލާރި މިހާތަނަހަރަދު މިސަރުކާރުން ހަރަދު ކުރީ .


ރ. ހުޅުދުއްފާރުގެ ނޫރު މިސްކިތުގެ ފާޚާނާހޮޅި ނަރުދަމާ ނިޒާމަށް ގުޅައިދޭނެ ފަރާތެއް ހޯދުން\nމިކައުންސިލުންދޭ މަޢުލޫމާތާއިއެއްގޮތަށް ރ. ހުޅުދުއްފާރުގެ ނޫރު މިސްކިތުގެ ފާޚާނާ ހޮޅި ނަރުދަމާ ނިޒާމަށް ގުޅައިދިނުމުގެ މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދަން ބޭނުންވެއްޖެއެވެ.\nމިކަމަށް ޝައުޤުވެރިވާ ފަރާތްތަކުން، 31 އޮކްޓޯބަރ 2019 ވަނަ ދުވަހުގެ 13:00ށް މަޢުލޫމާތު ސާފުކުރެއްވުމަށް މިއިދާރާއަށް ވަޑައިގެން، 12 ނޮވެމްބަރ 2019 ވަނަ ދުވަހުގެ 13:00ށް ބިޑް ހުށަހެޅުއްވުމަށް ދަންނަވަމެވެ. މިކަމަށް އެދި ކުރިމަތިލެވޭނީ ވިޔަފާރި ރަޖިސްޓަރީކުރުމުގެ ޤާނޫނު (ޤާނޫނު ނަންބަރު 18/2014) ގެ ދަށުން ރަޖިސްޓަރީ ކުރެވިފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރީގެ ޤާނޫނު (ޤާނޫނު ނަންބަރު 19/2014) ގެ ދަށުން ރަޖިސްޓަރީވެފައިވާ ފަރާތްތަކަށެވެ.\nމަޢުލޫމާތު ސާފުކުރައްވަން ވަޑައިނުގަންނަވާ ފަރާތްތަކުން ހުށަހަޅުއްވާ ބިޑްތައް ބަލައި ނުގަނެވޭނެ ވާހަކަ ދަންނަވަމެވެ. މަޢުލޫމާތު ސާފުކުރައްވަން ވަޑައިގަންނަވާއިރުއާއި ބިޑް ހުށަހަޅުއްވާއިރު ބަދަލުގައި މީހަކު ފޮނުއްވާނަމަ، ވެރިފަރާތުގެ ސިޓީއަކާއި އައި.ޑީ ކާޑުގެ ކޮޕީއެއް އަދި ބަދަލުގައި ވަޑައިގަންނަވާ ފަރާތުގެ އައި.ޑީ ކާޑުގެ ކޮޕީއެއް ހުށަހަޅަންވާނެއެވެ.\n- ފާޚާނާ ހޮޅި ނަރުދަމާ ނިޒާމަށް ގުޅުމާއިގުޅޭ އިޢުލާން


Azima ge massalaigai ghaazee ge gina suvaalu thakeh dhaulathah\nއާޒިމާގެ މައްސަލާގައި ގާޒީގެ ގިނަ ސުވާލުތަކެއް ދައުލަތަށް\nއާޒިމާ މީގެ ކުރިން ކުރިމިނަލް ކޯޓަށް ހާޒިރުވެވަޑައިގެން-- ފޮޓޯ: އަވަސް\nރައީސް އޮފީހުގެ ކުރީގެ ލީގަލް އެފެއާޒު މިނިސްޓަރު އާޒިމާ ޝުކޫރަަށް ކުރާ ދެ ދައުވާގެ މިއަދުގެ ޝަރީއަތުގައި މައްސަލަ ބައްލަވާ ގާޒީ އަހުމަދު ހައިލަމްގެ ގިނަ ސުވާލުތަކެއް ދައުލަތަށް ކުރިމަތިކޮށްފި އެވެ.\nއާޒިމާގެ މައްޗަށް އުފުލާފައިވަނީ ރަސްމީ އިދާރާއަކަށް ދޮގު މައުލޫމާތު ދިނުމުގެ ދައުވާ އާއި މަނީ ލޯންޑަރިންއަށް މަގުފަހިކޮށް ދިނުމުގެ ދައުވާ އެވެ. މި ދެ ދައުވާގެ އަޑުއެހުންތައް ކުރިއަށް ގެންދަނީ އެއްކޮށެވެ. މިއަދު ކުރިމިނަލް ކޯޓުގައި އޮތީ ޝަރީއަތުގެ ކުރިން ހުށަހަޅާ ހުށަހެޅުންތައް ހުށަހެޅުމެވެ.\nމިއަދުގެ ޝަރީއަތުގައި ދައުލަތުގެ ފަރާތުން އެއްވެސް ހުށަހެޅުމެއް ހުށަހަޅާފައެއްނުވެ އެވެ. ނަމަވެސް ދިފާއުން ހުށަހެޅި ހުށަހެޅުންތަކަށް ދައުލަތުން ޖަވާބުދާރީވެފައި ވެއެވެ. އެގޮތުން ދައުލަތުގެ ވަކީލް ވިދާޅުވީ ލިޔުމުން ރައްދު ހުށަހަޅަން ޖެހޭ ކަމަށް އެއްވެސް ގާނޫނެއްގައިނުވާ ކަމަށާއި އެގޮތަށް އަމަލު ކުރަން އެއްވެސް ގާނޫނީ ހުރަހެއްނެތް ކަމަށެވެ.\nމައްސަލަ ބައްލަވާ ގާޒީ ހައިލަމް ވިދާޅުވީ ދައުލަތުގެ ފަރާތުން ރައްދު ލިޔުމަކުން ހުށަހަޅާފައިވާނަމަ މައްސަލަ ނިންމުމުގައި ފަސޭހަތަކެއް ލިބިގެންދާނެ ކަމަށެވެ.\nމިއަދުގެ ޝަރީއަތުގައި ދިފާއުން މައިގަނޑު ގޮތެއްގައި ހުށަހަޅާފައިވަނީ އާޒިމާއާ ދެކޮޅަށް ހުށަހަޅާފައިވާ ހެކިން ބަލައިނުގަތުމަށެވެ. އެގޮތުން އެންމެ ފުރަތަމަ ހުށަހެޅި ނުކުތާއަކީ މަނީލޯންޑްރިން މަައްސަލާގައި ދައުވާ އުފުލާފައިވާ ކުރީގެ ރައީސް އަބުދުﷲ ޔާމީންގެ ހެކިބަސް ބަލައިނުގަތުމަށެވެ. ދިފާއީ ވަކީލް ވިދާޅުވީ ރައީސް ޔާމީނަކީ މި މައްސަލާގައި ދައުވާ ލިބޭ ފަރާތްކަމަށާއި އެހެންކަމުން މި މައްސަލާގައި ދައުވާ އުފުލިފައިވާ ފަރާތެއްގެ ހެކިބަސް ނުނެގޭނެ ކަމަށެވެ. އަދި ދެކޮޅަށް ހެކިވެރިއެއްގެ ގޮތުގައިވެސް ރައީސް ޔާމީން ބޭނުން ނުކުރެވޭނެ ކަމަށެވެ. އެއް ކުށެއްގައި ހިމެނޭ ބައެއް އެއްކޮޅަށް ވެސް ދެ ކޮޅަށް ވެސް ހެކިންގެ ގޮތުގައި ބޭނުން ނުކުރެވޭނެ ކަމަށް ސުޕްރީމް ކޯޓުން މީގެ ކުރިން ނިންމާފައިވާ ކަމަށް ދިފާއީ ވަކީލް ފާހަގަކުރެއްވިއެވެ.\nއެކަމަށް ރައްދު ދެއްވައި ދައުލަތުން ވިދާޅުވީ ރައީސް ޔާމީންގެ ހެކިބަސް މި މައްސަލާގައި ބޭނުންކުރެވޭނެ ކަމަށެވެ. އެއީ ރާއްޖޭގައި ގިނަ ކޯޓްތަކުގައި އަމަލުކުރަމުން އަންނަ އުސޫލެއް ކަމަށާއި އެކަން އެގޮތަށް ބަލައިގެންފައިވާ ކަމަށެވެ. އަދި ވިދާޅުވީ މި މައްސަލައަކީ ހަމައެކަނި ރައީސް ޔާމީންގެ ހެކިބަހުގެ މައްޗަށް ބިނާކޮށް އެކުލެވިގެންވާ މައްސަލައެއް ނޫން ކަމަށާއި މި މައްސަލާގައި އެހެން މީހުންގެ ހެކިބަސް ނެގުމަށް ހުށަހެޅިފައިވާ ކަމަށެވެ. އެހެންކަމުން އެހެން މީހުންގެ ހެކިބަހަށްވެސް ރިއާޔަތް ކުރެވޭނެ ކަމަށް ދައުލަތުން ވިދާޅުވި އެވެ.\nއާޒިމާ ވިދާޅުވީ، ދަށު ކޯޓުތަކުން އަމަލު ކުރަންޖެހޭނީ މަތީ ކޯޓުތަކުން ނިންމާފައިވާ ނިންމުމަށް ކަމަށާއި ސުޕްރީމް ކޯޓުން ވަނީ މައްސަލައިގެ ދައުވާ ލިބޭ ފަރާތެއްގެ ހެކިބަސް އެމައްސަލައާ ގުޅުންހުރި މައްސަލައެއްގައި ނުނެގޭނެކަން ނިންމާފައި ކަމަށެވެ.\nދިފާއުން ދެން ހުށަހަޅާފައިވަނީ އޭސީސީގެ ކުރީގެ ރައީސް ހަސަން ލުތުފީގެ ހެކިބަސް ނުނެގުމަށެވެ. އެގޮތުން ހުށަހެޅި ނުކުތާތަކުގެ ތެރޭގައި އޭނާއަކީ ގާނޫނީ ގޮތުން ތުހުމަތު ކުރެވޭ ފަރާތެއް ކަމަށާއި އޭނާއަކީ ވަކި ގޮތަކަށް ހެކިބަސް ދިނުމަށް އަންގައި ބިރުދެއްކުމަށްފަހު ހެކިބަސް ނަގާފައިވާ ފަރާތެއްކަން އޭނާ ވިދާޅުވެފައިވާ ކަމަށެވެ. އަދި އޭނާއަށް ބިރުދެއްކުމުގެ ސަބަބުން މިވަގުތު ރާއްޖެއިން ބޭރުގައި ހުރި ފަރާތެއްކަންވެސް ދިފާއުން ފާހަގަކުރިއެވެ.\nލުތުފީއަކީ މިނިވަން ހެކިބަސް ދެވޭނެ ބޭފުޅެއް ނޫން ކަމަށާއި އަމިއްލަ އަށް ހެކިބަސް ދެވޭނެ ބޭފުޅެއްކަމަށްވެސް ގަބޫލު ނުކުރެވޭނެ ކަމަށެވެ. އަދި ލުުތފީއަކީ އިސްލާމިކް ބޭންކާއި ސުވާލުކުރި ފަރާތްކަމަށާއި ރައީސް ޔާމީންގެ އެކައުންޓަށް ޖަމާވި އެއް މިލިއަން ޑޮލަރު ފްރީޒް ކުރުމުގެ ބާރުވެސް ލިބި އެކަން ކޮށްފައިނުވާ ފަރާތެއް ކަމަށްވެސް ދިފާއުން ވަނީ ވިދާޅުވެފައެވެ. އެހެންކަމުން އޭނާއަކީ ޖިނާއީ ދައުވާ އުފުލޭ މީހަކަށްވާތީ މި މައްސަލާގައި ހެކިބަސް ނެގިގެން ނުވާނެ ކަމަށް ދިފާއީ ވަކީލުން ވިދާޅުވި އެވެ.\nދައުލަތުން ވިދާޅުވީ މީހެއްގެ މައްޗަށް ތަހުގީގެއް ކުރުމަކީ އެމީހެއްގެ ހެކިބަސް ނުނެގޭނެ ސަބަބެއް ނޫން ކަމަށެވެ. އޭނާގެ ހެކިބަސް ނަގާފައިވަނީ މަޖުބޫރު ކޮށްގެން ނޫން ކަމަށާއި ބަޔާން ދީފައިވަނީ ގަދަބާރުންނޫން ކަމަށެވެ. އަދި އެކަން ކުރިކަން ގާނޫނީ ހަމަތަކުން ސާބިތުނުވާ ކަމަށާއި އެހެންކަމުން ހެކި ބަލައިގަންނަން ޖެހޭ ކަމަށެވެ. އަދި ފުލުހުންނަށް ބަޔާން ދީފައިވަނީ އޭނާގެ އަމިއްލަ އިހުތިޔާރުގައި ކަމަށްވެސް ދައުލަތުގެ ވަކީލް ވިދާޅުވިއެވެ.\nރައީސް ޔާމީނާ ދެކޮޅަށް ހެކިބަސް ނުދިނުމަށް ލުތުފީ ވަނީ ކޯޓަށް ސިޓީއެއްވެސް ހުށަހަޅާފަ އެވެ. މިއަދުގެ އަޑުއެހުމުގައި އެސިޓީ ގާޒީ ހައިލަމް ވަނީ އިއްވާފަ އެވެ. އެސިޓީގައި ވަނީ ފުލުހުން އޭނާގެ ބަޔާން ނަގާފައިވަނީ ބިރުދައްކައިގެން ކަމަށާއި އޭނާ ދީފައިވާ ބަޔާނަކީ މަޖުބޫރު ކުރުވައިގެން ފުލުހުންނަށް ދީފައިވާ ބަޔާނެއް ކަމަށެވެ. އަދި އަދިލުވެރި ހެކިބަހެއް އަދާ ކުރެވޭ ފަދަ މާހައުލެއް ނެތް ކަމަށާއި ފުރާނައަށް ނުރައްކާވެދާނެތީވެ ހެކިބަސް ނުދެވޭނެ ކަމަށެވެ.\nއެކަމަށް ރައްދުދެއްވައި ދައުލަތުން ވިދާޅުވީ، އޭނާ ބަޔާން ދިން އިރު ނަގާފައިވާ ރިކޯޑިންއެއް އެބައޮތް ކަމަށާއި އޭނާ އަށް ބިރުދައްކައިގެން މަޖުބޫރު ކޮށްގެން ބަޔާން ނަގާފައިވާކަން ފާހަގަ ނުކުރެވޭ ކަމަށެވެ. އަދި އެރެކޯޑިންނަށް ބެލުމަށްފަހު ގޮތް ނިންމުމަށްވެސް ދައުލަތުން އެދުނެވެ.\nގާޒީ ވަނީ އޭނާގެ މައްޗަށް އެމްއެމްޕީއާރުސީއާ ގުޅިގެން ތަހުގީގް ހިނގާތޯ ސުވާލުކޮށްފަ އެވެ. އެކަމަށް ޖަވާބުދެއްވަމުން ދައުލަތުން ވިދާޅުވީ އެމައްސަލައިގެ ތަހުގީގް ކުރަމުންދާ ކަމަށާއި ތަހުގީގު ފުރިހަމަނުވާ ކަމަށެވެ.\nދިފާއުން ދެން ހުށަހެޅީ ބޭންކް އޮފް މޯލްޑިވްސް ޑެޕިއުޓީ ސީއީއޯ މުހައްމަދު ޝަރީފްގެ ހެކިބަސް ނުނެގުމަށެވެ. އެގޮތުން މުހައްމަދު ޝަރީފަކީ މަޖިލީހުގައި ދޮގު މައުލޫމާތު ދީފައިވާ ފަރާތެއް ކަމަށާއި އޭނާގެ މައްސަލަ ފުލުހުން ބަލަމުންދާ ކަމަށެވެ. އެހެންކަމުން އޭނާގެ ހެކިބަސް ނެގިގެންނުވާނެ ކަމަށެވެ.\nއެކަމަށް ރައްދު ދެއްވައި ދައުލަތުން ވިދާޅުވީ މައްސަލައެއްގައި ތުހުމަތު ކުރެވުމަކީ ކުށް ސާބިތުވީ ކަމަށް ބެލެވޭނެ ކަމެއް ނޫން ކަމަށެވެ. އެހެންކަމުން އޭނާގެ ހެކިބަސް ނެގޭނެ ކަމަށެވެ. ގާޒީ ވަނީ އެމައްސަލަ މިހާރު އޮތް ހިސާބު އަހާފަ އެވެ. ދައުލަތުން ވިދާޅުވީ އެމައްސަލަ ފުލުހުން ތަހުގީގް ކުރަމުން އަންނަ ކަމަށާއި ނަމަވެސް އަދި ދައުވާ ކުރުމަށް ޕީޖީއަށް ލިބިފައިނުވާ ކަމަށެވެ.\nއިތުރަށް ހުށަހަޅާފައިވަނީ އޭސީސީގެ މިހާރުގެެ ރައީސް މުއައްވިޒް ރަޝީދުގެ ހެކިބަސް ނުނެގުމަށެވެ. އޭގައިވެސް ފާހަގަ ކުރެއްވީ އެއް ނުކުތާތަކެކެވެ. އެގޮތުން އޭނާ ވަނީ ލުތުފީއާއެކު ޔާމީނާއި ސުވާލުކޮށްފައި ކަމަށާއި އޭނާއަށް އެކައުންޓް ފްރީޒް ކުރުމަށް ފުރުސަތުލިބި އެކަން ކޮށްފައިނުވާ ކަމަށެވެ. އެހެންކަމުން އޭނާގެ ހެކިބަސްވެސް ނެގިގެން ނުވާނެ ކަމަށެވެ.\nދިފާއުން ހުށަޙެޅި ފަހު ނުކުތާއަކީ އޭނާގެ މައްޗަށް ތުހުމަތުކުރާ ކަންކަމަކީ ރައީސް ޔާމީންގެ މަނީލޯންޑްރިންގެ ދައުވާ ފުރިހަމަ ވުމަށް ކުރަން ޖެހޭ ކަންކަން ނޫން ކަމަށާއި ޔާމިންގެ މައްޗަށް ކުރާ ދައުވާ ސާބިތުނުވެ އެކަމުގައި އެހީތެރިވުމުގެ ދައުވާ އޭނާގެ މައްޗަށް ނުއުފުލޭނެ ކަމަށެވެ.\nގާޒީގެ ގިނަ ސުވާލުތަކެއް ދައުލަތުގެ ވަކީލުންނަށް:\nގާޒީ ވަނީ ދައުލަތަށް ގިނަ ސުވާލުތަކެއް ކުރިމަތިކޮށްފަ އެވެ. އެގޮތުން އާޒިމާ ނުފޫޒު ފޯރުވާފައިވަނީ ކޮން ގޮތަކުންތޯ ސުވާލުކުރެއްވިއެވެ.\nއެކަމަށް ޖަވާބުދެއްވަމުން ދައުލަތުން ވިދާޅުވީ ބޭންކް ސްޓޭޓްމެންޓް ހޯދަން އާޒިމާ ހުރަސް އަޅާފައިވާ ކަމަށާއި އޭނާ އެވަގުތު ހުރީ ނުފޫޒު ފޯރުވޭފަދަ މަގާމެއްގައި ކަމަށެވެ. އެގޮތުން އެކައުންޓް ސްޓޭޓްމަންޓް ހުށަހަޅާފައިވަނީ ރައީސް ޔާމީން އޮފީސް މެދުވެރިކޮށް ކަމަށާއި އެއީ ހުރަސް އެޅުން ކަމަށެވެ. އަދި އެމައްސަލާގައި ހުށަހެޅި ސިޓީގައި އިނގިލީގެ ނިޝާން ޖެހުމަށްވެސް އާޒިމާ ދެކޮޅު ހަދާފައިވާ ކަމަށާއި އެއީވެސް ހުރަސް އެޅުން ކަމަށްވެސް ދައުލަތުން ވިދާޅުވި އެވެ.\nއެއާ ގުޅިގެންވެސް ގާޒީ ހައިލަމްގެ އިތުރު ސުވާލުތަކެއް ކުރިމަތިވި އެވެ. އެގޮތުން އެސްކްރޯ އެކައުންޓެއް ހުޅުވަން ލަފާދިނުމަކީ ކުށެއްތޯ އާއި ބޭންކް އޮފް މޯލްޑިވްސްއިން ވަކި ގޮތަކަށް ލިޔުން ހޯދަން މަސައްކަތް ކުރައްވައި އެލިޔުން ހޯއްދެއްވުމަކީ ކުށެއްތޯ ސުވާލުކުރި އެވެ.\nއެއަށް ޖަވާބުދެއްވައި ދައުލަތުން ވިދާޅުވީ އެގޮތަށް އަމަލު ކުރުމަކީ ކުށެއް ނޫން ކަމަށެވެ. ނަމަވެސް މައްސަލައިގެ ހާލަތައް ބަލާނަމަ އެކަމަކީ ކުށެއް ކަމަށެވެ. އެއީ މަނީ ލޯންޑްރިންގެ ގާނޫނުގައިވާ ގޮތުން އެކަން ފޮރުވަން އެއް އެކައުންޓުން އަނެއް އެކައުންޓަށް ފައިސާ ޖަމާކުރުމަކީ ކުށެއް ކަމަށެވެ.\nއާޒިމާ ވިދާޅުވީ އެގޮތަށް އަމަލު ކުރަން ލަފާ ނުދޭ ކަމަށެވެ. ހަމައެކަނި ކުރެއްވި ކަމަކީ ރައީސް ޔާމީން ވިދާޅުވި ގޮތަށް މެސެޖް ޕާސްކޮށްދިނީ ކަމަށެވެ. އެއީ ވަޒީފާގެ ހައިސިއްޔަތުން ކުރަންޖެހޭ ކަމަކަށްވާތީ ކުރީ ކަމަށެވެ. އެއީ ގާނޫނާ ހިލާފު ކަމެއް ނޫން ކަމަށާއި ގާނޫނާ ހިލާފް ކަމެއް ކުރަން ރައީސް ޔާމީން އެންގެވިނަމަވެސް ނުކުރައްވާނެ ކަމަށް އޭނާ ވިދާޅުވި އެވެ.\nމިއަދުގެ ޝަރީއަތް ނިންމާލައްވާފައިވަނީ ދެން އޮންނަ ޝަރީއަތެއްގައި ޝަރީއަތުގެ ކުރިން ހުށަހަޅަންޖެހޭ ކަންކަން ބަލައިގަތުމާއި ގުޅޭ ގޮތުން ގޮތް ނިންމުމެވެ.\nކްރިމިނަލް ކޯޓް އާޒިމާ ޝަކޫރު\nއާޒިމާގެ ޝަރީއަތް ޝެޑިއުލަށްލައިފި\nއާޒިމާގެ ޝަރީއަތް އާދިއްތައަށް ތާވަލްކޮށްފި


Israel Yahoodhee Sifain Ge Aniyaaverikan Emme Haadhisaa Akun - Vaguthu\nއިސްރާއިލް ޔަހޫދީ ސިފައިންގެ އަނިޔާވެރިކަން އެންމެ ހާދިސާއަކުން\nއިސްރާއިލްގެ ހައްދުފަހަނައަޅާފައިވާ ޔަހޫދީން، މުސްލިމުންނަށް ހައްޤަކާއިނުލައި އަނިޔާކޮށް އަނިޔާވެރިވަމުންދާތާ އެތައް ޒަމާނެއް ފާއިތުވެގެން ދަނީއެވެ. މި އަނިޔާވެރިކަން ދުވަހެއް ދުވަހަކަށް އިތުރުވަމުންދާއިރު، ކާފަރުންގެ ނަޖިސް ވަކިތައް ދަށުވެ ޝަހީދުވާ މުސްލިމުންގެ ޢަދަދުވެސް ދަނީ ކަންބޮޑުވާ ޖެހޭ މިންވަރަށް އިތުރުވަމުންނެވެ.\nމިއީ އިސްރާއިލް ޔަހޫދީ ސިފައިންގެ އަނިޔާވެރިކަން ހާމަވެގެންދިޔަ ހާދިސާއެކެވެ.\nއެގޮތުން މިދިޔަ ހަފްތާގެ ބުރާސްފަތި ދުވަހު އިސްރާއިލް ސިފައިން ފަލަސްތީނުގެ ބިމުގައި، އެޤައުމުގެ ރައްޔިތުންނާއި ދެކޮޅަށް ހިންގި ޖަރީމާތަކުގެ ތެރެއިން، ސިފައިންގެ ބަޔަކު ވަނީ ފަލަސްތީނުގެ އާއިލާއެއް ދިރިއުޅެމުންދިޔަ ގެއެއްގެ ތެރޭގައި އެއާއިލާގެ މެމްބަރުން ތިއްބައި، ދަގަނޑުން ހަދާފައިވާ އެގޭގެ ދޮރުތައް ބޭރުން ވެލްޑްކޮށް ބަންދުކޮށްފައެވެ.\nއިސްރާއިލް ސިފައިން ޢާންމުކޮށްވެސް ހަމަނުޖެހުން ހިނގާ ހުޅަނގު އައްސޭރީގެ ޝުހާދާ މަގުގައި ހުންނަ އެގެއަށް މީގެ ކުރިންވެސް ސިފައިންގެ ދުއްތުރާތައް ޖެހެމުންދިޔައިރު، ބުރާސްފަތި ދުވަހުގެ ހާދިސާއަށްފަހު އިސްރާއިލް ސިފައިން ވަނީ އެގޭގައި ދިރިއުޅޭ ފަރާތްތަކަށް ބިރުދައްކައި އިންޒާރުވެސް ދީފައެވެ. އިސްރާއިލް ސިފައިން އެގޭގެ ދޮރު ވެލްޑްކޮށް ބަންދުކޮށްފައި ވަނީ، ސިިފައިން އެގެއަށް ވަންނަން މަސައްކަތްކުރުމުން ވެސް އެތެރޭގައި ތިބި އާއިލާގެ މެމްބަރުން ގޭގެ ދޮރު ނުހުޅުވުމުންނެވެ.\nއިސްރާއިލް ސިފައިން ވަނީ ގޭގެ ބޭރުން ދޮރުތައް ވެލްޑްކުރުމަށްފަހު، ކުޑަދޮރުތަކުން ގޭގައި ތިބި އެންމެން ބޭރަށް ނިކުތުމަށް އަމުރުކޮށްފައެވެ. އަދި އެގޮތަށް ކަންތައް ނުކޮށްފިނަމަ ގޭތެރެއަށް ކަރުނަގޭސް ޖަހާނެ ކަމަށްބުނެ ވަނީ ބިރުވެސް ދައްކާފައެވެ. އެއާއި އެކު ގޭތެރޭގައި، ކުޑަކުދިންނާއި އަންހެނުން ހިމެނޭގޮތަށް ބަންދުވެފައި ތިބި މީހުނަށް ގެއިން ނިކުތުމަށް މަޖުބޫރުވިއެވެ.\nއެމީހުން ގެއިން ނިކުތުމާއި އެކު "މިނިކާވަގުންތަކެއް ފަދައިން" އިސްރާއިލް ސިފައިން ވަނީ ކުށެއްނެތް އެ އާއިލާގެ ބައެއް މީހުނާއި ދިމާކޮށްލައި އަނިޔާ ކޮށްފައެވެ. އިސްރާއީލުގެ މި ރަހުމެއްނެތް ޢަމަލު ގިނަ ބަޔަކު ކުއްވެރިކުރަމުންދާއިރު، މިއީ އެބައި މީހުންގެ އަނިޔާވެރިކަމަށް އިތުރުވި ބޮޅެކެވެ.\nޖޫން 13, 2018 06:09\nއެއްވެސް ހަތިޔާރެއްނެތް ބަޔަކާ ކުރިމަތި މިލަނީ ފުލްކިޓުގަ ހުރެގެން.އެވެސް ނިއުކުލިޔަ ބޮޑު ހަނގުރާމައަކަށް ތައްޔާރުވާ ފަދައިން.ފިނޑިވިޔަސް މީދެން ބޮޑުވަރު.މިހާރުވެސް މިމީހުންނަށްވުރެ މާގަޓު ހުންނާނެ ފަލަސްތީނުގެ ކުދިޅަދަރިންވެސް.\nޖޫން 13, 2018 08:27\nއިޒްރޭލުން ތިޔަ ބުނާވަރަށް އަނިޔާވެރިނަމަ ކައިރިފަށުގައި ތިޔަތިބި އަރަބި އެންމެ ގައުމެއްވެސް އޮންނާނެތަ؟ ހިނގާބަލަ ގަދައީ ކޮން ބައެއްތޯ ބަލަން\nޖޫން 13, 2018 11:09\nމަމީހާއަށް ނުފެނޭތަ ޔަހޫދީން މުސްލިމު އެތައްގައުމެއްގެ ބިން ފޭރިގެން އެބިމަށް ވެރިވެގެން ތިބިތަނެއް.ކޮންމެބައެއްގެވެސް ގޯތިގެދޮރަކީ ހުރުމަތްތެރިތަނެއް.ގޭގެ އަހުލުވެރިން ނަށް ގޯނާކޮށްގެން ގަދަކަމުން ނެރެ އަނިޔާކުރުމުގެ ހައްގެއް ޔަހޫދީ ސިފައިންނަކަށްވެސް އަދި އެހެންބަޔަކަށްވެސް ނޯންނާނެ.ބަޔަކަށް އަނިޔާވެރިވެވޭނީ މިވަރަށް.މިވަރުކުރީމަވެސް އަދިވެސް ތިބުނަނީ "ތިޔަބުނާވަރަށް އަނިޔާވެރިނަމައޭތަ"ބަލަތީ ބުއްދި ސަލާމަތުންހުރި މީހެއްކަމާމެދުވެސް ސުވާލު އުފެދޭ..\nކިޔާއަށް ނޭގޭތަ މުޅި އެހިސާބުގައި އޮތް ބިން އެއީ އިސްރާއީލުގެ ދަރިކޮޅަށް މާތްކަލާނގެ ވައުދު ކުރެއްވި ބިންތައް ކަމެއް. އެބިންތައް އިސްރާއީލުންނަށް ދެއްވިވެސްމެ. ދޮގެއްތަ؟ ގިނަ އިން ފޮތްކިޔާބަލަ ކިޔާ މީހާ\nޖޫން 14, 2018 04:22\nޙިތްތޮތުން އަޑު އެހިންތަ؟ އެހިސާބުން އެބިން އެމީހުންނަށް ހަރާންވިކަން ނޭގޭތަ؟ ވާނުވާ ބަލާލާ ނޭގެންޔާ\nޖޫން 13, 2018 12:15\nޢިޒުރޭލު ސިފައިން ހާދަ ގަދައެވެ.\nމިކަން ހައްލުކުރެވޭނީ މުސްލިމް އެންމެހާ ޤަޢުމުތަކުން އދ އިންވަކިވެ ފަލަސްޠީންގެ ދިފާއުގައި ބޮޑުޖަމާއަތަކުން މަސައްކަތްކުރުންޖެހޭނީ !!!! މީމުސްލިމުންނޭ ކިޔާގެން ބަލަހަށްޓައިގެން ތިބޭކަށް ނުޖެހޭ އިޒުލޭލަކީ ޒައިނިސްޓްން މުސްލިމުންނަކަށް ރަޙުމެއްނުހުންނާނެ (.)\nޖޫން 13, 2018 17:38\nކަލޭގެ ހުވަފެނުގައި ވެސް ތިޔަ އިސްލާމުންނަކަށް އިޒްރޭލު ބަލިކޮށްލައި މިދުނިޔެ މަތީގައި ގަދަބާރެއް ނުދެއްކޭނެ. ކަލޭވެސް ތީ އައިސިސް ސަޕޯޓަރެއްނު؟ ކުރެވުނު މޮޅުކަމެއް ދައްކަބަލަ. ޖާހިލިއްޔަތުގެ ދަށުން ބަޔަކު މަރައި ގަތުލުކޮށްލެވުނު. އަންހެނުންތަކެއް ގަދަކަމުން އަތުލައިގަނެވުނު. ދުނިޔެއަށް ލިބުނު މޮޅެއް ނެތް.\nޖޫން 14, 2018 04:19\nކަލޭ ތީ ކާކު؟ ހުވަފެނުގަ އެއްނޫން ހަމަ ލޮލުން ކަލޭ އެދުވަސް ބަލާނެ. ޢިސްރާއިލް ބަލި ކުރާނެ. ކުރާނަން. ކަލޭ އައިސިސްއޭ ބުނީމަ އަހަރުން ދެރަވެ ރޯންވީތަ. ކަލޭ ވެސް އެދުވަހުން ފިލަން ދުވާނެ ޔަހޫދީންނާ އެކީ. އެދުހުން ކަލޭ ފިލަން ފަހަތަށް ވަދެ އޮތް ގާގަނޑު ބުނާނެ މިއޮތީއޭ ފިލާ. މަރާލާށޭ.


މިއަދަކީ ދިވެހީންގެ އެއްބައިވަންތަކަމުގެ ދުވަސް\n2004 ވަނަ އަހަރުގެ ޑިސެމްބަރު މަހުގެ 26 ވީ އާދީއްތަ ދުވަހު ހެނދުނު 9:23 ގައި ރާއްޖެއަށް ކުރިމަތިވި ސުނާމީ ކާރިސާއަކީ މިހާތަނަށް ދިވެހިރާއްޖެ ދުށް މިފަދަ އެންމެ ހިތާމަވެރި ކާރިސާ އެވެ. މިކާރިސާއަށް މިއަދު މިފުރުނީ 13 އަހަރެވެ. މި ކާރިސާގައި ރާއްޖޭގެ9ރަށެއް ފިޔަވައި އެހެން ހުރިހާ ރަށަކަށް ސުނާމީގެ އަސަރުކޮށްފައިވެއެވެ. މީގެ ތެރެއިން4ރަށް އެއްގޮތަކަށްވެސް ދިރިނޫޅެވޭވަރަށް ހަލާކުވެގޮސްފައިވެއެވެ. އެއީ، ރ.ކަނދޮޅުދޫއާއި، ތ.ވިލުފުއްޓާއި، ދ.ގެމެންދޫ އަދި މ.މަޑިފުށްޓެވެ. އަދި މީގެ އިތުރުންވެސް23 ރަށަކަށް ވަރަށްބޮޑެތި ގެއްލުންތަކެއް ލިބިފައިވެއެވެ.\nމި ހިތާމަވެރި ކާރިސާގައި ދިވެހީންގެ 82 މީހަކު ވަނީ ނިޔާވެގޮސްފައެވެ. އޭގެތެރޭގައި ކުޑަކުދީންނާއި، އަންހެނުންނާއި، ފިރިހެނުން ހިމެނެއެވެ. އަދި މި ކާރިޘާގައި ވީނުވީ ގޮތެއް ނޭގި 26 މީހަކު ވަނީ ގެއްލިފައެވެ. ރާއްޖޭގެ އާބާދީގެ 13000 އަށްވުރެ ގިނަ ރައްޔިތުންގެ ގެދޮރު މުޅިން ސުންނާފަތިވެ ހާލުގައި ޖެހި، ބައެއް ރަށްތައް މުޅިން ހަލާކުވެ ފަޅުވެދިޔައެވެ. ބައެއް ރަށްރަށުން ވަގުތީގޮތުން މީހުން ބާލަން ޖެހުނެވެ.\nރާއްޖޭގެ އާބާދީގެ ދެބައިކުޅަ އެއްބައި މީހުންނަށް އެ ކާރިސާގެ ހިތްދަތި އަސަރުތަކާއި ކުރިމަތިލާން ޖެހުނެވެ. ޖުމްލަކޮށް ބަލާނަމަ ރާއްޖޭގެ ކޮންމެ ރަށެއްގައި ދިރިއުޅެމުންދިޔަ ކޮންމެ ރައްޔިތަކަށް ސުނާމީ ކާރިސާގެ އަސަރު ނުސީދާގޮތެއްގައި ނަމަވެސް ފޯރާފައިވެއެވެ. އެތައް ބަޔަކު ކާބޯތަކެއްޗާއި ފެނަށް ޖެހުނެވެ. އުނުއަންނާނެ އެއްޗެއް ނުލިބި މުޅި އުމުރުގައި ކުރި ބުރަ މަސައްކަތް ކުޑަ ހިނދުކޮޅެއްގެ ތެރޭގައި ކަނޑުގެ ރާޅުތަކާއެކު ގެންގޮސް މާދުރަށް ގެއްލިގެން ދިޔައެވެ. ގާތްތިމާގެ އެތައް ބަޔަކު އެކާރިސާއާއި ގުޅިގެން ވަކިވެ ދިޔައެވެ.\nމިކާރިސާގައި ގެއްލުން ލިބުނު ފަރާތްތަކަށް ދިވެހި ލޮބުތި ރައްޔިތުން އެދުވަހު ވެދެއްވި އެހީތެރިކަމާއި ދެއްވި އެއްބާރުލުމަކީ ފަހުގެ ތާރީޚެއްގައި ދުވަހަކުވެސް އަޅުގަނޑުމެން ފެނިފައިނުވާފަދަ އެކުވެރި ކަމަކާއި އެއްބާރުލުމެކެވެ. މީހުން ސަލާމަތްކުރުމުގައި ރަށުގެ ރައްޔިތުން ދެއްކި އެކުވެރިކަމެވެ. އެހީތެރިވުމުގައި ޖެހިގެން އޮތް ރަށުގެ ރައްޔިތުން ދެއްކި ސާބިތުކަމެވެ. ވެވުނު މިންވަރަކުން އެހީވުމުގައި ދިވެހި ކޮންމެ ރައްޔިތަކު ވެދިން ދީލަތި އެހީތެރިކަމެވެ. ތިމާގެ ހާލަތަށް ބެލުމެއް ނެތި ކޮންމެ މީހަކުވެސް އަނެކެއްގެ މުހުތާދުތައް ފުއްދައިދިނުމުގައި ޤައުމީ ރޫޙާއެކު އުޅުނު އުޅުމެވެ. މިއިން ކޮންމެ މަންޒަރަކީ ދިވެހީންގެ އަޚްވަންތަކާއި، އެއްބައިވަންތަކަން ދައްކުވައިދިން އުފާވެރިކަމުގެ ކަރުނައިން މުޅި ދެލޯ ތެންމާލި މަންޒަރެކެވެ.\nއެދުވަހު ރާއްޖޭގެ ރައްޔިތުން ސާބިތުކޮށްދެއްވި އެކުވެރިކަމާއި، އެއްބައިވަންތަކަމުގެ މައްޗަށް ބައްލަވައި، ކޮންމެ އަހަރެއްގެވެސް ޑިސެމްބަރ މަހުގެ 26 ވަނަ ދުވަސް ފާހަގަ ކުރަމުންދަނީ ދިވެހީންގެ އެއްބައިވަންތަކަމުގެ ދުވަހުގެ ގޮތުގައެވެ.\nމިގޮތުން ފުރަތަމަ އެއްބައިވަންތަކަމުގެ ދުވަސް ފާހަގަ ކުރެވިފައިވަނީ 2005 ޑިސެމްބަރު 26 ވަނަ ދުވަހުއެވެ. އެދުވަހުގެ އެންމެ ޚާއްޞަކަމަކަށް އޮތީ 26 ޑިސެމްބަރ 2004 ވީ އާދީއްތަ ދުވަހު ދިވެހިރާއްޖެއަށް ކުރިމަތިވި ސުނާމީ ކާރިޘާގައި އަޅުގަނޑުމެންނާ ވަކިވެގެންދިޔަ ލޮބުވެތި އަޚުންނާއި، އުޚްތުންގެ ހަނދާނާއި، ރާއްޖޭގެ ރައްޔިތުން ސާބިތުކޮށްދެއްވި އެކުވެރިކަމާއި އެއްބައިވަންތަކަމުގެ މަތިވެރި ރޫޙު ރަމްޒުކޮށްދޭ ހަނދާނީ ބިނާގެ ބިންގާ އެޅުއްވުމެވެ.


SunOnline: Siyaasee masvaraaah raees govaalehvumun majilis raees ge thaaeedhu!\nސިޔާސީ މަސްވަރާއަށް ރައީސް ގޮވާލެއްވުމުން މަޖިލިސް ރައީސްގެ ތާއީދު!\nމުއާވިޔަތު އަންވަރު 26 Jul 2020, 16:49\nރައީސް ސޯލިހު އަދި ރައީސް ނަޝީދު: ސިޔާސީ މަސްވަރާއަށް ރައީސް ގޮވާލެއްވުމުން ނަޝީދު ވަނީ އެކަމަށް ތާއިދު ކުރައްވާފައި --- ސަން ފައިލް ފޮޓޯ/ މާޝާ ނައީމް\nގައުމުގެ އެންމެ މަތީ މަސްލަޙަތު ހިމެނޭ ކަންކަމުގައި، ސަރުކާރާ އެކުގައި މަސައްކަތް ކުރައްވަން ފެއްޓެވުމަށް، ހުރިހާ ސިޔާސީ ބޭފުޅުންނަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު މިއަދު ގޮވާލައްވާފައިވާއިރު އެކަމަށް ތާއިދު ކުރައްވާކަން މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ހާމަކުރައްވައިފި އެވެ.\nރާއްޖޭގެ 55 ވަނަ މިނިވަން ދުވަހުގެ މުނާސަބަތުގައި ގައުމާ މުހާތަބު ކުރައްވަމުން ރައީސް ވިދާޅުވީ މަލްޓި ޕާޓީ ޑިމޮކްރެސީއެއްގެ ތެރެއިން، ގައުމު އާރާސްތުކުރަމުން ދާނީ، ސިޔާސީ ވާދަވެރިންގެ އަޑުވެސް އަހައިގެން ކަމަށެވެ. އަދި ގާނޫނުއަސާސީވެސް ބިނާވެފައި އޮތީ، ތަފާތު ޚިޔާލުތަކާ އެކުގައި އެންމެންގެ ބައިވެރިވުން ޝާމިލްވާ ގޮތަށް، ގައުމުގެ ކަންކަން ހިންގުމުގެ މައްޗަށް ކަމަށް އެމަނިކުފާނު ވިދާޅުވިއެވެ.\nއެކަމަށް ތާއިދު ކުރައްވާކަން ހާމަކޮށް ރައީސް ނަޝީދު ކުރެއްވި ޓްވީޓެއްގައި ވިދާޅުވީ، ރާއްޖޭގެ ވެރިކަމުގެ އިންތިޒާމްގައި ވާދަވެރި ޕާޓީތައް މިހާރަށް ވުރެން ބޮޑަށް ބައިވެރިވުމަށް ރައީސް ސޯލިހު ކުރެއްވި އިލްތިމާސްއަށް މަރުހަބާ ދަންނަވާ ކަމަށެވެ.\n"ފުރިހަމަ ޑިމޮކްރެޓިކް ނިޒާމަކަށް ދައުލަތުގެ އިހްލާސްތެރި ވާދަވެރިޔާ އާއި އޭނާގެ ކެބިނެޓްގެ ފާޑުކިޔުން މުހިންމު. މިނިވަންކަން ދެމެހެއްޓޭނީ ސިޔާސީ ހަމަޖެހުމުން،" ރައީސް ނަޝީދު ކުރެއްވި ޓްވީޓުގައި ވިދާޅުވެފައިވެ އެވެ.\nނަޝީދު އެހެން ވިދާޅުވެފައިވާއިރު އިދިކޮޅު ލީޑަރުގެ ގޮތުގައި އެ ފަރާތްތަކުން ދައްކާފައިވަނީ، މަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހުގެ ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް އަބްދުﷲ ޔާމީން އަބްދުލްގައްޔޫމް އެވެ. އަދި ސަރުކާރާއި އެކު މަޝްވަރާ ކުރުމަށް އިދިކޮޅުން ވަނީ ރައީސް ޔާމީން ދޫކޮށްލުމަށް ޝަރުތު ކޮށްފަ އެވެ.\nއެމްއެމްޕީއާރުސީގެެ ހިޔާނާތުގެ މައްސަލަތަކާ ގުޅިގެން ރައީސް ޔާމީން އެކަނި ޖަލުގައި ބެހެއްޓުމަކީ އިންސާފެއް ނޫން ކަމަށް ރައީސް ނަޝީދު ވަނީ މި ފަހުން ވިދާޅުވެފަ އެވެ.


China Ah Gaumun Beyru Meehun Etherevun Manaakohfi - Vaguthu\nޗައިނާ އަށް ގައުމުން ބޭރު މީހުން އެތެރެވުން މަނާކޮށްފި\nޗައިނާ އަށް އެހެން ގައުމުތަކުގެ މީހުން އެތެރެވުން މަނާކޮށް، ވިސާ ދޫކުރުން ހުއްޓާލައިފިއެވެ.\nކޮވިޑް-19 ފެތުރުން ހުއްޓުވަން އަޅާ ފިޔަވަޅެއްގެ ގޮތުން ޗައިނާ އިން އެހެން ގައުމުތަކުގެ މީހުން އެތެރެވުން މަނާކުރިއިރު ކޮވިޑް-19 އަށް ޗައިނާ އިން މިހާރު ފައްސި (ޕޮޒިޓިވް) ވަމުންދާ ގިނަ މީހުންނަކީ އެހެން ގައުމުތަކުން ޗައިނާ އަށް އެތެރެވާ މީހުންނެވެ. އިއްޔެ ވެސް ޗައިނާ އިން 55 މީހުން ކޮވިޑް-19 އަށް ފައްސި (ޕޮޒިޓިވް) ވިއިރު އޭގެ ތެރެއިން 54 މީހުންނަކީ އެހެން ގައުމުތަކުން އެތެރެވި މީހުންނެވެ.\nޗައިނާ އިން އެރައިވަލް ވިސާ ދޫކުރުން ހުއްޓާލާފައި ވާއިރު ޗައިނާގެ ޕާމަނަންޓް ރެސިޑެންސް ވިސާ އޮންނަ މީހުންނަށް ވެސް ދެން ޗައިނާ އަށް އެތެރެއެއް ނުވެވޭނެއެވެ. އެހެން ގައުމަކަށް ނިސްބަތްވާ ނަމަވެސް ޗައިނާގެ ޕާސްޕޯޓް އޮތް މީހުން ވެސް ޗައިނާ އަށް އެތެރެވުން ވަނީ މަނާ ކޮށްފައެވެ. މިހާރު ޗައިނާއަށް އެތެރެވެވޭނީ ހަމައެކަނި ޗައިނާ ޕާސްޕޯޓް އޮންނަ މީހުންނަށެވެ.\nޗައިނާގެ ފޮރިން މިނިސްޓްރީން ބުނީ މިއީ ވަގުތީ ގޮތުން އެޅި ފިޔަވަޅެއް ކަމަށާއި، ވަރަށް އަވަހަށް މިފިޔަވަޅެއް ބަދަލެއް ގެނެވޭނެ ކަމަށް އުއްމީދު ކުރާކަމަށެވެ.\nބޭރު މީހުންނަށް ވިސާ ދިނުން ޗައިނާ އިން ހުއްޓާލި ނަމަވެސް އަދިވެސް ޑިޕްލޮމެޓުންނާއި އިންޓަނޭޝަނަލް އެއާލައިންތަކުގެ ކްރޫން ޗައިނާ އަށް އެތެރެވުމުގައި އެއްވެސް ހުރަހެއް ނެތެވެ.\nޗައިނާ އަށް އެތެރެވާ ބައެއް މީހުންގެ ގައިން ކޮވިޑް-19 ފެންނަމުން ދާއިރު ޗައިނާ އަށް އެތެރެވާ އެންމެން ސްކްރީން ކުރުމަށް ޗައިނާ އިން ވަނީ ވަރުގަދަ ފިޔަވަޅުތަކެއް އަޅާފައެވެ. އަދި ބެއިޖިން އާއި އެހެން ބައެއް ސިޓީތަކުން ގެންދަނީ އެތެރެވާ އެންމެން 14 ދުވަސް ވަންދެން ކަރަންޓީން ވެސް ކުރަމުންނެވެ.\nކޮވިޑް-19 އާއި ގުޅިގެން މުޅި ދުނިޔެ ހުއްޓުމަކަށް އައިސްފައި ވީނަމަވެސް އަދިވެސް ޗައިނާ އަށް އެހެން ގައުމުތަކާއި ބަލާއިރު ގިނަ ބަޔަކު ދަނީ ދަތުރު ކުރަމުންނެވެ. އޭގެތެރޭގައި ގިނައީ އެހެން ގައުމުތަކުން ޗައިނާ އަށް ދަތުރު ކުރާ ޗައިނާގެ ދަރިވަރުންނެވެ.\nކުރިއަށް އޮތް ހަފްތާގައި ވެސް ޗައިނާ އަށް ދަތުރު ކުރުމަށް 1100 ފަސެންޖާ ފްލައިޓް ޝެޑިއުލް ކޮށްފައި އެބައޮތެވެ.


Miskih thakuge haalathu ragalhu kuran male' city council ah – Iru\nމިސްކިތްތަކުގެ ހާލަތު ރަނގަޅު ކުރުމަށް މާލެ ސިޓީ ކައުންސިލަށް\nމާލޭގެ މިސްކިތްތަކުގެ ހާލަތު ރަނގަޅު ކުރުމަށް މިނިސްޓްރީ އޮފް އިސްލާމިކް އެފެއާޒުން މާލެ ސިޓީ ކައުންސިލަށް 1 މިލިއަން ރުފިޔާ ދީފިއެވެ.\nމި ފައިސާ މާލެ ސިޓީ ކައުންސިލާއި ހަވާލު ކޮށްފައި ވަނީ، މާލޭގެ މިސްކިތްތަކުގެ ހާލަތު ރަނގަޅު ކުރުމުގެ މަސައްކަތް ކުރިއަށް ގެންދިއުމާ ގުޅެގޮތުން އިސްލާމިކް މިނިސްޓްރީއާ އެކު ވެވުނު އެއްބަސްވުމެއްގެ ދަށުންނެވެ. އެ އެއްބަސްވުމުގައި ސޮއި ކޮށްފައި ވަނީ މިއަދު އިސްލާމިކް މިނިސްޓްރީގައި އެކަމަށް ހާއްސަކޮށްގެން ބޭއްވި ރަސްމިއްޔާތެއްގައި އިސްލާމިކް މިނިސްޓަރު އަހްމަދު ޒާހިރު އަލީއެވެ.\nމި ރަސްމިއްޔާތުގައި ވާހަކަ ދައްކަވަމުން އިސްލާމިކް މިނިސްޓަރު ޒާހިރު ވިދާޅުވީ، މިސްކިތަކުގައި ގިނަ މަރާމާތުތައް ކުރިއަށްދާއިރު، އެ ކަންކަމުގެ ޝަކުވާތައް އިސްލާމިކް މިނިސްޓްރީއަށް ލިބެމުންދާ ކަމަށެވެ. އަދި އެ މައްސަަލަ ހައްލު ކުރުމަށްޓަކައި އިސްލާމިކް މިނިސްޓްރީން ވަނީ މިސްކިތު ފަންޑުން މާލެ ސިޓީ ކައުންސިލަށް ވަނީ 1 މިލިއަން ރުފިޔާ ދީފައި ކަމަށް މިނިސްޓަރު ޒާހިރު ވިދާޅުވިއެވެ.\nމިނިސްޓަރު ޒާހިރު ވިދާޅުވީ، ރޯދަ މަސް ކައިރިވެފައިވާއިރު، ރޯދައަށް ތައްޔަރުވުމުގެ ގޮތުން މިސްކިތްތަކުގެ މަރާމާތުގެ މަސައްކަތް ނިމިއްޖެނަމަ، މިހާރު ލިބެމުންދާ ޝަކުވާތަކަށް ހައްލެއް ލިބޭނެ ކަމަށް ގަބޫލު ކުރާ ކަމަށެވެ. އަދި ބޮޑެތި މަރާމާތްތައް ކުރަންޖެހޭ މިސްކިތްތަކާއި، މިހާރުން މިހާރަށް ހައްލު ކުރަން ޖެހޭ ކަންކަން ވެސް މިސްކިތްތަކުގައި ހުރިއިރު، އެކަންކަމަށް ހާއްސަ ސަމާލުކަމެއް ދީގެން ސިޓީ ކައުންސިލުން މިކަންކަން ކުރަނެ ކަމަށް އުއްމީދު ކުރާ ކަމަށެވެ.


ނައިފަރު އެކުވެނި ތަރައްޤީކުރުން\nނައިފަރު އެކުވެނި (ޕިންޕޮން ކޮއިލް) ޢިމާރާތް ފުރިހަމަކުރުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެގެން މިކައުންސިލުން ކުރި ނަންބަރު (IUL)327-C/327/2019/188 އިޢުލާނާއި ގުޅިގެން3ފަރާތުން ބިޑް ހުށަހެޅުމަށް ޙާޟިރުވެފައި ނުވާތީ އަލުން މިފުރުޞަތު ހުޅުވައިލާ އިޢުލާންކުރީމެވެ.\nވީމާ ކޮންޓްރެކްޓް އުޞޫލުން މިމަސައްކަތް ކުރުމަށް ޝައުޤުވެރިވާ ފަރާތްތަކުން ކައުންސިލް އިދާރާއަށް ދުރުވެ ބިޑް ޑޮކިއުމެންޓް ގަތުމަށްފަހު ޕްރީބިޑް މީޓިންގގައި ބައިވެރިވެލައްވާ ބިޑް ހުށަހެޅުއްވުން އެދެމެވެ.\nބިޑް ޑޮކިޔުމެންޓްސް ވިއްކުން\n21 ނޮވެމްބަރ 2019 ވަނަ ދުވަހުން ފެށިގެން 28 ނޮވެމްބަރ 2019 ވަނަ ދުވަހާއި ހަމައަށް ރަސްމީ ބަންދު ނޫން ދުވަސްތަކު ހެދުނު 09:00 ން ފެށިގެން މެންދުރު 12:00 އާއި ހަމައަށް ނައިފަރު ކައުންސިލްގެ އިދާރާގެ ބަޖެޓް ޔުނިޓުންނެވެ. ބިޑް ޑޮކިއުމެންޓް ދޫކުރެވޭނީ ރަޖިސްޓްރީކޮށްފައިވާ ވިޔަފާރިތަކަށެވެ.\nބިޑް ޑޮކިއުމެންޓް ވިއްކާ އަގަކީ 50.00(ފަންސާސް) ރުފިޔާ އެވެ. ކުރީގެ އިޢުލާނާއި ގުޅިގެން ބިޑް ގަނެފައިވާ ފަރާތްތަކަށް އަގަކާއި ނުލާ ބިޑް ދޫކުރެވޭނެއެވެ.\nޕްރީބިޑް މީޓިންގ އޮންނާނީ 28 ނޮވެމްބަރ 2019 ވާ ބުރާސްފަތި ދުވަހުގެ 13:00 ގައި ނައިފަރު ކައުންސިލްގެ އިދާރާގައެވެ. އިތުރު މަޢުލޫމާތެއް ސާފުކުރަން ބޭނުންވެލައްވާނަމަ 6620340 ށް ގުޅުއްވުން އެދެމެވެ. ޕްރީބިޑް މީޓިންގގައި ބައިވެރި ނުވިޔަސް، މަޢުލޫމާތު ބިޑްގައި ކަރުދާހުގައި ހިމެނޭތީ، ބިޑް ޑޮކިއުމެންޓް ގަނެފައިވާ ފަރާތްތަކަށް ބިޑް ހުށަހެޅިދާނެއެވެ.\nބިޑް އޯޕަން މީޓިންގ\nބިޑް އޯޕަން މީޓިންގ އޮންނާނީ 05 ޑިސެމްބަރ 2019 ވާ ބުރާސްފަތި ދުވަހު 13:00 ގައި ނައިފަރު ކައުންސިލްގެ އިދާރާގައެވެ.\nޕްރީބިޑް މީޓީންގގައާއި،ބިޑް އޯޕަން މީޓިންގގައި ބައިވެރިވުމަށް ބަދަލުގައި މީހަކު ފޮނުވިދާނެއެވެ. ބަދަލުގައި ޙާޟިރުވާ ފަރާތުން އިތުރު ލިޔުމެއް ނުގެނެޔަސް ބިޑް ރަޖިސްޓްރީގައި ސޮއިކުރުމުން ފުދޭނެއެވެ.\n20 ނޮވެންބަރު 2019\nޕަބްލިޝްކުރި ތާރީޚު: 20 ނޮވެންބަރު 2019\nސުންގަޑި: 05 ޑިސެންބަރު 2019 1300


SunOnline: Ehn gaumeh ge bodu investment eh dhen Raajje ah naannaane: Shiyam\ndate_range އާދިއްތަ 25 ޖުލައި 2021\nއެހެން ގައުމެއްގެ ބޮޑު އިންވެސްޓްމެންޓެއް ދެން ރާއްޖެއަށް ނާންނާނެ: ޝިޔާމް\n19 Oct 2020, 11:01\nނައިފަރު ދާއިރާގެ މެމްބަރު އަހުމަދު ޝިޔާމް -- ފޮޓޯ/ މަޖިލިސް\nއެހެން ގައުމެއްގެ ބޮޑު އިންވެސްޓްމެންޓެއް ދެން ރާއްޖެ އަންނާނެ ކަމަށް ދިވެހިން އުންމީދު ކުރާނެ ކަމެއް ނެތް ކަމަށް ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވެއްޖެ އެވެ.\nސަރުކާރުގެ ފަރާތުން މަޖިލީހަށް ހުށަހަޅާފައިވާ ޕޭމަންޓް ސިސްޓަމާއި ޕޭމެންޓް ހިދުމަތްތަކުގެ ބިލުގެ އިބްތިދާއީ ބަހުސް މަރުހަލާގައި ވާހަކަ ދައްކަވަމުން ޝިޔާމް ވިދާޅުވީ ދިވެހި ގައުމުގެ މާލީ މުޝީރުކަން މިއަދު ކުރަނީ އަވައްޓެރި ބޮޑު ގައުމަކުން ކަމަށެވެ. މި ސަރުކާރުން ރާއްޖޭގެ މާލީ އިންޓެލިޖެންސް ދީފައިވަނީ އިންޑިއަށް ކަމަށް އޭނާ ވިދާޅުވި އެވެ.\nއެކަމުގެ ސަބަބުން އެހެން ގައުމަކުން ރާއްޖެއަށް އިންވެސްޓެމެންޓެއް ނުގެނެވޭ ކަމަށް ޝިޔާމް ވިދާޅުވި އެވެ.\n"މިތަނަކަށް އިތުރު އެހެން ގައުމެއްގެ އިންވެސްޓްމެންޓެއް. ރަނގަޅު ހެޔޮވަރު އިންވެސްޓްމެންޓެއް އަންނާނެ ކަމަކަށް ދެން އަޅުގަނޑުމެން އުންމީދު ކަނޑާލައިގެން މިތިބީ. އެއީ ދިވެހިރާއްޖޭގެ މާލީ މުޝީރުކަން އެހެން ގައުމަކާ ހަވާލު ކުރީމަ." ޝިޔާމް ވިދާޅުވި އެވެ.\nރާއްޖޭގެ މާލީ އިންޓެލިޖެންސް އިންޑިއާޔާ ހަވާލުކުރީ ރައީސް އިބްރާހިމް މުހައްމަދު ސޯލިހު، ދިވެހިންގެ ކުރިމަގު މަރާލަން ކަމަށް ޝިޔާމް ވަނީ ވިދާޅުވެފަ އެވެ. އަދި އެއީ ހިތާމަހުރި ކަމެއް ކަމަށް އޭނާ ވިދާޅުވި އެވެ.\nޝިޔާމްގެ ވާހަކައާ ގުޅިގެން ހެންވޭރު ދެކުނު ދާއިރާގެ މެމްބަރު ހުސައިން ޝަހީމް ނިޒާމީ މައްސަލައެއް ނަންގަވައި ވިދާޅުވީ ޝިޔާމް ދައްކަވަނީ ހަގީގަތާއި ހިލާފު ވާހަކަތަކެއް ކަމަށެވެ. ރާއްޖޭގެ މާލީ ކަންކަން ބޭރު ގައުމެއްގެ އަތްމައްޗަށް ދޫކޮށްލާފައި ނޯންނާނެ ކަމަށް އޭނާ ވިދާޅުވި އެވެ.\nމަޖިލީހުގެ ރައީސް ވިދާޅުވީ އެކަމެއް އޮތް ގޮތަށް އޮތް މިންވަރަކަށް އެކަމެއްގެ ވާހަކަ ދެއްކުން ރަނގަޅުވާނެ ކަމަށެވެ.\nޝިޔާމް ވިދާޅުވީ ސަރުކާރުން މާލީ ކަންކަން ކުރިއަށް ގެންދަނީ މާލިއްޔަތު ގާނޫނާ ހިލާފަށް ކަމަށެވެ. މިހާރުވެސް ބަޖެޓުން ބޭރުން ހަރަދުތައް ކުރަމުން ދާ ކަމަށް އޭނާ ވިދާޅުވި އެވެ.\n"މިހާތަނަށް އައިއިރުވެސް މުރާޖާކޮށްފައި އަދިވެސް ބަޖެޓެއް ނުފޮނުވާ." ޝިޔާމް ވިދާޅުވި އެވެ.\nޝިޔާމް އެހެން ވިދާޅުވިއިރު މީގެ ދެހަފްތާ ކުރިން ބަޖެޓް ދިރާކުރަން ފޮނުވާނެ ކަމަށް ފިނޭންސް މިނިސްޓަރު ވިދާޅުވެފައިވީ ނަމަވެސް އަދިވެސް މަޖިލީހަށް އެ ބަޖެޓް ފޮނުވާފައެއް ނުވެ އެވެ.\nމެމްބަރު އަހްމަދު ޝިޔާމް\nއިންކުއަރީ ރިޕޯޓް ރައީސަށް އަރުވައިފި\nމެމްބަރު ޖީހާން މަހުމޫދު\nއައިޕީޔޫގެ ހިއުމަން ރައިޓްސް ކޮމިޓީއަށް ޖީހާން ހޮވިއްޖެ\n"މަޖިލީހުގެ އިންކުއަރީ ރިޕޯޓުގެ ފެންވަރު ދަށް"


ފިޔަވަތި މަރާމާތުކޮށް ތަނަވަސް ކުރުމަށް އިންޑިއާގެ އެހީ – Haftha\nSun,7June, 2020, 2:34 pm\nފިޔަވަތި މަރާމާތުކޮށް ތަނަވަސް ކުރުމަށް އިންޑިއާގެ އެހީ\nދައުލަތުގެ ބެލުމުގެ ދަށުގައި ތިބޭ ކުޑަކުދިން ބެލެހެއްޓުމަށް ހުޅުމާލޭގައި ހަދާފައިވާ ފިޔަވަތި އިމާރާތް މަރާމާތުކޮށް އިތުރަށް ތަނަވަސް ކުރުމަށް އިންޑިއާ ސަރުކާރުން 1.9 މިލިއަން ރުފިޔާ ކަނޑައަޅައިފިއެވެ.\nމިއީ ރާއްޖޭގެ އިޖްތިމާއީ-އިގްތިސާދީ ތަރައްގީއަށް ބޭނުންވާ ޕްރޮޖެކްޓުތައް ހިންގުމަށް އިންޑިއާ ސަރުކާރުން ރާއްޖެއަށް ދީފައިވާ 6.9 މިލިއަން ޑޮލަރު (106 މިލިއަން ދިވެހި ރުފިޔާ)ގެ ދަށުން ކުރިއަށް ގެންދާ މަޝްރޫއެކެވެ.\nފޮރިން މިނިސްޓްރީން ބުނީ، ފިޔަވަތީގައި ދިރިއުޅޭ ކުދިންނަށް އެކުދިން ގަޔާވާ ހިތްފަސޭހަ މާހައުލެއް ގާއިމުކުރުމަށް ހިންގާ މި މަޝްރޫއުގެ ތެރޭގައި ފިޔަވަތި އިމާރާތުގެ ސެކިއުރިޓީ ތަރައްގީ ކުރުމާއި އިމާރާތުގައި މިހާރު ބޭނުންކުރާ ފަރުނީޗަރު އާކުރުމާއި ކުދިންގެ އާންމު ބޭނުންތަކަށް ބޭނުންކުރާނެ ޖާގަ ތައްޔާރުކުރުން ހިމެނޭ ކަމަށެވެ.\nރާއްޖޭގެ އިޖްތިމާއީ-އިގްތިސާދީ ތަރައްގީއަށް ބޭނުންވާ ޕްރޮޖެކްޓުތައް ހިންގުމަށް އިންޑިއާ އިން ހިލޭ އެހީ ދިނުމަށް އެއްބަސްވީ މިއަހަރުގެ މާޗް މަހުގެ 17 އިން 18 އަށް އިންޑިއާގެ ކުރީގެ ހާރިޖީ ވަޒީރު ސުޝްމާ ސުވަރާޖް ރާއްޖެއަށް ކުރެއްވި ރަސްމީ ދަތުރުފުޅުގެ ތެރެއިންނެވެ.\nމި އެހީގެ ދަށުން ދާދި ފަހުން ވެސް އިންޑިއާ ސަރުކާރުން ވަނީ މ. ކޮޅުފުށީގައި މަގު ބައްތި ޖެހުމަށް 1.5 މިލިއަން ރުފިޔާ ދީފައެވެ.\nއޭގެ އިތުރުން އެ ލޯނު އެހީ އިން މިހާތަނަށް 94.5 މިލިއަން ރުފިޔާގެ ވަނީ އެކި މަޝްރޫއުތަކަށް ކަނޑައަޅައިފައެވެ. އެގޮތުން ފައިސާ ކަނޑައެޅި ބައެއް ކަންތައްތަކުގެ ތެރޭގައި:\n* މޯލްޑިވްސް ކަރެކްޝަނަލް ސާވިސްއަށް އުޅަނދުފަހަރު ގަތުމަށް 8 މިލިއަން ރުފިޔާ\n* މާލޭ ސިޓީ ކައުންސިލަށް މެޝިނަރީ އާއި ވެހިކަލް ގަތުމަށް 8 މިލިއަން ރުފިޔާ\n* ށ. ފޯކައިދޫ ކޮމިއުނިޓީ ސެންޓަރެއް އެޅުމަށް5މިލިއަން ރުފިޔާ\n* ދެ ރަށެއްގައި އައިސް ޕުލާންޓް އެޅުމަށް 8 މިލިއަން ރުފިޔާ\n* ބ. ފެހެންދޫ ދަރިވަރުން ސުކޫލަށް ދިއުމަށް ފެރީއެއް ހޯދުމަށް 1.5 މިލިއަން ރުފިޔާ\n* އައްޑޫ ސިޓީ ހުޅުދޫގައި ޑުރަގް ޑީޓޮކްސިފިކޭޝަން އެންޑް ކޮމިއުނިޓީ ރިހަބިލިޓޭޝަން ސެންޓަރެއް އެޅުމަށް6މިލިއަން ރުފިޔާ\n* އއ. ރަސްދޫގެ ގޮނޑުދޮށް ހިމާޔަތް ކުރުމަށް 8 މިލިއަން ރުފިޔާ\n* 11 އެމްބިއުލާންސް ގަތުމަށް 7.7 މިލިއަން ރުފިޔާ\n* 61 ރަށެއްގައި އައުޓްޑޯ ފިޓްނަސް އިކުއިޕްމަންޓް ގަތުމަށް 8 މިލިއަން ރުފިޔާ\n* ނ. ނޮޅީ އަދި ރ. ކިނޮޅަހުގައި ކުލާސްރޫމް އެޅުމަށް 12 މިލިއަން ރުފިޔާ\n* ހއ. އިހަވަންދޫގައި 7.5 މިލިއަން ރުފިޔާ\n* އއ. އުކުޅަހުގައި ބައިނަލްއަގްވާމީ ފެންވަރުގެ ކޮންވެންޝަން ސެންޓަރެއް އެޅުމަށް 7.8 މިލިއަން ރުފިޔާ\n* ދ. ވާނީގައި ހުންނަ ފުލުހުންގެ ޓްރެއިނިން ސުކޫލަށް7މިލިއަން ރުފިޔާ


Dho?!7suvaalu : Call centereggai kithah suvaalu?\n7 ސުވާލު: ކޯލް ސެންޓަރެއްގައި ކިތައް ސުވާލު؟\nޑިއުޓީ ފެށިގެން ނިމެންދެން ބަޔަކު ކުރާހާ ފޯނު ކޯލަކަށް ޖަވާބު ދިނުމުގައި ފޫހިނުވެ މީހަކު އިންނާނީ ކިހިނެއްތޯ ހިތަށް އަރާތަ؟\nކޯލް ސެންޓަރެއްގައި މަސައްކަތް ކުރުމަކީ ކިހާވަރެއްގެ ކަމެއް ބާއެވެ؟ ގިނަ މީހުންނަށް ހީވެފައި އޮންނާނީ އެއީ ވަރަށް ފޫހި މަސައްކަތެއްގެ ގޮތުގަ އެވެ. ޑިއުޓީ ފެށިގެން ނިމެންދެން ބަޔަކު ކުރާހާ ފޯނު ކޯލަކަށް ޖަވާބު ދިނުމުގައި ފޫހިނުވެ މީހަކު އިންނާނީ ކިހިނެއްތޯ ހިތަށް އަރައެވެ. ގިނަ ފަހަރަށް އަހަރެމެން ވެސް މިފަދަ މުވައްޒަފަކާ ވާހަކަދައްކާނީ ނިކަން ހިތްހަމަނުޖެހި ރުޅި އައިސްގެންނެވެ. އެކަމަކު އެ ކޯލުގެ އަނެއް ފަރާތުގައި އިންނަ މުވައްޒަފުގެ އިހްސާސްތައް ވެސް ބަލައިލަމާ ހިނގާށެވެ.\nމި ހަފުތާގެ7ސުވާލު މި ކޮށްލަނީ ދިރާގުގެ ކޯލް ސެންޓަރުގައި ކަސްޓަމާ ސާވިސް ރެޕްރެޒެންޓޭޓިވެއްގެ ގޮތުގައި މަސައްކަތް ކުރާ ޔުސްރާ އާތިފް، 22، އާ އެވެ. ލޯ ޑިގްރީގެ ދެވަނަ އަހަރު މިހާރު ފުރިހަމަކުރަމުން އަންނަ ޔުސް ދިރާގުގައި މަސައްކަތްކުރަން ފެށީ 2017ގެ އޮގަސްޓްގަ އެވެ. ވޯކިން އިންޓަވިއުއަކުން ހޮވި، އިވެލުއޭޝަން އެގްޒާމުން ފާސްވެ އޭނާ އަދާކުރަމުން އަންނަ ވަޒީފާއާ ދޭތެރޭ އޭނާ ހުރީ ވަރަށް ހިތްހަމަޖެހިގެންނެވެ.\nޔުސްރާ އާތިފް -- ފޮޓޯ: ހުސެއިން ވަހީދު\nމި މަސައްކަތް އިޚްތިޔާރު ކުރީ ކީއްވެ؟\nއެންމެ ފުރަތަމަ އޯލެވެލް ނިންމާފައި ޔުސް މަސައްކަތްކުރީ ފެމިލީ ކެއާގައި ޑޮކްޓާސް އެސިސްޓެންޓެެއްގެ ގޮތުގައި. އޭރު ކްލިނިކަށް އަންނަ އެޕޮއިންޓްމަންޓްސް ނެގުމާއި ފޯނު ކޯލުތަކަށް ޖަވާބުދިނުމާއި ޝީޓްސް ހެދުން ކަހަލަ ބައިވަރު މަސައްކަތްކުރީ. ދެން ކިޔަވަން ފަށަންވެގެން ކެނޑުނީ. އެއަށްފަހު ޑިޕްލޮމާ ނިންމާފައި މިިހާރު ޑިގްރީގެ ދެވަނަ އަހަރު މިއީ. މިހާރު ކިޔަވަންދާން ޖެހެނީ ހެނދުނު. ޑިއުޓީ ފަށަނީ ހަވީރު. ހަފްތާގެ ހަ ދުވަހު މަސައްކަތްކުރަން ޖެހިފައި ޕާޓް ޓައިމްކޮށް ކުރިއަސް ނޯމަލް ވަޒީފާތަކުގައި އުޅޭ މީހުންނާ އެއްވަރުގެ ސެލަރީއެއް ލިބޭ. އަނެއްކާ ކުރިން ކޯލްތައް ނަގައި ކޮންމެވެސް ވަރަކަށް މިކަމުގެ ތެރެއަށް ވަދެވިފައި ހުރީމަ އާ އެކީގައި ވެސް ވަރަށް ސަޅި.\nމިއީ ވަރަށް ބުރަ މަސައްކަތެއްތަ؟\nއާން. ބުރަ މަސައްކަތެކޭ ބުނެވިދާނެ. ބައެއްފަހަރު ކަސްޓަމަރުން ގުޅާނެ ވަރަށް ރުޅި އައިސް. ބުނާނެ ކީއްހޭ ތިކުރަނީ މިހާއިރެއް ވެއްޖެޔޭ ވެއިޓިންގައި އިންނަތާ. އެކަމު އަސްލު އިށީދެގެން އިނދެ ކޯލް ނެގިއަސް މި އެއަށްވުރެ ބުރަ ކަމެއް. ޔުސްމެން ނަގާ ކޮންމެ ކޯލްއަކާ އެކު އެ ކަސްޓަމަރެއްގެ ހުރިހާ ކަމަކާ މި ހަވާލު ވަނީ. ވާހަކައަކީ މަލްޓިޓާސްކް ކުރަން ޖެހެނީ. އެ މީހަކު ދައްކާ ވާހަކައެއް އަޑުއަހަމުން، ޖަވާބު ދެމުން، އެ މީހަކު މައްސަލައެއް ހުށަހަޅާ ނަމަ އޭގެ ރިކޯޑްސްތައް ބަލައި، ކޮމްޕްލެއިން އެއް ހުށަހަޅަން ބޭނުންވާ މީހުންނަށް އެކަންކޮށްދީ އެ ހުރިހާ ކަމެއް މިކުރަނީ އެ ކޯލެއްގެ ތެރޭގައި. ބައެއް ކޯލްތަކަށް އެބަނަގާ 30-40 މިނިޓް ވެސް. އެކަމަކު ޑިއުޓީ ނިމުނީމަ ދެން ނުޖެހޭނެ ވަޒީފާގެ އެއްވެސް ކަމަކާ ބޯ ހާސްވެގެން އުޅޭކަށެއް. އެހެންވީމަ ބުރަޔަސް ވަރަށް ކާމް ސްމޫތު ކަމެއް މިއީ.\nލޯ ކިޔަވަމުން މިކަހަލަ ވަޒީފާއަކަށް ދާތީ ރަށްޓެހިންނާއި އާއިލާއިން ބުނަނީ ކީކޭ؟\nއެންމެން ވެސް ވަރަށް ޕޮޒިޓިވް. ގިނަ ރަށްޓެހިން ބުނި އަސްލު ޔުސް އަށް އެނގޭނެ އެއް ނޫންހޭ ރީއްޗަށް ވާހަކަ ދައްކަން. ލޯ ކިޔެވިޔަސް ހަމަ ކްލައިންޓުންނާ ބައްދަލުކުރަން ޖެހޭނީ ފަހުން ވެސް. ދެން ދިރާގުގެ ކްލައިންޓުންނާ ޔުސްމެނަށް މިހާރު މި ދިމާވަނީ. އެހެންވީމަ ވާނެއޭ އެންމެން ވެސް ބުނީ. އަނެއްހެން ކޯލް ސެންޓަރެއްގައި މަސައްކަތްކުރާތީ ނުލިބޭ އެއްވެސް ނެގެޓިވް ފީޑް ބެކެއް. ފެމިލީ ވެސް ވަރަށް ޕޮޒިޓިވް. އަނެއްކާ ދިރާގުވީމަ އެންމެން ވެސް ވަރަށް ކޫލް.\nޔުސް ސައިން އިން ވާން ޖެހޭނީ ހަތަރެއް ޖަހާއިރު. ދެން ހަމަ ރެޑީވެލައިން ފެން ފުޅިއާއި އެއްޗެހި ހިފައިން އިށީންނަނީ ކޯލް ނަގަން. ދެން ގާތްގަނޑަކަށް 6:30 ހާއިރު ލިބޭނެ ނަމާދުކުރަން ވަގުތުކޮޅެއް. އެއަށްފަހު ހަތެއް ނޫނީ 7:30 ގައި ލިބޭނެ ބައިގަޑިިއިރުގެ ބްރޭކެއް. ދެން އަނެއްކާ އައިސް ހަމަ ކޯލްތައް ނަގާނީ. މާ ބޮޑުކަމެއް ކުރާކަށް ނުޖެހޭނެ. ހަމަ މުޅިން ވެސް ކޯލް ނެގުމުގައި އިންނާނީ. ދެން ދިހައެއް ޖަހާއިރު ނިމޭނެ ޑިއުޓީ.\nމިއީ ޒުވާނުން ކުރަން ރަނގަޅު މަސައްކަތެއްތަ؟\nއާން. އެއީ ކޮންމެ އޭރިއާއަކުން ބެލިކަމުގައި ވިޔަސް އޮފީހަށް މި ދަނީ އެ މީހަކަށް ކޮންވީނިއަންޓް ވަގުތެއްގައި. ކޮންމެކޮންމެ ތާކުން ހިޔެއްނުވޭ އެކަހަލަ ފްލެކްސިބިލިޓީއެއް ލިބޭނެހެނެއް. އަނެއްކާ އޮފީސް ގަޑި ނިމުނީމަ ދެން ނުޖެހޭނެ އޮފީހުގެ މަސައްކަތަކާ މެދު ހާސްވެގެން އުޅޭކަށް. ދެން އާމްދަނީގެ ގޮތުން ބަލާއިރު ވެސް ހަމަ ވަރަށް ރަނގަޅު ސެލެރީއެއް ލިބޭ އެންމެ ހަ ގަޑިއިރު މަސައްކަތްކޮށްގެން. އަދި އެލަވެންސްތައް ވެސް ލިބޭ.\nމި ވަޒީފާއަކީ ކުރިއެރުން އޮތް މަސައްކަތެއްތަ؟\nކޯލް ސެންޓާގައި ވެސް ހުންނާނެ އެކި އޭރިއާސް. ކޯލް މި ނަގަނީ އެންމެ ފުރަތަމަ. މިހާރު ސުޕަވައިޒާސް ލެވެލްގައި ވެސް އެބައުޅޭ ހަމަ ކޯލްތައް ނަގައިގެން ފެށި މީހުން. އެހެންވީމަ ކުރިއަށްދާން ޑެޑިކޭޓެޑް ކުދިންނަށް ހަމަ އެބައޮތް ފުރުސަތު.\nމި މަސައްކަތުން ލިބޭ އެންމެ ބޮޑު ހިތްހަމަޖެހުމަކީ ކޮބާ؟\nއަސްލު މަސައްކަތްކުރާ މާހައުލު ވަރަށް ސަޅި. ކޮލީގްސް ވެސް. ޔުސްމެންގެ މަތިން މަސައްކަތްކުރާ ސީނިއާ މީހުން ވެސް ވަރަށް އެހީތެރިވާނެ. މިސްޓޭކްސް ވެސް ހެދޭ. އެކަމަކު ވެސް ހަމަ އެކަން ރަނގަޅުކުރަން ޗާންސްދީ ވަރަށް ސަޕޯޓިވް އެންމެން ވެސް އެކަކު އަނެކަކަށް. އަދި ކުރާ މަސައްކަތާ އެ ކުއްޖެއްގެ ޕާފޯމަންސް ވެސް ވަރަށް ގާތުން ބަލައި އެޕްރިޝިއޭޓް ކުރޭ ކުރާ މަސައްކަތް.


Iss magaamuthaka beyru meehun negumah fahu, dhah magaamu thakah dhivehin hoadhan VIA in iulaan koffi | MBS NEWS\nވީއައިއޭގެ އާ ޕަސެންޖާ ޓާމިނަލްގެ މަސައްކަތްކުރަނީ. އެއާޕޯޓުގެ މަސައްކަތްތަކަށް ދިވެހިން ހޯދަން ވަނީ އިއުލާންކޮށްފައި.\nއިސް މަގާމުތަކަށް ބޭރު މީހުން ނެގުމަށްފަހު، ދަށް މަގާމުތަކަށް ދިވެހިން ހޯދަނީ\n09 June 2021, 18:08\nރާއްޖޭގެ މައި ވައިގެ ބަދަރު، ވެލާނާ އިންޓަނޭޝަނަލް އެއާޕޯޓް (ވީއައިއޭ)ގެ އިސްމަގާމުތަކަށް ބޭރު ގައުމުގެ މީހުން ނެގުމަށްފަހު އެއާޕޯޓުގެ މަސައްކަތް ކުރާނެ ދިވެހި މުވައްޒަފުން ހޯދަން އިއުލާންކޮށްފި އެވެ.\nވީއައިއޭ ހިންގުމާ ހަވާލުވެ ހުންނެވި މޯލްޑިވްސް އެއާޕޯޓްސް ލިމިޓެޑް (އެމްއޭސީއެލް)ގެ ވަޒީފާތަކަށް މީހުން ހޯދާކަން އަންގާ މީޑިއާތަކަށް އެ ކުންފުނިން ފޮނުވާފައިވާ ބަޔާނެއްގައި ބުނީ ވީއައިއޭއަކީ ރާއްޖޭގެ އިގްތިސޯދުގައި ހިއްސާވާ އެންމެ ބޮޑު ބައިވެރިޔާކަމަށް ވުމުން އެ އެއާޕޯޓުގައި އެއް ބިލިއަން ޑޮލަރުގެ މަޝްރޫއެއް ކުރިއަށްދާއިރު އެ މަޝްރޫއަށް ބޭނުންވާ ދިވެހިން ތަމްރީން ކުރުމުގެ މަސައްކަތް މިހާރު ފަށާފައިވާ ކަމަށެވެ.\nމީޑިއާތަކަށް ފޮނުވި މެއިލްގައި އެމްއޭސީއެލުން ބުނީ، އަހަރަކު 7.5 މިލިއަން މީހުންނަށް ހިދުމަތް ދެވޭ ފެންވަރަށް ތަރައްގީ ކުރާ އެއާޕޯޓަށް ގާބިލް ދިވެހިންގެ ޓީމެއް އެކުލަވާލުމަށްޓަކައި ދިވެހިން ކޮންމެހެން ބޭނުންވާ ކަމަށެވެ. އަދި ބުނީ އަލަށް މަގާމަށް އައްޔަން ކުރާ މުވައްޒަފުން ތަޖުރިބާ ހުރި މުވައްޒަފުންނާ އެކު މަސައްކަތް ކުރުމުގެ ފުރުސަތު ފަހިކޮށްދޭނެ ކަމަށް ވެސް އެ ކުންފުނިން ބުންޏެވެ.\nވީއައިއޭގެ އިސް މަގާމުތަކަށް ބޭރު މީހުން ހޯދާތީ އާއްމުން ދަނީ އެކަމާ ވަރަށް ބޮޑަށް ފާޑު ވިދާޅުވަމުންނެވެ. ވީއައިއޭގެ މެނޭޖިން ޑިރެކްޓަރަކަށް މި ވަގުތު ހުންނެވީ ވެސް ބޭރު މީހެކެވެ.\nވިޔަފާރި ވެލާނާ އިންޓަނޭޝަނަލް އެއާޕޯޓް (ވީއައިއޭ) މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ދަތުރުފަތުރު\nއެމްއޭސީއެލްގެ މުވައްޒަފެއް\t1 week ago\nސީއީއޯ / އެމްޑީގެ މުސާރަ 30000 އެމެރިކާ ޑޮލަރު. ޗީފް ލެވެލްއަށް ގެނައި އިނގިރޭސި ވިލާތުގެ މީހުންގެ މުސާރަ 20000-26000 އެމެރިކާ ޑޮލަރު.\nއެތަނުގައި ވަޒީފާ އަދާކުރާ މީހަކު ބުނީ އެއަރޕޯޓުގެ އެންމެ އިސްކޮށް ހުރި މީހާ އަކީ ކޮންމެވެސް އެއަރޕޯޓެއްގަ ފައިނޭންސް ދާއިރާގަ އުޅު މީހެއް ކަމަށް ވަނީ. ކަމެއް ކުރަން ނޭނގޭތީ އެއަރޕޯޓު ހިންގަނީ ދިވެހިން ކުރެން އަހައިގެން ކަމަށް. ކޮންމެވެސް ކަހަލަ ހަރުގަނޑެއް ގަންނަ ވާހަކަ ބުނީމާ ވެސް ބުނީ ޕުރެޒެންޓޭޝަނެއް ހަދައިގެން އަންނާށޭ.\nާއަލީ\t1 week ago\nމިސަރުކާރުގެ ޕޮލިސީއަކީ ބިދޭސީންނަށް ބޮޑެތި މުސާރަ ލިބޭ މަތީ ވަޒީފާތަކެއްދީފަ އޭގެ ދަށަށް ކުޑަ މުސާރައެއް ދީފަ ދިވެހިން ބޭތިއްބުން. މިއީ ވަރަށް ބޮޑުސިއްރެއް. އެއިރުންނޫންތޯ5އަހަރު ހަމަވެގެން 500 ހިފައިގެން އާދޭތޯ ބަލަބަލާ އިންތިޒާރުގަ ތިބޭނީ. މިހެން ބުނަން މިޖެހެނީ ސަބަބުތަކެއް ނެތިއެއް ނޫން. އަޅުގަނޑުމެން ރެޔާ ދުވާލު މަސަތްކަތް ކޮއްގެން ދަރިންނަށް ތަޢުލީމް ހޯދާދީ މަތީ ފާސް ހާސިލްކޮއްދީގެން ވަޒީފާއެއް ހޯދަން އެކުދިން ނިކުމެ ސަރުކާރުގެ މުއައްސަސާތަކަށް އެޕްލައި ކުރީމަ ދެއްވާ ޖަވާބަކީ އޯވާ ކޮލިފ


Rape Kuri Meeha Govaigen Court Ah Dhiyumun Gaazeege Faraathun "Ehkolhah Baru" Suvaalu Thakeh - Vaguthu\nރޭޕް ކުރި މީހާ ގޮވައިގެން ކޯޓަށް ދިއުމުން ގާޒީގެ ފަރާތުން "އެއްކޮޅަށް ބަރު" ސުވާލުތަކެއް\n2 މަސް ކުރިން ( ޑިސެމްބަރު 28, 2019 )\nރޭޕްގެ ޝިކާރައަކަށް ވެފައިވާ ފަރާތްތަކަށް އެމީހުންނަށް މީގެ ކުރިން ދިމާވެފައިވާ ވާހަކަތައް ކިޔައިދޭން ވަރަށް އުނދަގޫވާނެއެވެ. ހާއްސަ ގޮތެއްގައި އެމީހުން އެ ހާލަތުގައި ކަންކޮށްފައިވާގޮތް އެހިކަމުގައި ވިއަސް އެ ސުވާލަށް ޖަވާބެއް ނުދެވޭނެ އެވެ. ސަބަބަކީ ރޭޕަކީ އަންހެނެއްގެ ހަޔާތުގެ އެންމެ ބަނަ ދުވަސްތަކެވެ.\nމިއީ ރޭޕްގެ ޝިކާރައަކަށްވެފައިވާ އުމުރުން 20 އަހަރުގެ އަންހެން ކުއްޖެއްގެ ވާހަކައެވެ. އޭނާ ރޭޕް ކުރި އުމުރުން 48 އަހަރުގެ ފިރިހެން މީހާ ގޮވައިގެން ކޯޓަށް ދިއުމުން ކޯޓުގައި ތިބި ގާޒީން ކޮށްފައިވާ ސުވާލުތަކެވެ.\nއަހަރެން ރޭޕް ކޮށްފައިވަނީ އަހަރެން ސްކޫލް އިން ގެއަށް ދިޔަ މަގުމަތީ، ކާރެއް މަޑު ކުރުވައިގެން އެ ކާރު ތެރެއަށް ލައިގެން ގޮސް އެއްވެސް ބަޔަކު ނުފެންނަ، އަޑު ނުއިވޭ ހިސާބަކަށް ގެންގޮސްފައެވެ. އޭރު އަހަރެންގެ އުމުރުން އެންމެ 17 އަހަރެވެ. އިންސާފު ހޯދަން ކޯޓަށް މައްސަލަ ވައްދައިގެން އުޅެނިކޮށް،3އަހަރު ފަހުން ކޯޓަށް އަހަރެން ހާޒިރުވީމެވެ. އުއްމީދު ކޮށްގެން ދިޔައީ އޭނާ އަށް އަދަބު ލިބޭނެ ކަމަށެވެ. އެހެން ނަމަވެސް ކަން ހިނގާދިޔައީ މުޅިންވެސް ހީ ނުކުރާފަދަ ގޮތަކަށެވެ.\nކޯޓަށް ހާޒިރުވުމުން ފުރަތަމަ ވެސް ޝަރީއަތް ފަށައި ގާޒީ އޭނާ އާއި ސުވާލު ކުރީ، އަހަރެން ރޭޕް ކޮށްފައިވާ ކަމަށާއި އެކަން ކޮށްފައިވަނީ އޭނާތޯއެވެ. އޭނާ އެކަމަށް އިންކާރު ކުރުމުން އަހަރެންގެ ދިފާއީ ވަކީލު ތެދުވެ އެއީ ދޮގެއް ކަމަށް ބުނުމުން ގާޒީ ސުވާލު ކުރަން ބޭނުންވީ އަހަރެންނާއެވެ. އަދި އަހަރެން ކައިރިން އެހީ، އޭނާ ރޭޕް ކުރަން އުޅޭ ކަން އެނގުމުން އެއްވެސް ކަހަލަ ދިފާއެއް ބޭނުން ކޮށްފައިވޭތޯއެވެ.\nއަހަރެން ނޫނެކޭ ބުނުމުން، މީހަކު ގަދަކަމުން އެހެން މީހަކަށް ކަމެއް ކުރަން އުޅޭ ނަމަ ކުރަން ވީ ކޮން ކަމެއް ތޯ ވެސް ސުވާލު ކުރިއެވެ. އަދި ރޭޕް ކުރަން އުޅޭކަން އެނގޭނަމަ ދެފައި ކައިރި ކޮށް، ފުލުހުންނަށް ގުޅަން ނޭނގޭތޯ ވެސް އަހަރެން ކައިރިން އެހި އެވެ. އެވަގުތު އަހަރެން ފެންކަޅިވާން ފެށިއެވެ. އަޅުގަނޑުގެ ވަކީލު ވާހަކަ ދައްކަން ފުރުސަތަކަށް އެދުމުންވެސް އެކަމެއް ފުއްދައެއް ނުދެއެވެ. އަހަރެން ކައިރިން އެކަންކަން ކުރިތޯ ސުވާލު ކުރިއެވެ.\n"ސްކޫލް ޔުނިފޯމް ލައިގެން ހުއްޓާ ކާރަކަށް އަރުވައިގެން ގެންދިޔައީ. ކާރު ތެރެއިން ދަބަސް ޖަހައިގަތީ. ފޯނު އޮތީ ދަބަސް ތެރޭ. ގެންދިޔައީ މީހަކަށް އަޑެއް ނީވޭ، ނުފެންނަ ހިސާބަކަށް. އަމިއްލަ ދިފާއުގައި ވަރަށް މަސައްކަތް ކުރިން. ބާރު ގަދަ ވީ އޭނާ" ފެންކަޅިވެ ހުރެ އަހަރެން ކިޔައިދިނީމެވެ.\nއަހަރެންގެ ވާހަކައަށް އަޑުއެހުމެއް ނެތި ގާޒީ ގެންދިޔައީ އޭނާ ދިފާއު ކުރަމުން ކަމަށް އަހަރެން ހިތައް އެރިއެވެ. ކެތް ނުކުރެވޭ ހިސާބަށް ދިއުމުން އަހަރެން ރޮވެން ފެށިއެވެ. ގިނަ ބަޔަކު ހާޒިރުވެފައި އޮތް މަޖިލީހުގެ އެދުވަހުގެ އަޑު އެހުން ނިންމާލިއެވެ.\nއަހަރެން ގެއަށް ދާން ނިކުތް ތަނުން ވަކީލު އައިސް އަހަރެން ކައިރީ ބުނީ، ދެން އޮތް އަޑު އެހުމަކަށް ގާޒީ ބަދަލުކުރަން މިހާރު އެޑްވައިސަރީ ކޮމިޓީން ނިންމާފައިވާ ކަމަށެވެ. ސަބަބަކީ އެފަރާތަށްވެސް އެ ގާޒީގެ އަމަލު ހުރި ގޮތުން ވަކި ކޮޅަކަށް ބުރަވެ ވާހަކަ ދެއްކިފައިވާ ކަން ފާހަގަ ކުރެވުމުންނެވެ.


Akunivayah dhamany keehve kan ingeytha? – Iru\nދައުލަތުގެ ދަރަނި އޮޅުން ނުފިލާ އޮންނާނެ ކަމަށް ގަބޫލެއް ނުކުރަން: އަމީރު\nރަޝިޔާ އިން އުފެއްދި ކޮވިޑް ވެކްސިން ރަޖިސްޓްރީ ކޮށްފި!\nކޮވިޑް-19 ގައި ރާއްޖެއިން އިތުުރު ދިވެއްސަކު ނިޔާވެއްޖެ\nބައެއް ފަހަރަށް ދެތިން އިނގިއްޔެއް ކުޑަކޮށް އަކުނިވަޔަށް ދަމާލާފައި ރަނގަޅު ވެދާނެ އެވެ. އަނެއްބައި ފަހަރަށް ފައި ފަދަ ތަނެއް އަކުނިވަޔަށް ދަމައިގަނެ އެތައް އިރެއް ވަންދެން ރަނގަޅު ނުވެގެން ވެސް އުޅެން ޖެހިދާނެ އެވެ. މިކަމުގެ ސަބަބުން، އަކުނިވަޔަށް ދެމި ހިސާބުގެ މަސްތަކަށް ތަދުވެ، ހަރުވެ އަދި ރިއްސާގޮތް މެދުވެރިވެ އެވެ.\nއާދައިގެ ހުން އައުމާއި އަރިދަފުސް ރޯގާ ފަދަ ބައްޔެއްގެ ސަބަބުން ވެސް އަކުނިވަޔަށް ދަމާފާނެ އެވެ. ނުވަތަ އެއަށްވުރެ ބޮޑެތި ބަލިތައް ކަމަށްވާ ފައިބްރޮމައިލްޖިއާ، ޕާކިންސަންސް ޑިޒީޒް، ހަންޓިންގްސް ޑިޒީޒް ފަދަ ބައްޔެއް ހުރުމުގެ ސަބަބުން ވެސް އަކުނިވަޔަށް ދަމާފާނެ އެވެ. ދިރޭއެއްޗެއް ދަތް އަޅައިގެން ނުވަތަ އެލާޖީއެއްގެ ސަބަބުން ވެސް މި މައްސަލަ ދިމާވެދާނެ އެވެ. އަދި މި ނޫނަސް ވަރަށް ހައިރާންވާ ކަހަލަ ކަންތައްތަކާ ހެދި ވެސް އަކުނިވަޔަށް ދެމުމަކީ ހަމަ ވެދާނެ ކަމެކެވެ.\nމި ސަބަބުތަކާ ހެދި، އަކުނިވަޔަށް ދެމިޔަސް ގިނަ މީހުން އެއީ މާ ބޮޑު ކަމަކަށް ނުހަދަ އެވެ. ނަމަވެސް އަކުނިވަޔަށްދަމާ ހަގީގީ ސަބަބު ހޯދިއްޖެ ނަމަ އެފަދަ ކަމެއް އިތުރަށް މެދުވެރިވިޔަ ނުދިނުމަށް އެކަށީގެންވާ ރައްކާތެރިކަން ހޯދޭނެ އެވެ.\nއަކުނިވަޔަށް ދަމަން މެދުވެރިވާ އެންމެ ބޮޑު އެއް ސަބަބަކީ ގައިން ފެން މަދުވުމެވެ. ޚާއްސަކޮށް، އެކަށީގެންވާ މިންވަރަކަށް ފެން ނުބޯނަމަ ކަސްރަތު ކުރާއިރު އާއި އަތްވަށް ނުކުމެ އުޅޭ ވަގުތުތަކުގައި މާގިނައިން ދާހިއްލުމުން މި މައްސަލަ ދިމާވުމަކީ އެކަށީގެންވާ ކަމެކެވެ.\nއަކުނިވަޔަށް ދަމައިގަންނަނީ ހަށިގަނޑުގައިވާ އިލެކްޓްރޯލައިޓް ބެލެންސަށް ބުރޫ އެރުމުންނެވެ. ހަށިގަނޑުގައި އެކަށީގެންވާ ވަރަށް ފެނާއި މިނަރަލްސް ނެތް ނަމަ އަކުނިވަޔަށް ދަމަން ފަށާނެ އެވެ.\nއިށީނދެގެން އިންނައިރު ރަނގަޅަށް އުނަގަނޑު ހިފަހައްޓައިގެން އެ އިންނަންޖެހޭ ގޮތަށް ނީންނަ ނަމަ އުނަގަނޑު ނުވަތަ ބުރަކަށި ފަދަ ތަންތަން ވެސް އަކުނިވަޔަށް ދަމާނެ އެވެ. ސަބަބަކީ އެ އިނދެވޭ ގޮތަކުން ހަށިގަނޑުގެ ވަކި ބަޔަކަށް ޕްރެޝަރު މާބޮޑުވެ އެބައިތަކަށް އޮކްސިޖަން ދަތުރުކުރާ ވަރު މަދުވެ މަސްތަކަށް ނިއުޓްރިއަންޓް ސަޕްލައި ނުކޮށްދޭތީ އެވެ.\nރޭގަނޑު ދަންވަރު ކުއްލިއަކަށް އަކުނިވަޔަށް ދަމައިގަނެގެން ތެދުވެވޭ ހެއްޔެވެ؟ އެއީ ހައިޕޮކްސިއާގެ ސަބަބުން ދިމާވެދާނެ ކަމެކެވެ. ހައިޕޮކްސިއާ އަކީ ލޭ ދައުރުވުމަށް ހުރަހެއް ކުރިމަތިވުމެވެ. މިހެން ވެއްޖެ ނަމަ، އަކުނިވަޔަށް ދަމާ ހިސާބުގައި ހޫނު ފެން ހަމެއް ނުވަތަ ހީޓް ޕެކެއް އަޅާށެވެ.\nހަށިގަނޑުގައި ވިޓަމިން ބީ12 އެކަށީގެންވާ ވަރަށް ނެތުމުން ވެސް އަކުނިވަޔަށް ދަމާފާނެ އެވެ. ވިޓަމިން ބީ12 މަދުވުމުން ހަށިގަނޑުގެ އެކި ބައިތަކަށް އޮކްސިޖަން ފޮނުވައިދިނުމަށް ނުކުޅެދޭގޮތް ވެ އެވެ. ނަތީޖާއަކަށް ވަނީ ބްލަޑް ސެލްސްތައް މަދުވުމެވެ. އެހެންކަމުން ދެން ފަހަރަކުން އަކުނިވަޔަށް ދަމައިފި ނަމަ ލޭ މަދުތޯ ޗެކްކުރާށެވެ.\nޕޮޓޭސިއަމް މަދުވުމަކީ ވެސް އަކުނިވަޔަށް ދަމަން މެދުވެރިވާ ސަބަބެކެވެ. ޕޮޓޭސިއަމް މަދުވުމުން އިލެކްޓްރޯލައިޓްގެ ބެލެންސް ގެއްލެ އެވެ. ނަތީޖާއަކީ މަސްތައް އަކުނިވަޔަށް ދެމުމެވެ. ލޭގެ ޕްރެޝަރު ހަމައަކަށް އަޅުވަން ދީފައި ހުންނަ ބޭސް ފަދަ ބައެއް ބޭހުން ވެސް އަކުނިވަޔަށް ދަމަން މެދުވެރި ވެ އެވެ. ސަބަބަކީ މިފަދަ ބޭހުން ވެސް އިލެކްޓްރޯލައިޓްގެ ބެލެންސް ގެއްލޭތީ އެވެ.\n68 24 16 8\nއަޔޮޑިންގެ ވާހަކަ ނުދައްކަނީ ކީއްވެ ބާ?